
Motto: 


„Umbre, fantome, eroi nebă- 
nuiji de nimeni, ființe venite 
de pe alle păminturi l... Pe toți 
şi pe toate le-am pierdut, dar 
toți trăiesc aievea în sufletul 
meu... Văd apărind din negura 
unui trecut de vis făptura în- 
veșmintată de revoltă sinceră 
a lui Ştefan Gheorghiu...“ 


(«Trecut şi viitor») 
PANAIT ISTRATI 


LÎNGA DUNĂREA BĂTRINA... 


I 


Lingă Dunărea bătrină, 
In Dobrâgea m-am născut... 
Mama m-a tinut de mină, 
Primii pași cind i-am făcut 
Pe străvechiul, scitic lut. 


Mama, oacheşă, voioasă, 
Fată de pe Bărăgan, 
Robotea, cinta prin casă, 
lar o barză, an de an, 
I-aducea un prunc bălan. 


Tata, om de la Moldova, 
Mai domol, tăcut, trudea 
Ba în baltă, ba-ncotrova — 
Rogojini la tîrg vindea, 

Ca să-şi fie casa grea. 


Parcă-l văd! Bălai și tînăr 
Prin nămol — la subsuori 
Papură tăind din zori... 

Maldării mizgoşi pe umăr 

Și-i căra — și lipitori 
TI sugeau fără de număr... 


Mulți copii în cărucioare, 
Pe-arc și puj sînt răsfăţaţi ; 
Alții-n albia cea tare. 

De-o bunică sau de frați 
Cu-ndirjire-s legănați. 


Mulţi copii nu pot să crească 
Fără pian, străine limbi — 
Franțuzească și nemțească... 
Eu, în casa părintească, 
Miini pe clape să le plimb 
Nu-nvățai și-avui în schimb 
Doina mamei — bătrîinească, 
Limba-i dulce, rominească. 


Mulți copii au jucărie 

Vreun căluj de catifea. 

Eu avui o iapă vie 

Cu minzocul după ea — 
Doamne, ce mă mai trintea! 


La olar, de pe rotilă, 

Ca un hof ciupeam un boț 
Din roșiatica argilă, 

Să-mi frămint căluți cu mof. 


— Doamne, mă rugam, ai milă 
Și-nviază-mi-i pe toți! 


Ori o pușcă vegetală 
Retezam din țiperig. 
Scobitori (cu ce migală!) 
Prin drugi verzi să le înfig — 
Tevi și pat — că fluștuială 
Gura goală-aveam să strig. 


Sau din pepeni — felinare 
Meşteream cu un briceag, 
Cu capac și luminare, 
De fi-era mai mare drag 
De-al luminilor şirag... 


Minge-o verde tărtăcuță 
Pestrițată și drăguță — 
Profesori — mătuși şi unchi 
Ce de urecheli te cruță — 
Tata mă lua-n căruță, 

Intre hățuri, pe genunchi : 


— Dii! iepsoară gălbenea, 
Să cărăm azi papura... 


Si cu taica laolaltă 
Pe ceairul de mătase, 


Cind prin păpiira înaltă, 

Cind sub sălciile pletoase — 
Ne pierdeam în verdea baltă, 
Pină ce căruță, iapă 

Se opreau lingă o apă. 


Tata mi-arăta cu mina: 

— Uite Dunărea, bătrina !... 
— Asta-i Dunărea albastră 

Ca o pasăre măiastră ? 

— Asta-i! Ea e mama noastră, 
Ea de veacuri ne adapă, 

Dar de foame nu ne scapă. 


Largă și legănătoare, 
Cu miros de sălcii crude 
Si cu malurile ude — 
Dunărea lucea în soare 
Și ducea, șirag, pe spate 
Slepuri negre, cu bucate. 


Șlepurile de o șchioapă 

Nu se-acujundau în apă 

Si holbau la noi, spre mal, 
Ochii lor rotunzi de cal. 


— Tată, unde merg la vale? 
— Duc la mare — cereale... 

— Und” le cară, tată, unde ? 
(El ofta privind în unde...) 
— Și de ce le cară, tată? 
— C-așa-i fara blestemată! 
Năduşeala unei veri 

Pleacă peste țări şi mări 

Ca să facă domnii-averi, 
Domnii din America — 
Hitu-le biserica !... 

— Ce domni, tată? — Ciocoi... regi... 
Ai să cresti și-ai să-nțelegi... 


La Silistra-n port e lume... 
Ce de lume! Cită lume! 
Nici nu poti pe mal să treci 
De tarabe — turci și greci. 
Bragagii cu lungi tulumbe 
Din alămuri lucii, scumpe, 
Cum mai sună irmilicii 
Cind se-apleacă, să iți umple 
Un pahar de „braga ricii“... 


Slepuri... Dunărea bătrină 

Pe sub șlepuri valu-și mină. 
Oameni forfotă pe schele, 

Ca hora pe duşumele; 

Oameni trec cu saci pe umeri, 
lute — nu pofi să-i înnumeri — 
Și-au o limbă cum e barda, 

Si tot strigă: „Varda! Vardal“t 
Goi la briu, în spate leoarcă, 
Saci de griu pe slep descarcă. 
Eu mă uit la ei din barcă: 
Greu c-un sac la trap să urci! 
— Ce sint ăștia, tată? 

— Turci... 

— Turci îi văd că sint. Au fes. 
Dar cum li se spune ? Ce-s? 
Barca dezlegind de mal, 
Tata-ojtează : — Sint hamuali... 
Robii robilor... Ei cară 

Tot ce-a secerat o vară 

Un norod și-o-ntreagă țară ! 
— Dar acela cu biciuşca 

Si cu nasul ros ca giușca, 

De răcnește robilor: 

„lute, măi neghiobilor !“ 

— Ăla-i şeful lor... Ceaușu... 
Ochi holbează cit albușu! 
Uite-l, tată, bate! bate! 

Singe sare de pe spate! 

Robul scapă-n apă sacul, 

Dar ceaușu-l bate încă! 
Brinci îi dă! De-a berbeleacul 
Robul cade-n apa-adincă ! 
Dar înoată... Iese ud... 
Braţe-nalță-n cerul crud — 

Si oftatul i-l aud: 

— Ah! Allah! Ila Allah ! 


1 yarda — pe turceşte: păzea, la o parte 

— Tată, cum să mă descurc ? 
Văd ceaușu că e turc, 

Dar de ce l-a făcut zob 

Pe hamalul turc, pe rob? 
— Măi băiete, ce le-ncurci ? 
Sint pe lume turci şi turci: 
Unii beau ciubuc, cafea, 
Alții n-au după ce bea... 
Ciinele ! scrișnește tata 
Spre ceauș... Băiete, gata! 
Treci la cirmă ! Ține visla! 


Si-am ținut prin apă visla... 
Apa îmi părea ca pisla, 
Tulbure, miloasă, grea, 
Neagră-mi părea Dunărea. 


O, aduceri, voi, aminte, 
Revărsați-vă-n cuvinte ! 
Tata! Basmul vieții sale 
Ascultaţi-l mai la vale. 


Partea întîi 
DRU MURILE DUC IN PORT 


TREI SARMANI PORNESC IN LUME 


Intr-o noapte stam în tindă 
Eu cu tata şi moş Ghindă. 
Colo-n cuiul de sub grindă, 
Cu solzi verzi ca de balaur — 
Lampa noastră cu oglindă, 
Scoate limba ei de aur... 

De pe vatra cu pietroaie 
Focu-și saltă-a lui bălaie 
Hălăciugă de văpaie. 

Ghindă lingă foc umplea 
Cioturoasa lui lulea. 

Eu, ca flacăra la față: 

— Tată, spune-mi cîte-n viaţă 
Omului e dat să paţă... 

Tata cade-acum pe ginduri, 
Pironind un ciot din scînduri. 
Din stacană trage-o dușcă, 
Viriul la mustaţă-şi muşcă 

Și purcede... Eu ascult 
Povestirea-i de demult: 


— O, tu țara mea străbună, 
Cer albastru... car cu boi... 
Munţi cărunţi de albe oi... 
De pe-a munților cunună, 
Unde tulnicul răsună, 

Multe lacuri îşi adună 

Apele din multe ploi, 

Și le varsă în puhoi. 

Multe rîuri îți mai udă 

Codrii tăi umbroşi de brad, 
Unde tăietorii-asudă, 

Unde viaţa-i crudă — iad — 
Unde brazii-n vuiet cad, 

Sub topoarele ce-i rad! 

Prin păduri bătriîne, mute, 
Oamenii, hei-up ! cînd strig” 
Hei-op! Rucăr! pe-ntrecute 
Lungi ţapine îşi înfig 
Clonţuri vultureşti, să mute 
Trunchiuri, rostogol, spre plute. 


Pe-ale Bistriţei puhoaie 
Multe plute lunecînd. 

Trec ca turmele bălaie, 

Trec convoaie, rînd pe rînd, 
Cu plutaşi la cirmă stind, 
Stinci şi moarte înfruntind ! 


Se coboară, se coboară 

Prin bulboanele adinci 

Cu-apa limpede, vioară, 

Pe sub boturi mari de stînci — 
Plută cu plutaş pe brinci. 


Numai ochi şi gura mută, 
În genunchi, ca un arcaș, 


Trage-o strună nevăzută, 

Să sloboadă mintenaş 
Sprintena-i săgeată-plută | 
Stă cîrmaciul neclintit, 
Ca din cremene cioplit ! 
— Tată, cine-i ăst cîrmaci 
Care cîrmuie dibaci ? 
— Măi băiete, ce nu taci ? 
Ast cîrmaci c-obrazul roşu 
Este însuşi tac'tu-moşu, 
Moş Vidrașcu Dragomanu. 
Chior şi ciung era sărmanu ; 
Chior de dreptul, 
Ciung de stinga — 
Dar cu pieptul 
Mută stînca ! 


Bistrița mugeşte-n volburi ! 
Cu al cîrmei lung condei 
Moş Vidrașcu-n ude colburi 
Scrie drumul cu temei... 
Ochiul teatăr cît ciubăru-i, 
Verde-tulbure ca zăru-i ; 
Cel beteag roş singerează, 
Ca-n amurg o stinsă rază: 
„Dacă nu eşti bun cîrmaci, 
Cîrma s-o cîrmești dibaci, 
Mergi la tirlă! Fă-te baci! 
Pluta nu-i turmă de oi 

S-o bîrbîrîi dinapoi. 

Dacă nu ţii bine firul, 
Bistrița ţi-i cimitirul | 

Pluta dacă ţi se sparge 
In bulboanele turbate, 
Răvăşitele-i «catarge» 
Te şi-nhaţă în zahate, 
Trupul să ţi-l zdrumice, 
La păstrăvi să-l dumice!“ 


Astea spuse Dragomanu, 
Moş Vidrașcu Veteranu, 
Pe pieptaru-i zăngănind 
Decorații de argint. 


Pe a plutei groasă grindă, 
Lingă uriaşul unchi, 

Trei nepoți (eu, Burcea, Ghindă) 
Stam, bărbia pe genunchi, 

Și priveam cum se perindă 
Codrii-n Bistriţa — oglindă... 
Stam tustrei. Cine s-asculte 
Cite moșu nostru-ndrugă — 

De atitea gînduri multe ? 


Codrii-n urmă fug! Ce fugă! 
Bun rămas tu, munte Palmeș, 
Sat cu case talmeș-balmeș... 
Bun rămas, tu, buturugă, 
Stincă, tu, vîrtej de spume — 
Trei sărmani pornesc în lume. 
Moş Vidrașcu, cu sfială: 

„Tot mai staţi la îndoială ? 


Ce v-așteaptă icea mine ? 
Ia, o viață ca de cîne...“ 


Bistricioara, Bistricioara, 
Ne petrece surioara, 

lar codruţul, codrul frate 
Cu crengile greu lăsate 

Peste umeri lin ne bate. 


Eu, cioplind cu un briceag 
Din nuia de corn — ciomag, 
Strig la văr'miu : „„Radule, 

Ce oftezi, măi bradule ? 

la să nu te mai frămînţi 

Și din cobză să ne cînți 

O cîntiare pădureaţă, 

Dor să căpătăm de viață!“ 
Radu ! Parcă-l văd din strune 
Zdrăngănind, cum astea spune: 


„Sus în munţi e linişte 

Și miros de piniște... 

Sus, în munţi, acolo sus, 
Mama-n lume m-a adus 

Și o cobză-n miini mi-a pus. 
Tata-mi dete o țapină 

Cu mirosnă de rășină, 
Brazii să-i pornesc, hei-up! 
Trup şi haine să le rup. 

Noi nicicînd n-avui nădragii, 


Dar pe cobză cînd pun mina, 
Toţi plutaşii sar ca dracii, 
De-arde sub călcîi ţărîna ! 
lar cînd zic doina haiducă, 
Dor de inimă-i apucă-n 
Haiducie să se ducă... 

Sus în codrii de aramă, 
Mama plînge şi mă cheamă 
Și la tata de sub cruce 

Cu tămiîie-n zori se duce. 
Doina cînd o zic a jale, 
Lacrimile-și taie cale: 
Bistriţe venind la vale...“ 


Tata de pe pat se scoală, 
Să mai umple la canea 
Cu vin roşu larga-i oală: 


— Vere Ghindă, ia şi bea, 
Căci a Radului poveste 
Inainte mult mai este: 

Ei, și-aşa cum vă spusei — 
Moş Vidrașcu la condei 
Hăulea lung : „Alelei ! 
Nepoţei, nepoţii mei, 

la acu intrăm în Chei! 


Parcă-l văd cum sta unchiaşul, 
Crăcănat sta uriaşul ; 

Dreapta-i că o rădăcină 
"Ncolăcită e de cîrmă, 

Ca să ţină 

Drumul — sîrmă | 

Și-l aud cum strigă, mamă, 
Din gitleju-i de aramă: 


„Uite muntele Zănoaga! 
lată Moara Dracului! 
Ici, pietroaie cu dăsaga 
Varsă sluga dracului, 
Varsă-n coş 
De curge jos 
Aur măcinat frumos. 
Sluga (un creştin, sireacul), 
S-a tocmit aşa cu dracu: 
Pietre de-aur el îi cară 
Şi le macină la moară, 
Dar de fiece dăsagă 
De pielroaie care-o duce, 
Să-i dea voie semn să-și facă 
Pe copaci, cite o cruce, 
Dracul s-a-nvoit pesemne. 
Omul a început să-nsemne — 
Cîţi dăsagi, atîtea semne. 
De fiece grea dăsagă, 
Cruci cresta în sus pe cracă; 
De fiece dăsăguţă, 
Cruci cresta sus pe crenguţă, 
Pînă cînd de-atitea cruci 
S-au umplut la vîrf copacii. 

De-au zbughit-o-n lume dracii, 
Scăpărind pe la răscruci, 

Din opincile de tuci! 

De atunci pe und'te duci 
Brazii-s plini de mii de cruci, 
Crengi și ramuri — tot troițe, 
Pînă-n vîrf — tot cruciulițe...“ 


Astfel băsmuia plutaşul, 
Cu condei de drumeţie 
Iscălind mereu răvaşul — 
Bistrița cea aurie... 


După el, pe-al apei fir 
Scris cu-al cîrmei tibişir, 
Plutele veneau în şir... 
Radu strînge-o strună slabă 
Şi pe moş Vidraşcu-ntreabă : 


„Moşule, de ce în lume 
N-au săracii semn anume, 
Semnul ălora săraci 
Să-l cresteze pe copaci, 
Ca bogaţii, 
*Ncornoraţii, 
Să fugă pierzînd papucii, 
Ca dracii de semnul crucii ?“ 


Moş Vidraşcu, chior şi ciung, 
Din rărunchi oitează lung : 

„Semne-au fost, măi nepoţele, 

Vai şi-amar zilele mele. 

la ridică-te încoace 

Și-amiroase spre conace... 

Simţi pe vînt miros de fum ? 

Doi ani se-mplinesc acum, 

De cînd gloatele sărace 

Semne s-au pornit a face 

La boieri, pe la conace, 

De trosneau în pălălaie 

Și conac şi şuri de paie... 
Dar bogații, 
'Mpieliţaţii, 

Alde Baloş, măi băiete, 

S-au întors în sat cu dracii 

De jăndari! Pe toţi săracii 

Ne-au trecut prin baionete! 

L-ai văzut pe tat'tu cum 

Ni l-au ciopîrțit în drum ? 

Cum de viu ni-l îngropară, 
La conac, în varniţă, 

Ca ciumaţii-n var să piară, 
Ars de cea pojarniţă ? 

De la nouă sute şapte, 

Noapte îl visez de noapte, 

Cum din varuri, ca de lapte, 

Mă întreabă din mormint: 

«Barem ați primit pămînt 2» 


Radu crîşcăie-n măsele, 
Strînge pumnul pe prăsele 

De cuţit de ţapinat, 

Alb la față ca de var: 
„Moșule, pe la răscruci 
Cum de nu mai sînt haiduci, 
Pe boieri, ca de-alde Baloșş, 
Să mi-i fulgere din paloş ?“ 
„Hei, nepoate, haidueimea 
Ne-a stirpit-o ciocoimea. 

De, ţinea cu sărăcimea... 

Alţi haiduci mai acătării 
Trebuie-ne astăzi ţării... 
Cică-n port, pe la Galaţi, 
Sînt niscai ruşi răsculați; 
Din Rusia, pe-un vapor, 

Au fugit de ţarul lor. 

Ăștia cică au și paloş 

Pentru de-alde ciocoi Baloş...“ 


Astea spuse Veteranu 

Cu ochi verde ca tufanu. 

Dintr-o ladă ia o rangă, 

Stringe ochiul la o șprangă. 

Bate-un cui în călădău. 

Cearcă jugul... Nu e rău... 

Din coclauri se aude 

Parcă ţipete zălude 

De nebune paparude! 
Radu : „Ce e, moșule ?“ 
„Toancele, cocoşule ! 

Lasă-ţi cobza ! Ia lopata! 

Toţi în faţă să fiți gata l“ 


26 


Face-o cruce: „Doamne-ajută 
Pe plutași și-această plută !“ 
In ciubote cu colțari 

Sprijină pricioare tari, 

Și în pumnul lui de fier 

la condeiul de miner. 

Cată-n apă... Cată-n cer... 


Şir de plute-n urma noastră 
Taie Bistriţa albastră. 


Bistrița-ntre munţi se stringe, 
Increţindu-și albii prapuri. 
Colţi de stîncă pîn’ la sînge 
O sfişie în gherdapuri. 
Toancele cu negre cheanţuri 
Din troian de spumă albă 
Dănţuie-ale morții danţuri. 
Moş Vidraşcu ochiu-nhoalbă; 
Ochiul verde şi-arzător 

Din străfund luminător, 

Ca izbit de coli de stei 
Varsă fulger de scîntel. 


Radu cată-acum la moșu, 
Inima cum i se-ngroaşă, 

De-i zbucnește-aiară coșu 
Pieptului de sub cămașă. 

Făr' de-un ochi, așa ciolac, 
Sirînge-n el aproape-un veac! 

Limba, dinţii albi din gură, 
Fiecare- strop de singe 

Din întreaga lui făptură, 
Dragoste şi ură strînge ! 
Plămădit îi tot din stînci, 
Din păduri şi ape-adinci I 
Munţii lîngă el par ţinci! 
Vreau ca moşu să rămîn 
Ţapăn, chiar de-ajung bătrin. 


Stinci cu boturi — lupi de piatră 
Se ridică! Urlă! Latră! 

Pluta ca o mieluşea — 
Oamenii (căpuși) pe ea — 
Scirţiie, parcă se vaită, 

Peste-a cheanţurilor haită ! 


Noi tustrei la o lopată 
Apa despicăm, turbată. 
Moşu-i roşu! O văpaie! 

A întinerit la faţă ! 

Parcă are două braţă, 

Și doi ochi, fără albeaţă ! 
Cît Ceahlăul se înalţă | 
Moşu ăsta năzdrăvanu 

E Vidraşcu Dragomanu, 
Sau i-un zmeu care încalţă 
Cite-o plută de picior, 
Peste munţi să treacă-n zbor? 

Pluta zornăie din lanţuri, 
Fug în urmă negre cheanţuri ! 


„Aţi văzut ce de dihănii 2? 
Parcă-s lupii după sănii... 
Măi ce de lăstuni prin slăvi 
Şi prigorii |... fac a ploaie... 
Şi din Bistriţa ies droaie 
Lostrițe, fusari, păstrăvi... 
Radule, ia treci colea 

Și condeiu-n mînă-l ia, 
Pînă-mi umplu o lulea.“ 
Radu-al nostru ia condeiul 
Drumul Bistriței să-l scrie, 
Cum și eu cu tot temeiul 
Slove-nșirui pe hirtie... 
Măguri, măguri şi tot măguri 
Pînă hăt departe-n neguri... 
Pe sub pod, printre căsoaie 
Inţesate cu pielroaie 

Să se-mproapte la puhoaie — 
Pluta peste pietre trece, 

De căsoaie să se frece. 


Boi pe mal, bălane vite, 
Stînd în unde neclintite, 
Ne priveau nedumerite. 
Moş Vidraşcu duhănea, 
Îndelung la cer privea, 

Ca şi cerul se zbîrcea. 
Norii, bivoli, iau în coarne 
Soarele să mi-l răstoarne ! 
Cite-un spic de ploaie rece 
Peste-obraz ca biciul trece. 
Moş Vidraşcu Dragomanu 
Amiroase-n nări orcanul... 
Clătinîndu-și lin sumanul, 
Dă ţignalul de oprire, 
Plutele să lase firul, 
Plutele să spargă şirul, 
Pe sub maluri să se-nşire... 


Şi convoiul lung s-a spart... 
Plutele pe rînd fac hart, 

Uite-așa vin prin viîltoare, 

Vin cu buza spre izvoare. 

De pe plute 

Sar plutaşii iute-iute, 

Leagă lanţuri 

De copaci sau colți de cheanțuri. 


SFATUL VETERANILOR 


Ghindă şi-a umplut luleaua, 
Cată-acuma de zor surceaua, 
Scurmă-n spuză, riciie, 
Ia jăratic, piciie : 
— Povesteşte, vere Dan, 
Cite-am tras la Bolohan, 
Unde-am argăţit un an. 
— Povesti-voi din poveste, 
Căci "nainte mult mai este: 
Ei, şi după ce brădetu-l 
Plutărim pe tot Siretul, 
La Galaţi, Dunărea, iată, 
Moş Vidraşcu ne-o arată: 
„Uite Dunărea cea lată ! 
Cu spinarea ei vărgată 
Pe sub sălcii, lîngă noi, 
Lunecă pe labe moi — 
Dar cînd Dunăroaica 
Sare ca tigroaica, 
Sfişie ce-i cade-n gheare 
Şi înghite-n gura-i mare. 
lată ce potop de apă! 
Cine-aici pe mal rămîne, 
Are peşte, are pine 
Și de sărăcie-mi scapă...“ 

Lîngă Dunăre, colea, 
Fabrica de cherestea 
Firma-n apă 
Îşi adapă. 
Firma i-o citirăm: „BRADUL“ 
Am spart plutele cu jele... 
Și tustrei, eu, Ghindă, Radu 
Lacrimi scăpătarăm, grele, 
Peste brazi — luminărele : 
— O, voi, brazilor blajini, 
Pliîngeţi şi voi cu rășini, 
C-am ajuns printre străini. 
Dacă voi aţi fi ştiut, 
Mai bine n-aţi fi crescut. 
La fel noi dacă ştiam, 
Mai bine nu ne nășteam... 
Astfel prohodeam tustrei 
Şi căram buştenii grei 
Ca pe morţi la groapă, 
Viaţa să-şi înceapă. 
Gatere cu dinți acuş 
Muşcă, varsă rumeguș. 
Lung privim cum se desfac 
Brazii lungi în albe scînduri 
Și-ascultăm cum pac! şi pac! 
Crește stiva — rînduri-rînduri. 
„Moş Vidrașcu, ce te-nginduri 2% 
„Ia, ascult cum domnii-n veac 
Romîniei raclă-i fac 
Şi-i bat cuiele-n capac: 
Pac! şi pac |“ 

La un han din Badalan 
După ce-am mincat scrumbie 
Și-am băut niţel molan, 
Inima să ne mai vie — 
Moş Vidrașcu glasu-şi urcă: 
„Hai, flăcăi, la moș Buţurcă | 
Asta-i om şi jumătate, 
Și îmi este ca un frate. 
Cot la cot cu el în şanţ, 
Am luptat ca dorobanţ. 
Braţul sting sub sabie 
Cînd pierdui pe tabie, 
Cine ciotul mi-l lega, 
Cine sîngele-mi oprea, 
Cine-n cuşma-i de curcan 
Braţu-mi strînse în arcan ? 
Chiar Buţurcă ! El era 1...“ 
L-am găsit pe prispă-acasă 
Cu o igliță şi-o plasă: 
„Bună vreme, îrățioare 1“ 
Moş Buţurcă sprinten sare : 
„Bună ! Tu eşti, Veterane ?“ 
„Eu, Buţurcă! Eu, Vultane, 
Și cu mine trei cătane! 
Aştia toți 
Îmi sînt nepoți! 
Ista-i Burcea, ista Dan e, 
Ista-i Ghindă : trei cătane, 
Măre, de pe Bistriţa, 
Bune pentru Griviţa !“ 
„Ce cătane, 
Dragomane ? 

Ce visezi, mă Veterane, 
Tot cătane şi cătane, 
Tot răzbeluri 
Și măceluri ? 
Eşti ca un caval cu vrăni 
Decorat şi plin de răni 
Şi-mi tot şuieri a belele ! 
Nu te-ai săturat de ele? 
Ce-i tot tragi cu Griviţa ? 
Sabia mea-i igliţa 
Care drege asta plasă — 
Turcii sînt la ei acasă, 
Și de turci, de mult nu-mi pasă! 
Tunul de la şapte-ş-şapte 
S-a topit în zeci de sape, 
Seceri, pluguri, tirnăcoape, 
Undiţe și iglițe! 
„Ba la nouă sute şapte 
Toate cite-nşiri cu foc — 
Pluguri, seceri, iglițe — 
S-au topit în tun la loc ! 
Știi, că-s două Griviţe !“ 
„lar mă iei, mă diavole, 
In drăcești parabole ? 
Griviţi două? O pereche ?“ 
„Da, Buţurcă: una veche, 
Grivița — ce-o ştii — turcească 
Și-altă Griviţă mai nouă: 
«Grivița cea boierească l» 
Nu sînt două, Veterane ?“ 
„Două, două-s, Dragomane ! 

Una am luat-o noi 
Pentru regi, pentru ciocoi. 
Dar pe-a nouă ?“ 

„O iau ei! 
Nu zic de nepoții mei, 
Ci, mă înţelegi, Buţurcă, 
Leatul lor...“ 

„Mai au de furcă...“ 
O tăcere grea se lasă 
Ca o cătrănită plasă. 
După o tăcere lungă, 
Moşul cel cu mina ciungă 
Liniştea din jur alungă: 
„Ce mai este nou prin lume ? 
Voi de-aicea din Galaţi 
Veştile mai lesne-aflaţi, 
Pe cînd noi la Cîrlibaba...“ 
„Mă întrebi ce-i nou prin lume? 
Cam ce-ai vrea să fie-anume ? 
Ta, boierii îşi fac treaba: 
Pleacă-ai noştri, vin ai noştri, 
lară noi răbdăm ca proştii. 
Pleacă «roşii» şi vin «albii», ! 
Iară noi răbdăm al naibii. 
«Roșii» poartă ştaifuri tari, 
<Albii»-s mari proprietari — 
Două clici de mari tîlhari. 
Sub a ţării ţiță grasă 
Ca viţeii se îndeasă, 


! roşii” — îşi spuneau liberalii; „albii“ — conservatorii. 

Rînd pe rînd la mulgere 
Sug din grase ugere 
Laptele și sîngele |] 
Toţi de-a Romîniei cîrmă 
Se încolăcesc, se-atirnă, 
Ţara — zic ei — cîrmuie, 
De ugere-o tîrnuie ! 
Țara ei ne-o tulbură, 
Ca pe lapte-o bulbură, 
Ca pe lapte să nu steie, 
O tot bat în putineie, 
Untul țării tot să-l ieie !“ 


„Dar prin port ce noutate? 
Mai poţi duce sacu-n spate, 
Ori te-ajută Neculai, 
Băiatul pe care-l ai ?“ 
„Noutăţi de pe la schele? 
Dunări de sudori pe piele, 
Şi bătaie cît se poate 

Şi cît poţi să duci în spate. 
Cit despre băiatul meu — 
Împietri-l-ar Dumnezeu 

Ca pe a lui Lot soție, 

Stilp de sare vineție — 
Chit că-i os din osul meu ! 
Eu, Vidraşcule, mă zbat 
Pentru veacul ce-o să vină, 
Veacul de-aur şi lumină! 
M-am înscris la sindicat, 
Fiului să-i fiu ezemplu. 

“Vrem să alungăm vătafii, 
Cum Hristos goni din templu 
Cu fringhia lui — zarafii ! 
Dar vătafii 
Strinşi în mafii 
S-au tocmit, s-au adunat 
Intr-un «galbin» sindicat.“ 
„Păi, sînt două sindicate ?“ 
„Două ! Nu-nţelegi, măi frate, 
Unu-i socialist, ăl «roşu» 
Ca bujorul, ca stacoju — 
Celalt «galbin» ca şofranu — 
Președinte-acolo-i banu! 
Ba vătafii şi ai lor 
Au şi clubul dumnealor: 
«LA PURCELU TRICOLOR»! 
Ei, acolo mi-i feciorul, 
Trădătorul ! 
Vorba veche a bunicii : 
«Creşte-i aripi ca să zboare 
Drept în ghearele pisicii !» 


Moş Buţurcă-n el se strînge 
Şi-n sughiţuri dese plinge : 
„Dragomane, frăţioare, 
Inima din piept mă doare: 
Sînge e din al meu sînge 

Şi de dorul lui m-oi stinge. 
Blestematul ! O să mor 
Făr'să am la cap fecior. 

Bine că nu ai copii 
Urgisit de ei să fiil 
„Cum nu am? Dar iştea trei 
Nu-s copii, nepoţii mei ? 
Ai vorbit cu Bolohan ?“ 
„M-am tocmit. Le dă pe an 

Masă, 

Casă, 
Ţoule de aba şi-opinci.“ 
„Ceva leafă ?“ 

„Nici un cinci!“ - 

„Hm! Al naibii hoţoman, 
Să nu le dea nici un ban !“ 
„Zice : ... scot din «iepureală> 
Şi ies ei la socoteală. 
Mi-i învăţ eu (fui doar slugă) 
Dinainte — dintr-un sac 
Șorț cu gură-n sus le fac, 
Şi, ca iepurii, din fugă, 
Rupe sacul, ia din zahăr, 
Din cafea, piper sau ceai 
Şi ca miine-i mare mahăr : 
Căruţaş cu ghioci şi cai |...“ 


Moş Vidraşcu Dragomanu 
C-un ochi verde ca tufanu 
Şi-altul roşu — în amurg 
Cată-n razele ce curg 
Din întunecatul soare, 
Care după sălcii moare... 
Rază piere după rază... 

Moş Vidrașcu lung oftează: 
„Ce să zic, înaltă şcoală 
Vătăşească «iepureală». 
Voi, nepoți, — că vă uitai — 
Să nu fiți ca Neculai, 

După care tat'su-n gînd 
Jinduieşte, blestemînd. 

Să nu fiți ca Bolohan 

Ce-şi făcu din jafuri han. 
Mulţi nemernici string avere, 
Iar cei buni sînt sărăciţi. 
Avuţia-i rea muiere 

Care schimbă mulţi smintiţi. 
Dar virtutea-i o putere 
Care-n veci de veci nu piere. 
Voi, cinstiţi şi de cuvint 

Să fiți — pînă la mormânt 1“ 
„Lasă-i mie, Dragomane, 
Lasă-i grija să le-o port, 

Și mi-i fac eu trei cătane 
Bune pentru luptă-n port !“ 


Astea Moş Buţurcă-a spus, 
Cînd din sălcii, luna, sus, 
Se tot saltă 
De pe baltă, 
Ca plătica strălucind 
Din toţi solzii de argint... 


Tata mai departe spune 
Tot ce-nstrun aici pe strune : 


CĂRUȚAȘI LA BOLOHAN 


lată-ne la Bolohan 
Cam după-o juma’ de an; 
Grea e viaţa de grăjdar, 
Să rîneşti la bălegar, 
Să fii ziua căruţaș, 
Noaptea caii să-ţi îngrași, 
Să-i ţesali, 
Pîn'te deşali 
Și să-i perii, 
Pîn'te sperii 
Şi copitelor de cai 
Vax şi lustru să le dai. 
Ba să fii şi potcovar 
Şi-ajutor de bucătar, 
Fată-n casă 
Și la coasă, 
Și băiat de prăvălie, 
Căci jupinul Bolohan 
Are cai — o herghelie, 
Cară, ghiociuri, harabale 
Și mai ţine și un han, 
Care-i tot al dumisale. 
Gras de-o sută opt ocale, 
Poartă cizme moi de lac, 
Galbenă lavalieră ; 
La serbări naţionale 

Pune clac 

Și pune frac, 
Roză la butonieră 
Şi pe-ntinsul burţii sale 
Iubitoare de popor — 
Mîndrul țării tricolor | 
Are barbă — ţăcălie 
Lucie de alifie, 

Ceafa groasă, 

Unsuroasă, 
Albe fălci ca burţi de peşti, 
Dinţii laţi, lată măsea, 
Poită — să mi te fereşti: 

Carne crudă-nfulecă 

Și din nări adulmecă. 
Ochii cînd bolovăneşte 
Peste blide, peste masă — 
Fug pisicile din casă ! 
Pumnii grei de aur, frate, 
„Boxuri“ 1 sînt de nestemate 
Cu mînie scăpărate ! 
Cînd îţi dă-ntre coaste ghiont, 
Grajdul de sub tine-l pierzi 
Și prin ochii tăi de tont 
Vezi numai luceferi verzi ! 
Asta-i Pavel Bolohan 
La care-am slujit un an. 
Masă ? — tot pe apucate 
Și nicicînd pe săturate. 


1 „box“ — armă albă din metal cu pairu inele ghintuite 
care se bagă pe degete — întrebuințată la bătaie. 

Patruzeci de-argaţi, mămucă, 
Mămăliga doar cit nuca, 
Lingurile cît măciuca. 
De-ai luat o fărmitură — 
Dinţii ți-au sărit din gură. 
Casă? — grajdul uriaş: 
Aşa doarme-un căruțaş 

Lîngă botul murgului, 

Ca pe vremea turcului. 
Ici în iesle sau în pod 
Este loc pentru-un norod. 
Dar să nu-mi udaţi, mă, fînul, 
Că vă bat de vă deznod! 
Astea ne spunea stăpînul. 
Țoale ? — Păi, să vezi matale, 
N-au venit bursucii-n vale 
Să le tundem lîna moale, 
Ca să-ţi toarcem niscai ţoale. 
Dar opinci? — Fugiţi de-aici, 
Vi le-aţi ros cu dinţii mici 
La Crăciun, furînd şorici. 
Incălțaţi şi voi tirlici 

Cu tălpici 

De mogodici... 


Mai miloși decit stăpinii, 
Boii, caii, ba şi cîinii 
Ne-ncălzeau cu-a lor suflare 
Degerata-ne spinare. 

Gerul cînd pișca amar, 

Ne băgam în bălegar, 

În fin putred și-n gunoaie, 
De ne-năduşeam ca-n baie. 
lar în zori de zi vătaful 
Scutura din noi tot praful. 
Cu un clopot de-acioaie 
Ne trezeam în hărmălaie 
Şi-ntr-o ploaie de sudalme 
Şi-ntr-o grindină de palme 
Și-ntr-un vifor scurt ide bici, 
De simţeai cum te băşici, 
Tăvălit ca prin urzici: 
„Deşteptarea, trindăvoi — 
larba a crescut sub voi, 
Mùşitți ați făcut la gură. 
De cînd sforăiţi în şură !“ 
— Bolohan, ah, Bolohan, 
Și-acum ţi-aud hohotul, 
Cînd, punînd pe dos un ham, 
M-ai pocnit cu clopotul | 


Patruzeci de-argaţi în rind 
Caii — optzeci — înhămînd, 
Ştreanguri de cetlău legind, 
Fîn în chilnă îndesînd, 
Ilăţu-n stînga înhățind, 
Faci o cruce, Doamne iartă — 
Scîrţiie bătrina poartă, 
De-a-npicioare, 
Pe răcoare, 
Biciu-n dreapta, di! şi di! 
Că se face-acuma zi! 

Un luceafăr 

Rîde teafăr. 

Dar din ris 

Dă în plins, 
Cînd bălana zilei iapă 
Mînzul dintre pulpe-şi scapă, 

Roşul mînz 

Murg-aprins, 
Care de cînd mi se naşte. 
Iarba nopţii mi-o tot paşte, 
Pînă nu se mai cunoaşte | 
Di! şi di! mînam căluții, 
Fulgera roata căruții 
Și potcoava şi caiaua — 
De se lumina șoseaua | 
Și-apoi hai la magazale 
Pline ochi cu cereale : 

Orz tepos, 

Ovăz lucios. 

| Grîu frumos, 

Orez sticlos, 
Mei cu bobul auriu, 
Lat porumb portocaliu. 
Boabe susurind zorite, 
Bob cu bob rostogolite, 
Baniţi rase, lustruite 
De atît potop de boabe — 
Na şi vouă biete gloabel 
Apoi sacii, fără milă, 
Leagă-i, lucie manilă! 
De-i făină albă-n saci, 
Glugă dintr-un sac să-ți faci. 

Sacii stivuie-i cruciş — 
Snopi în clăi la seceriş, 
Să nu cadă, să nu-i plouă, 
Să nu-i ude 'strop de rouă, 

Ci, mă rog, 

Întinzi polog. 
Şi-apoi cară şi iar cară — 
Cherestea, grîu şi secară 

De la gară 

La vapoare, 

Din vapoare 

Iar la gară 
Saci de-orez, cafea, cacao, 
Untdelemn, măsline „Volo“, 
Uite-aşa, de colo-colo, 
Marfa du-o, marfa ia-o, 

Cară cerealele, 

Golind magazalele, 

Pînă te dor şalele 

Şi deșartă calele 

Cu colonialele — 
Cite mărfuri, Doamne iartă, 
Nu intrau pe-a ţării poartă ! 
Și cit grîu spre Marea Neagră 
N-am cărat o viaţă-ntreagă ! 
Griu căram, mii de vagoane — 
Noi ne-ncirligam de foame. 
Scînduri şi dulapi de brad — 
Noi dormeam pe-al ieslei pat. 
Saci de zahăr uzi pe chei 
Se stricau... Puteai să iei 
Ceaiul dulce să ţi-l bei — 

Dar amarul cheag din inemi 
Nu ţi-l îndulcește nimeni. 
Lampa arde, luminează, 
Varsă rază după rază... 
Tata, (umbră de negreală, 
Coșşcogeamitea se scoală, 
Scoate vinul negru-n oală). 
Tata spune... Eu ascult 
Povestirea-i de demult: 


— Duminica — Bolohan 
Ne-nvoia pe vreme caldă: 
„Duceţi caii toţi la scaldă, 
Și chiar voi scăldaţi-vă | 
Mai despăducheați-vă 1!“ 
Ne-azvirleam — cazaci — pe cai 
Și devale, haida-hai! 
Dar galopul ni-l oprea 
Larga apă — Dunărea! 
Ea era măicuța nvastră, 
Ea-n sineala ei albastră 
Ne scălda, ne primenea, 
Inima ne-o răcorea — 
Dunărea ! 
Pe decindea Dunării 
Cine-şi pleacă umării 
Pe sub sălcii plingătoare, 
Unde-i umbră și răcoare? 
Radu, el era ; cu-a lui 
Cobză mi-o pornea haihui. 

Sub un piîlc de sălcii groase 
Pină-n Dunăre pletoase, 

Racii au ieșit din apă 

Stîrvul unui cal să-nceapă ? 
Nu... Nu-s raci... Sint haimanale 
De prin fund de mahalale. 
Stîrvul nu e stîrv de cal, 

Ci butuc adus de val 

Şi împotmolit pe mal. 

Toţi veniră să se scalde... 
Dar de ce stau cap în cap, 
Ca berbecii, cînd prea cald e? 
Ori în Dunăre nu-ncap, 

Ori n-au loc ici în cătinişti, 
Sub fulgerătoare linişti ? 


Astea Radu-n gînd îşi spune 
Zdrăngănind uşor din strune: 
„Dorule, măi dorurel, 
Sînt pe lume singurel, 
Ca frunza de salcie 
Lunecînd pe Dunăre...“ 


Radu, după vreme multă, 

Zice: — Văd că nu m-ascultă. 
la niţel să mă apropii 

Prin cătiniştele gropii. 


Arşi de soare, ca malacii, 
Stau pe-o rînă haidamacii, 

Goi la piele stau bărboşii, 
Cu ochi roşii. 
De atît scăldat li-s roşii, 
Ori făcură-o noapte albă? 
Ochii lor de raci se-nhoalbă 
La o mînă care-aruncă 
Pe nisip, ca la poruncă, 

Două oase 

Negricioase : 

„Şase-șase ! 

Bravo, Mangu 

Urangutangu !“ 
„la-le, Mangu, gologanii. 
Fă-i să-şi pună-n gitiți ștreangu, 
Că s-au înmulţit golanii 1“ 
Mangu, ditamai huidumă, 
(Mamă, cine i-o fi mumă ? 
Doar Muma Pădurii poate — 
Stă întins aici pe coate 
Şi-are braţul cit un om, 
Căpăţina cît un pom, 
Peste frunte strîmb legat 
Cu basmaua-i de pirat!) 
Mangu, zis şi Bivolom, 
Trage pumnii amîndoi — 
Strînge banii în purcoi. 


Cînd să dea și Băzgăune 
Prinse malul să răsune: 
„Ajutor ! Săriţi în apă! 
Se îneacă! Cine-o scapă?“ 

„Sus ! răcneşte Bivolom — 
Dunărea iar cere oml“ 
Haidamacii 
Sar ca dracii, 
Sar în Dunăre de zor 
La vîrtej, la anafor!! 


Radu de pe mal se-ncruntă, 
Cată-n Dunărea căruntă. 

A zărit — o clipă doar — 
Fruntea fetei ca de var, 
Alba înecatei față ! 

Apoi mîinile-i se-agaţă 

De văzduh şi, valvîrtej, 
Fata-i suptă de vîrtej, 

Ca un pai, ca un gătej! 

De pe mal fete boboace 
Păru-şi smulg, în val arată: 
— Mai încolo! Nu! Încoace! 
Biata Voica ! Biata fată! 

In vîrtej acum se bagă 
Mangu și Ureche-Bleagă 

Şi Cenuşă şi Beşleagă! 

les pe rînd afară: „Nu e! 
Anaf6ru-n deal o suie!“ 

Mai la deal ies: „Nu-i și nu e!“ 
„Hai acuma mai la vale!“ 
„Simt ceva aicea moale! 

Mă, o mînă ca de gheaţă 

De picioare mă înhaţă!“ — 


analdr — vîrtej adînc de apă. 

Strigă îngrozit Beșleagă. 
Iute Mangu 
Urangutangu 

Mi se dä la fund, la dracu, 

Prin vîrtej de-a berbeleacu — 

Inecata dînd afară. 

Ceilalţi toți încep să tragă 

De-necată, de Beşleagă, 

Pînă „nodul“ îl dezleagă. 

Fata scot de cozi afară. 

Fetele mi-o și-nconjoară ; 

Peste sînu-i stîng ascultă 

Și ascultă vreme multă 
De-i mai bate inima, 
Ori i-a supt-o Dunărea... 

— Bate! strigă-o copilandră 

În păr ud cu o mixandră. 
Strigă Mangu 
Urangutangu : 

„La o parte! La o parte! 

S-o scăpăm şi de la moarte!“ 

Şi-nhăţind-o de picioare 

O învîrte şi-o învîrte, 

Pînă apa din ea sare 

Și prin bozii face pîrte. 

Lin o lasă pe nisip: 

„Ca faianţa e la chip! 

Hai, Cenuşă, vezi matale. 

Fă-i plămînii două toate 

Pînă i se-aprind pomeţii. 

Ca s-o placă iar băieţii... 

Dar a cui o fi puştoaica ? 

Cine i-o îi taica, maica 
Şi cine i-o fi nănaşa ?“ 
Scuturîndu-și pletele 
Şi pe sîni strîngînd cămaşa, 
Zic sfioase fetele: 
„Tac'su-i ăla... Hamalbaşa...“ 
Zice, şuierînd, Cenuşă : 
„FHamalbaşa Uriaşu ? : 
Asta mi-a fost mie naşu 
La un pui de tîrbăceală! 
Şi-acuşi eu cu năduşeală, 
Deschid sufletului uşă 
Fetei lui... Păi treabă-i asta 2% 
„Nu te mai prosti, Cenuşă! 
Poate că ţi-o dă nevastă !“ 
„Ba, i-aş zice şi mulţam 
Pentru-o vadră de molan 
La «TREI-OCHI» în Badalan... 
Uite-o mă, uite puştoaica, 
N-a-nghiţit-o Dunăroaica | 
Uită-te cum prinde suflet! 
Calda inimii căldură, 
Caldul pieptului răsuilet 
L-am simţit acuşi în gură 


Radu-al nostru vine-aproape 
Să privească înecata... 

Prin cămaşa-i udă vede 
Trupu-i zvelt cum se străvede... 
Fata urcă grele pleoape... 

Ochii cu-o lucire verde 

Cată ca-ntre două ape... 
Voica iar în somn se pierde... 
Radu-o pipăie cu ochii 
Şi-o-nvestmîntă-n calde rochii... 
Mangu strigă: „Acum, gata! 
Fetelor, grijiţi voi fata ! 
lar noi, hai la «babaroase»! 
Cine e la rind să-şi sune 
«Căişorii» ?“ 
„Băzgăune“. 
„Hai, Băzgău, dă !“ 
„Șase-şase !“ 
Dă Dulău şi Tărtăun, 
Dă Furnică şi Păun, 
Dănăilă și Tinjeală, 
Dau şi gemenii Ciupală — 
Trag cu pumnii amîndoi 
Bani de-aramă în purcoi. 
Lîngă Radu, în cătină, 
Un baistruc ca pe jăratic 
Treapădă, și, subțiratic, 
Noduri parcă-nghite-n sec 
Și cu ochi ca de berbec 
Vine-aproape, în lumină, 
In dîrdora jocului 
La „caii“ norocului ! 
Radu-i strigă: „Mă, ce faci? 
Joacă-ţi: ochii ca la draci 
Pe purcoiul de pitaci! 
În ochii săracului 
Banii-s ochii dracului ! 

Fără muncă de-i cîştigi, 
Sufletul cu ei ţi-l frigi!“ 
Ala, surd, dintr-o năframă 
(Dar de la sărmana-i mamă) 
Vrea să scoată ban de-aramă. 
Strîns e nodul, ud de plins, 
Dar, ori cît ar fi de strîns, 
Dinţii trag şi prin năframă 
Colţii muşcă din aramă. 
Banu-şi pune pe nisip 
Şi ca banu-i roş la chip. 
Dintre gîligani, Cenușă 
Cu ochi verzi de corcoduşă, 
Il priveşte șmechereşte 
Şi din gene-l cîntăreşte: 
„Zexe ! Giniţi marginea : 
Ne paşte paraginea !“ 
„Asta-n viaţa lui pe zar 
N-a pus mîna. Găozar.“ 
„Bă, tu ştii ce-i aia «bîcă> 
Şi ce-i aia «bîldîbîcă» ! 
Zice Mangu 
Urangutangu: 
„Ţine căişorii, «ţică»! 
Sună-i, mă, ca pe fasule 
In a pumnului beșică. 
Aşa «ţică» ! Ho, destul e! 
Dă-le drumu, tilireze, 
Să se muşte, să necheze! 
«Sase-şase > 

Așa, «ţică»! Ia-le banii 

Şi învaţă tu golanii 

Ce sînt alea «babaroase» !“ 
„Ţică“ zarurile-şi sună, 
Zvirle zarutile-apoi. 

Tot bănetul şi-l adună 

Pe năframa lui, purcoi. 
Zice înciudat Beşleagă : 
„Măi, al naibii mocîrţan, 
Banii în basma şi-i bagă 

Şi ne lasă fără-un ban!“ 
„Fălcile-o să i le mut, 

Cu măselele-i să joc 

Icea, pe nisip, barbut !“ 
„la-o mai pe îndelete. 

C-are pumni mari, Jaravete !“ 
„«Caii» nărăvaşi să-i scot 
Şi se linge-acuși pe bot!“ 
„Apăi, scoate-ţi harmăsarii, 
Că ne ia toți crăițarii!“ 
„lacă-i scot! Oni-ha-ha ! 

La o parte, măi, păzea!“ 
„Cind dă el, p-ăi buni să-i laşi, 
Cînd dai tu, p-ăi nărăvaşil“ 
„Trupa-trupa !! Şase-şase !“ 
Babaroase şmecheroase. 
Parcă dracii-n ele mişcă 

Şi se-nvîrt ca-ntr-o morişcă. 
la să văd niţel un „cal“. 
„Laba jos, mă, că te pişcă! 
lLasă-l jos, că te deşal!“ 


1 țrupa-trupa — joc de cuvinte, patru-patru. 

„Țică“ s-a făcut la chip 
Cum e galbenul nisip. 
Băsmăluţa și-o deznoadă,; 
Banii pe nisip să-i cadă. 

Şi de cîte ori azvîrlă 
Zarurile,-asudă girlă, 

Cu fiece ban ce-l pierde, 
Fiere mi se face verde. 
Limba-n gură-i scîndură, 
Bietul, crunt se-ngindură : 
„ăsta-i banul cu noroc. 

Nu, pe-acesta n-am să-l joc, 
Este banul de la mama. 

la să-nnod pe el năirama.“* 
„la te uită țuţuianul 

Cum sugrumă-n noduri banul!“ 
„Măi dănace, godănace, 

la fugi, mă, şi vino-ncoacel 
Ai călcat în vreun scuipat 
De deştept la voi în sat, 

De te-ai pripăşit la noi? 

Ce n-ai stat, mă, lingă oi, 
Lîngă vaci sau lîngă boi?“ 
„Care oi şi boi şi vaci? 

Noi sîntem pălmaşi săraci. 
De aveam cîte-nșiraţi, 
N-argăţeam pe la Galaţi...“ 
„Ha-ha-ha ! Că prost eşti, vere ! 
Dar păroasele-ţi ochinci 

În ce şanţ, la bariere, 

Ţi le-ai fript să le mănînci?“ 
„Ce opinci? De ani cam mulţi 

Umblu, iacă-așa, descult !* 
„Uite-l, mă, ce mai crăcane 
Şi ce labe ca de urs! 
Cîte drumuri, mocîrțane, 
Pe sub talpă ţi s-au scurs 2“ 
„Drumuri 2...“ 
„Și, măi Țiîcă, Păr-pă-limbă, 
Ai mîncat vreodată jimblă 
Cu mujdei de portocală ? 
Da’ păduchii cin” ţi-i spală ? 
Ori prin păru-ți, de-a călare 
Fug păduchii pe răzoare, 
Că-i hrănişi atît încai 
Rup şi hamuri de la cai, 
Rup și jugul de la boi. 
Și-acum rîmă la gunoi 2... 
Zice unu, Băzgăun: 
„Să-l spălăm...“ 

„N-avem săpun“ 
Dă răspuns al lui Păun. 
Dar Dulău: „La spălătură 
Limba nu-i săpun în gură ?“ 


Meșteri întru scuipătură 
Printre dinţi, prin colț de gură, 
Cinci scuipaturi au ţișnit, 
Tălpile de i-au albit. 

Strigă Radu: „Mă, ce zaci 
Sub scuipat de haidamaci ? 
Dacă-ţi ţii cuţitu-n teacă, 

Ăştia în scuipaţi te-neacă !“ 

Dar băiatu-a prins să g&amă 
Și să strige după mamă, 
Radu scuipă-n iarbă... Pleacă, 
După-a sălciilor cracă — 

La golani cătind cu teamă... 


PE URMELE LUI MOŞ BUȚURCĂ 


Tata-oftează: — Geaba-ngîn 
Cîte-am tras noi la stăpin; 
Radu Burcea mai arar 
Ne-ndulcea sufletu-amar, 
Cobza lui scoțind din îîn 
Și sunînd-o lingă sîn. 
Iar tu, verişcane Ghindă, 
Ne citeai „Pușcăriașul“, 
Mintea-n cap să ni se-aprindă. 
Ce-o să înţeleagă fi-miu 
Despre cum rîvneam să vină 
Veacul de-aur și lumină ? 
Mi-amintesc — scria-n broşură : 
„N-o să cadă mură-n gură, 

Ci prin luptă 

Nentreruptă !“ 


Intr-un roșu-amurg se urcă 
Sus în pod, la noi, Buţurcă: 
„Bună seara, flăcăiaşi, 
Dragii taichii căruţaşi |“ 
„Bună seara !“-am zis tustrei. 
„Uite cum şi uite ce-i: 
Ştiţi, în sindicatul nostru 
Zece căruţaşi (o ceată) 
S-au înscris la noi deodată. 
Dar vătafii 
Strînşi în matii 


58 


«LA PURCELU TRICOLOR» 
Hotăriră dumnealor, 
«Galbinii» din «sindicat» 
Şi din port i-au alungat! 
Zece sînt, dar pentru zece 
Portu-ntreg la grevă trece! 
N-aţi putea, nepoților, 
Grevei să-i daţi ajutor ?“ 
Radu sare: „Moş Buţurcă, 
V-ajutăm ! Dar nu văd cum“. 
„Ascultaţi! Vă spun eu cum.“ 
Moşul cată-n-jur : „Mai este 
Vrun argat pe-aici urechea 
Să-și ciulească dabulechea 2“ 
Ghindă într-un cot se saltă: 
„Numai noi sîntem olaltă, 
Ceilalţi sînt la fin, în baltă.“ 
„Dragii mei, v-aduc aceste 
Trandafirii manifeste. 
Simburi sînt cu miez de foc ! 
Unu dintre voi să ia 
Coca şi cu pensula. 
Le lipiţi prin port, pe binte, 
Pe vapor, pe magazie... 
Miine focul lor s-o-ntinde - 
Și-o aprinde 
Inimile clocotinde ! 
Grevă,-n manifeste scrie, 
Grevă e de simpatie. 
Or să vadă ei vătatii 
De la «ga/binile» mafii, 


Or să vadă dumnealor 
Pumnii roșiilor stăfii — 
Forţa sindicatelor 1!“ 


Astea moș Buţurcă spune, 

Ochii licărind tăciune. 

Și mai spune: „Ochii-n patrul 
La nevoie, jucaţi teatru, 
Faceţi-vă beţi turtiţi, 

Păcăliți pe nepoftiți 

Şi-n pofida stăpînirii 
Semănaţi-mi «trandafirii» !“ 


Ne-am întors în pod, furiş, 
După ce lui Bolohan 

I-am băgat cite-un afiş 

Pe sub uşa de la han. 
Toată noaptea-aceea-albastră 
A fost toată doar a noastră | 
Am lipit la manifeste 

Și pe stilpi și pe fereste, 
Şi pe tot ce neted este. 

La prefect, pe o fereastră 
Cu perdea şi crini în glastră, 
Am pus îrumuşel hirtia, 
Să-i citească bucuria 
Dimineaţa, pe răcoare, ` 
Insăşi doamna prefectoare... 


Nici n-am aţipit în fin, 
Că şi vine Bolohan 

Cu un manifest în mini: 
„Deșteptarea, trindăvoi, — 
Iarba a crescut sub voi, 
Mușiţi aţi iăcut la gură. 
De cind sforăiți în şură! 
Care dintre voi, mă, ştie, 
Să cetească şi să scrie 2" 
Radu zice: „Din argaţi, 
Numai noi trei, să iertaţi, 
Am avut noroc și parte 
Să-nvățăm o ţiră carte“ 
„Vino-ncoace ! Vezi ce scrie 
Pe-acest petec de hîrtie : 

O fi de la primărie ?“ 
Stăpinindu-şi bucuria, 
Radu ia în miini hîrtia 

Și începe să citească, 

Pe stăpîn să-l dumirească: 


„Fraţi muncitori, 


Voi care din cea mai fragedă tinerețe trudiți în port, cărind 


greutăți mari sau asudind în magaziile întunecoase şi pline 
de praful otrăvitor al cerealelor... 


Robi-hamali și robi-căruțași, treziţi-vă ! 
Deveniţi oameni în adevăratul înţeles al cuvîntului! 
Stringeţi-vă astăzi la sindicat şi...“ 


Bolohan lui Radu, iacă, 
Semn îi face: Sst! Să tacă. 
Smulge iute manifestu : 
„Bine ! Cetesc singur restu ! 
Hai, argaţi, acum la hamuri, 
Că bat zorile în geamuri | 


Astăzi ghiociurile-mi cară, 
De la gară-n port, secară.“ 
Zorile ca trandafirii 

Și bujorii lunii mai 

Umplu largurile firii 

Și tot dunăreanul plai 

Cu lumina lor măreaţă, 

lar pe noi tustrei ne umple 
Cu un dor păgîn de viaţă. 
Inima-mi simțeam sub timple 
Cum zvîcnea : Ce-o să se-ntimple ? 
Ce căruţe-n port, ce gară, 

Ce vagoane cu secară — 
Dacă nici un om nu cară? 


Tata trage din stacană, 

Să-și mai stingă-n piept o rană, 
Rana-aducerii aminte... 
Zice-apoi, domol, "nainte : 

— Patruzeci de ghiociuri noi 
les pe poartă în convoi, 

De-a-npicioare, 

Pe răcoare, 

Di! căluţilor, di! di! 

Că ne prinde alba zi! 
I-auzi trimbițind cocoşii ! 
Uite zorii — mînjii roşii, 
Care-n capătul oìştii 
Fug de şfichiul codiriştii ! 

Uită-te şi iepele, 

lepele, sirepele, 

Ce colindă stepele, 


02 


Culmile şi mările — 
Jar le suflă nările, 

Flăcări flutură din coamă, 
Și-auziți copitele, 
Multe ca clipitele, 
Bat, neauzitele ! 

In curînd în car de-aramă 

Vom zări, de bună seamă, 
Pe acela carele 

Miînă de-a-npicioarele — 
lacă-tă-l (tii!) marele 
Surugiu ! El, Soarele ! 
EI, strămoșu, 
Scitul Roșu, 

Mînă, biciuie și bate — 

Apă, cer, pămînt străbate 
Şi cu-a lui strădanie 
Scoală om, jiganie, 
Șarpele şi rațele, 
Peşte și ginganie, 

Toţi i-aleargă înainte, 

Toţi spre el tind braţele — 

Să-i mingiie, să-i alinte 

Şi pe rău şi pe cuminte — 

Cu zimbirea-i de părinte... 


Cu-alte zeci, sute de care 
Ne-ntilnim pe la răscruci — 
Dă cu biciul! Doare ? Doare! 

Petec din cămaşă sare —- 
Şi grijanii curg şi cruci. 
„Ţine dreapta, căruţaşe, 
Că te tai peste cămaşe !“ 
„Tu, mă, «gălbinare», dai ? 
Ochii dintr-un bici ți-i tai! 
Na! Eşti «galben»? Na şi na!“ 
Pînă prin cămașa-i da 
Singele ce podidea ! 
„Vezi că-i «roşu» 
Cum cocoşu ? 
E de-al nostru! Toți sînt eroșii», 
Chiar şi ăștia «gă/binoșii» 1“ 


Ghiociurile-oprim la gară. 
Unde-i trenul cu secară ? 

Un frînar c-o roșă lampă 
Unsuroasă-n miini și chioambă 
Ne răspunde într-o doară: 
„Trenul ? Hm! Nu-i tras la rampă...“ 
„Şi de ce nu-l tragi la rampă ?“ 
„Pentru că mecanic nu-s 

Să urc pe locomotivă.“ 

„Hei, mecanic ! Und'te-ai dus ? 
Și voi sînteți împotrivă ?“ 

„La o parte! Vin jandarmii ! 
Dau cu paturile armii 1“ 

„Ce e? Cine? Ce se-ntimplă ? 
Singe ! L-a lovit la tîmplă 1“ 
„Nu-i nimic! Luaţi o targă! 

La spital! Cu el să meargă 
Două sentinele ! Sus !“ 

„Dar cătuşile ?“ „Le-am pus. 
Să le scot ?“ „Ba, să le laşi! 
La vagoane, căruțaşi !“ 

„Dar pe cine-l arestară ?“ 
„Pe Axinte Delagară !“ 

„Dar de ce iar la arest e 2“ 
„Pentru grevă, manifeste...“ 
„Trageţi-le voi la rampă !“ 
„“Ceferiştii să le tragă — 
Ce-am făcut cu ei vreo trampă ?“ 
„Sint în grevă ! Pricepi, dragă ? 
Minţile în cap îți bagă! 

Or să vină să v-ajute 

Și soldaţi. Citeva sute. 
Pîn-atuncea, voi, din umăr, 
La vagoane, brînci în gară! 
Pîn'la cinci acum înnumăr, 

Şi de-mi staţi în grevă vrunu, 
Pun să tragă-n voi cu tunul“ 
„Dom'le căpitan, nu-i mişti 
Nici cu tunul pe grevişti: 

Și hamali şi ceferişti 

Sint uniţi, sindicalişti |“ 


Urlă căpitanul State: 

„Le arăt eu sindicate ! 

Ni se strică-n tren bucate, 
Griîu, porumb, nevînturate |“ 

Noi tustrei după aceste: 
„Măi, dar «simburii de foc», 
Proaspetele manifeste, 

Ce piîrjol stîrni pe loc!“ 


O-ntrebare-n inimi urcă : 
„Slobod o fi moş Buţurcă ?“ 
Patruzeci de ghiociuri noi 
Scîrțiie în lung convoi. 


Coborîm devale... Portul 
Neclintit stă, cum stă mortul. 
Fiece catarg îți pare 
Că-i o groasă lumînare 
Şi pe Dunărea pustie 
Şlepurile-ţi par sicrie. 
Griîne, zahăr — saci în stivă — 
Par cogeamitea colivă ! 
lar elevatoru-i, hopa! — 
Cu cădelniță ca popa. 
Toţi hamalii, 
Manualii, 
Scîndurarii 
Şi rujarii, 
Lopătarii 
Și ciurarii 
Braţele pe piept, cruciş, 
În priviri cîte-un tăiş 
Şi în brîu — cuţit sau şiş; 


Umblă răzna, alandaia — 
Putrezeşte portocala. 

Se încing, descing de briu — 
Putrezeşte-ncinsul grîu. 


lată-i strinşi acum în cete 

Cu „placarde“ late-n spete, 

Cu lopeţi de lemn în şir 

Scrise gros cu tibişir : 
„Jos cu toți vătașii! 
Sus cu căruțaşii !* 


Portu-i mort... Din lumea largă 
Greva au adus s-o spangă 
Oameni, cu de-a sila, 
Turci de la Brăila, 
Dar şi-aceştia iute 
Zvirlu sacii — du-te! 
Geaba-ngroașă vina. gușii 
„Ghel burda“ |! strigînd ceauşii. 
Robii dau prin baionete 
Spre greviste cete... 
Golul braţelor s-astupe, 
Domnii-aduc la muncă trupe. 
Geaba pieptu-şi sparg vătaşii, 
Nu știu hamalic ostaşii: 
Leneşi umblă trela-lela, 
Nu le poate nimic pielea. 


» „ghel burda“ — pe turceşte: vino-ncoal 

Dită-te oșteanu-acela 

Care şi-a întors capela — 
Pentru el prea-ngustă-i schela ! 
La bocanc tocite ţinte 
Lunecă ! Băiete, ţin'te ! 

Na! S-a dus de-a berbeleacul 
Cu „colivă“-n creştet sacul 
Greu... (In Dunăre, săracul, 

O să-i roadă ochii, racul...) 


Noi căluţilor dăm bice: 
„Di! că nu-i de noi pe-aice! 
De mai stăm avem de furcă... 
Haidem pe la moș Buţurcă!“ 
Facem un ocol şi — mînă! 
Roata intră în smîntînă 
De noroi — ja căpățină.., 
Ptru ! căluţilor dăm gură. 
Nimenea prin bătătură. 
Dăm cu biciul în uluci — 
Nu-i acasă ! Haide! Hai! 
„E la «gherlă», în butuci !“ 
Zicea Radu, cînd deodată 
Se deschide uşa toată : 
„Care strigi, mă ? Care dai ?* 
„Noi sintem, nea Neculai“. 
(Ăsta e Cocoș-Bălai ! 
Aşa-i spun în port gitoșii.) 
EI, ițindu-și ochii roşii : 
„Şi ce vreţi ?“ 

„Pe moş Buţurcă.“ 


„L-a-nhăţat în zori o curcă 
Și-a zburat cu el pe girlă 
Cu alți urecheaţi din tirlă... 
Astiel fi-su ne azvirlă 
Vorbele lui slobode 
Ca vulpile-n lobade. 
„Dar, îruwmoșilor argați, 
Pe moșneag de ce-l cătați ?“ 
„Ia, aşa, am fost devale, 
Și-am vrut tatăl dumitale...“ 
„Ghiociurile vă sînt goale?“ 
„Ba,-n polog avem secară, 
O cărăm 'napoi la gară.“ 
„Și de ce pe-așa nămol 
Aţi făcut atit ocol 2* 
Ochii lui se-nfig și dor 
Ca tăișuri de topor: 
„Oare nu-i pricina alta 
Şi-mi umblați pe-aici cu șoalda ? 
Nu cumva la mijloc este 
Vorba de-o veste-poveste ?“ 
„Ce poveste ?-ntreabă Radu. 
Să ne-nghită pe toți iadu 
Dacă știm ceva! Să ni să...2* 
„Mă, minţiţi cu gura-nchisă, 
Dar la gherlă 
Cinţi tu mierlă.“ 


M-am trezit... Beznă în șură. 
Auzii prin pod o gură: 


sis 


„Dorm în fîn tustrei buștean“. 
(După glas e Bolohan) : 
„Ghengheo, hai o dată, adu 
Felinaru !“ (Ghiont lui Radu 
Şi un ghiont lui văru Ghindă: 
„Mă, sculaţi ! Vin să ne prindă!“) 
Felinarul 

Umbre dă de stilpi. Grăjdarul 
Luminează-n cale-i îinul... 
După el vine stăpinul, 

Un „curcan“ și... comisarul! 
Comisarul Ovanez 

Cel cu bot de pechinez: 
„Bună seara, măi argați l 

Nu, să nu vă speriaţi -— 

Ne ia poliţaiul dulce — 
Declaraţii o să dați 

La poliție... Şi-apoi, 

Vardist, i-aduci înapoi, 

lar în fîn să mi se culce...“ 


După paișpe zile, ușa 

S-a deschis și Ovanez 

Cu ochi vineți ca cenușa, 
(Să-l privești și să nu-l crezi) 
Ne descuie, el, cătușa: 
„Hei, măi fraților, acușa 
Slobozi sînteţi ! Uite uşa !“ 
Dar Axinte Delagară: 
„Nu ieşim nici unu-afară ! 
Fost-au oare cei tovarăşi. 
Zece căruțași — primiți, 

Să lucreze-n ceată iarăși ?* 
„Da, Axinte,-au fost primiţi, 
Fir-ar ei aiurisiţi ! 

Ba, ca oile în turmă, 

Calcă şi-alții pe-a lor urmă, 
Și se scriu pe capete, 
Mărind sindicatele. 

Hai, plecați cu Dumnezeu ! 

S-a făcut din nou lumină! 

Și, să ştiţi, nu-s eu de vină ! 

Aia mari — a lor e vina, 

Lor să le cătați pricina | 

Cîtă vină am, o știu, 

Dar am de crescut un fiu... 

(Fi-su e caramangiu |) 

Fi-miu sigur c-o să tie 

Sub mătasea sîngerie 

Ca și voi — sindicalist, 

Sau mai ştii, socialist...“ 


„Ovaneze, Ovaneze, 

Lupta n-o să înceteze, 

Și feciorul tău nicicînd 
N-o-ngroșa al nostru rînd! 
Dumărea tu mai curind 

Ai s-o vezi curgînd din Mare 
Indărăt către izvoare — 
Decit noi cu-al tău fecior 
Să luptăm pentru popor ! 
O s-aveţi cu noi de furcă ]“ 
Mai adaugă Buțurcă. 

lar Axinte Delagară 
Strigă spre cărunta jiară: 
„Ovaneze, Ovaneze, 

Lupta n-o să înceteze !“ 


Şi-am ieșit cu toți afară 
Sub pojar de-amurg, în seară. 
Fiecare-apoi plecară — 
Care-n port și care-n gară. 
Noi — la han 
La Bolohan. 


DIN LAĊ IN PUȚ 


Era sîmbătă, cu plăţi, 
Tocmai ca și-n alte dăţi. 
Lîngă uşă, la burlan, 
Sta fierarul, un ţigan, 
Curelarul mic şi spîn, 
Măcelarul, 
Grădinarul, 
Halviţarul 
Și iinarul, ăl cu ffn. 
Cum ieşea vreun căruțaș, 
Mici și mari și slabi și grași 
Tăbărau pe nevoiaş, 
Ca o droaie de hăitași: 
„Nene Fane, nu mă laşi!“ 
„Ce-am de plată, Faraoane 2“ 
«Sina, bucşa, trei piroane 
Și-opt potcoave, nene Fane.“ 
Mie, hamul şi un şfichi !“ 
„Mie, carnea de berbec!“ 
„Mie, varză şi ridichi l“ 
„Mie, fînul !“ 
„Mie-afvița 
Ce-a luat-o țața Miţa, 
Hăt, de la lăsat de secl“ 
Buzna dau, cu toţi se-ntrec 
Datoria să ţi-o ceară. 

Datoria 

E ca riia. 
Dai. Rămii c-o para chioară. 
Alţii ies din han afară. 
Droaia și pe ei tăbară. 
Zic eu: 
„Haidem, verilor, în han !“ 
înăuntru, Bolohan, 
În cămașa lui de noapte 
Cu picioarele-n lighean, 
(Le ținea în saramură 
Pentru nu-șt' ce bătătură) 
Spune la ureche-n șoapte 
Nu știu ce lui popa Noapte. 
Popa-i e de ajutor: 
Grămătic, socotitor 
Şi din butii sorbitor. 
Robul-căruțaș Frăţilă 
C-o privire-adinc umilă 
li aşteaptă să-și şoptească 
Și paraua să-și primească. 
Popa, ochii (două cepe) 
Rostogol îi dă-n tavan 
i-o parabolă începe : 
„Fiule, la sindicate 
De-astăzi nu mai dai un ban! 
Leapădă-te de Satan! 
Eşti și tu socialist ?“ 
„Nu! Sint doar sindicalist |“ 
„Leapădă-te de-Anticrist, 
C-altiel crucea te va bate 
Şi în clocot de catran, 

Aburi groși, hide vedenii, 

Vei spăși pentru păcate 

Jos, în flacăra Gheenii 1“ 

Ca un plop, bietul Frăţilă 

Tremura să-i plîngi de milă: 

„Ce să fac, siinţia ta ?“ 

„Să ajuţi biserica ! 

Iat-o colo pe fereastră, 

Numai cărămidă crudă, 

Goală ca o paparudă ! 

Cu-ajutorul dumneavoastră 
I-om lua veșminte 
Și odăjdii sfinte.“ 

„Bine, prea sfinția ta, 

Dar vedeţi, biserica, 

Să iertați, de ani vreo șapte 
Stă tot între schele, 
Răstignită-n stele ! 

lar matale, popă Noapte, 

Bei prin crișme zi și noapte, 
Bei vin cu potcapul 
Și țopăi ca țapul! 

Ba se spune că matale 

Placu-ți sprîncenaţii ochi 

Și schimbat în alte toale 

Mergi la «LEBEDELE GOALE» - 

Asta-i treabă pentru pochi ?“ 

Lung oftează popa Noapte 

Și, domol, clătind din cap, 

Soarbe-și vinul din potcap : 

„Vorbe, vorbe, măi Frăţilă, 

De care, zău, că mi-e silă ! 


75 


Gura lumii n-o astupă 

Nici acela care-o pupă, 

Nici acela care-o scuipă, 

Ci... lopata cu argilă! 
Limba-n gură ferică 
Și tot ea desierică — 
Cît dai la biserică ?“ 


Strigă Pavel Bolohan : 
„Daţi, mă, la biserică, 

Nu dați lui jupîn Satan!“ 
„Nu dau, Bolohan, un ban l“ 
„Dă-i atuncea lui Satan, 
Dar să piei de-aici din han l 
Eşti de-acuma scos din ceată, 
Mergi și alt vătai îți cată!“ 
„Bine,-opriţi-mi un sutar, 
Dar să meargă la altar, 

Nu la crişmă, în saltar.“ 
„Bine, fiule, ce dai 

Vei primi-nzecit în rai. 
Hei, acolo să vezi trai! 
Mană, praf de prepeliță...“ 
„Da, o îi cum zici matale, 
Dar în rai nu-i fir de viţă 

Și nici «lebădioare goale» !* 
„N-o îi, taică, de, mai știi ? 
Despre ce-mi spui, nu cetii 
Biblia cit răsfoii. 

Dar pe cît îmi amintesc 

Știu un cînt bețivănesc: 

«lata Noe cel bătrin 
Fost-a, fost pui de romin; 
El sădit-a la noi via, 

Să ne lase veselia. 

Însă meşter Aghiuță 

Sare iute din căruță 

Si pe tufa cu circel 

Sujlă singe de la miel, 

De la leu, porc și maimuță. 
Si de-atuncea, vezi matale, 
Cine-mi stă cu nasu-n oale, 
Mai întii ca mielu-i moale, 
Leu apoi ca leii rage, 

Porc la mlaștină se trage, 
Și pe față cu noroi 

Se scălimbă — maimutoi...» 
Ce zici, fiule, așa e?“ 
„Cântecul lumesc așa e, 
Dar, părinte Niculaie, 

Cum rămîne cu catranul 
Care clocotă-n văpaie, 
Aburi groși, hide vedenii, 
Jos, în îlacăra Gheenii ?“ 
„Vorbe, vorbe, măi Frăţilă, 
Născociri de cari mi-e milă...“ 


Strigă Bolohan spre noi: 

„Dar cu voi ce-i, mă strigol2* 
„Ne-am întors de la arest.“ 
„Ha-ha-ha ! De la arest? 

Ei, v-a dat de cheltuială, 

Sau v-aşteaptă pentru rest 2* 
Noi tăcem cu toții mile, 

Prea puțin mintoși la tilc. 
„Hai şi voi la socoteală! 

De cînd argățiți la han ?“ 
„La Siîn-Petru-ar îi un an.“ 
„Ha, un an! stăpinul strigă — 
Doamne, cîtă mămăligă 

Nu mi-ati prăpădit, golani, 
De cînd vă hrănesc la hanl 
Miine-n zori să vă cărați, 

Alt stăpin să vă cătaţi !“ 
„Dar, jupine, — zice Radu, — 
Nu ne-a fost așa-nvoiala | 
Dă-ne-opinca, dă-ne toala, 
Fă-ne bine socoteala !“ 
Bolohan burtos se scoală : 
„Treceţi, mă, la socoteală ! 
Mai întîi tu, Burcea Radu, 
Ia, aminte bine-ți adu 

De potcoavele pierdute, 

Cred că mi-ai pierdut trei sute | 
Na ! opincă! Na! și ţoală, 

Şi mai na! un pumn şi du-te!“ 
Apoi eu urmai la „plată“, 
Apoi verișcanul Ghindă. 

Popa Noapte ja noi cată 

Cu ochi tulburi ca de crap 

Și gil-gîl! pe beregată, 

Ochi bolovănind în grindă, 
Dă potcapul peste cap, 
Udă-și barba ca de ţap, 

Care, înroșită-n vin, 
Scapără ca de rubin. 


Noaptea n-am închis un ochi 
Şi-am visat tot draci și pochi. 
Cind şi cînd urcau din han 
Cintece... Cu Bolohan 

Popa Noapte gros cînta : 
„Tata Noe cel bătrin 

Fost-a fost pui de romîn...” 


Dimineaţa-n zori de zi 
Ghenghea, moșul, ne trezi: 
„Hai, băieţi,-sculaţă-vă 
Și stăpini cătați-vă | 
Eu rămîn 
Rob bätrîn 
Să bălăngăn ielinaru, 
Să trezesc argați din îîn, 
Să-mi mînînc pe-aici amaru...” 


Era orb... Vedea ca-n ceaţă... 
Apă neagră-avea, albeață. 
Podidise-l încet plinsul 

Şi plîngea, plîngea într-însul... 


Dup-o zi de-alergătură 
Pe arșiță şi căldură, 
Ne-am găsit stăpini așa: 

Eu mîn ciușul, 
Măgărușul 
Și car apă c-o saca, 
Dunărea pîn-oi seca ! 


Burcea oacheș, arătos, 
Fu niţel mai norocos: 
S-a băgat la un muscal — 
Miînă-o birjă cu un cal. 
Muşterii din port la gară, 
Ca pe saci cu ochi mi-i cară, 
lară verișcanul Ghindă 
Își mîna picioarele, 
„ Tocind trotuarele 
C-o prăjină să aprindă 
Toate felinarele ! 


E + 


Duminica-n ţintirim 

Tot mai des ne întîlnim, 
Pe moș Ghenghea să-l jelim, 
Crucea 'să i-o-mpodobim 
Cu cununi de roșii maci 
De la trei orfani săraci. 
Și-ntr-o voioşie oarbă 

Pe covoare moi de iarbă 
Ne trîntim, pînă trezim 
Morții de prin țintirim | 
Alteori dintr-o cucută 
Fluier ne cioplim amar 
Şi-ncet gîndul ni se mută 

La cătunul nostru iar... 
Codrii de pelin de-argint 
Cu mirosna lor ne mint, 
Că sînt codri-amari de pin. 
Măcinăm pelin în dinţi 

Și ne pare dulce cheagul, 
Și vorbim despre părinţi, 
Și de moș Vidrașcu, dragul... 


Zice Radu-ntr-un suspin : 
„Trebuie, mereu, pelin, 

Şi în pîine și în vin 

Să gustăm, să mestecăm, 
De-al părinților venin 

Și de-amarnicul lor chin, 
Nici în somn să nu uităm !“ 


Dar o creangă de salcim 
Cu ilori grele peste creștet, 
Parcă de pe alt tărim 

Ne îmbie cu glas veşted 
Să nu ne mai amărîm. 


Radu gustă albii faguri 
Plini de-aromitoare miere, 
Induicind pe limbă cheaguri 
De pelin... Amaru-i piere: 
„Sintem, verilor, ca iloarea 
Legănată ici pe ram, 

Și trăim din răzbunarea 
Morților, din neam în neam. 
Bunii noştri-n şapte-ş-şapte 
S-au bătut pentru pămînt, 
Dar la nouă sute șapte, 
Domnii, care n-au cuvint, 
Dăruitu-le-au mormint! 
Şi-n mormîntul meu din sînge 
Taică-meu mereu se plînge: 
«Oh, răzbună-mă tu, fiu !> 
Şi eu sînt un pierde-vară 
Şi trăiesc ca-n par o cioară. 
Decit viaţa-ntreagă cioară, 
Care după hoituri zboară — 
Vâltur vreau o zi să fiu 
Prada-n gheare s-o siișiu | 
Oare vâltur pot să fiu 
Dintr-un țanţoș vizitiu ? 
Dar tu, lampagiule, 
Și tu, sacagiule, 
Oare-n umăr vreo aripă 
Veţi simți cum se-niiripă ?“ 
Astfel îndoiala grea 
Ca o viperă mușca 
Lui Răducu — inima... 
Viaţa, taică, e o luptă 
Criîncenă și nentreruptă, 
De cînd te naști, pînă mori 
De-ale morții reci sudori l 
Tineri la bătrîni fac brînci 
Jos, în criptele adinci. 
Mor şi oameni și oraşe, 

Dar chiar în a morţii clipă, 
Maica Vreme ca o moașe 
Saltă pruncul care ţipă: 
Mor tramvaiele cu cai, 
Dar se naște alt tramvai; 
Mor sacale, măgăruși — 
Curg cișmelele acuși ; 
Gil! gîl! cișmelele 
Deșiră mărgelele. 


Într-o zi, în miez de vară, 

Mă dădu stăpinu-atară : 

„Nu mai merge cu sacaua, 

Că ne ghiftuie cişmeaual“ 
Luai ciușul, 
Măgărușul, 

Pe după linosu-i git 

Şi-am bocit, şi-am plîns atit, 

Căci cu lacrimile — vale 

Ochi umpleam două sacale. 


Pe birjarul nostru, vai | 

Il ajunse cel tramvai 

Fulgerind scîntei pe sirmă, 
Cling-cling-cling ! suna din urmă — 
Trase hățul prea tirziu, 

Roţile i-au rupt, huluba, 

Calu-i mort — și-aici e buba — 
Radu Burcea scapă viu! 

Radu se jelea : „Tramvai, 
De cît birja-mi siărimai, 
De cît calu-mi ucideai — 
Gitul mai bine-mi tăiai! 
Ce mă fac ? Pe unde-apuc 
Cal și birjă să-i aduc 
Spînului, 
Stăpînului ? 
Zdravăn sint şi tînăr sînt, 
Dracului o să mă vînd 
Şi scot banii din pămînt!“ 
Dar stăpiînu-a ris în silă 
Şi-a grăit cu multă milă : 
„Vlaga-n port de-ai să ţi-o storci 
La vătaiii cîini și porci, 
Sigur banii că-mi întorci, 
Dar degeaba ! 
Cată-ţi treaba — 
Birja-nghit-o fierăria, 
Calul mort — tăbăcăria ! 
Stinsă-mi este bucuria — 
Moartă e şi birjărial!“... 


Becuri prind să se aprindă 
Singure pe străzi, sub grindă — 
Vine rindul și lui Ghindă: 
„Mă, tu, ăla cu prăjină, 
Ce-ţi depeni picioarele, 
Rupînd trotuarele ?“ 
„Păi, alerg să fac lumină, 
S-aprind felinarele...* 

„Geaba-alergi, mă, ca un struț, 
Caii-electrici sînt mai iuți l“ 

Și așa, sub biciul glumii, 

Am ajuns de risul lumii, 


Intr-o zi ne întîlnim 

La moș Ghenghea-n ţintirim, 

Vorbele-i să ne-amintim: 
„Hai, băieți, sculați-vă 
Și stăpini cătați-vă |“ 


Și, la rău să-i punem viri, 
Hai și noi ca-n haită cînii 
Cînd adulmecă la stîrv — 
Hai și noi de dorul pînii 
Cu norocu-n traistă mort, 
Hai să ne cătăm stăpinii 
Pe la cei vătaii din port! 


Portul ne-aștepta cu braţe 
De parime și de șchele — 
De gitlejuri să ne-nhațe 

Şi-n sudoare să ne spele! 


— Portu l-oftează tata, lung. 
Şi-ochi albaștri mă străpung. 


Luna plină, printre ramuri, 
Cu lumina ei ca neaua, 

Colb de raze ninge-n geamuri, 
Troienindu-ne podeaua. 


Tata-n umbra-i de cărbune 
Cată şi nimic nu spune, 


Partea a doua 


POPASURILE DEZMETICIRII 


CU ALDE MANGU BIVOLOM 


Ghindă duhănind lulea, 
Tatei cam așa-i zicea : 
— Vere Dane, 
Verişcane, 
Lasă-mă acum pe mine 
Despre Radu să spun bine ! 
Ştii că eu în port (în „rai“) 
Cam cu el o dat-intrai, 
Și la cherestea cărai... 
— Vere Ghindă, 
Nu te-aprinde 
Ca luleaua-ți duhănindă | 
Hm! cu Radu-n golănime 
Nimeni n-a fost altul, nime — 
Decît eu! Un an și-o vară 
Ain dormit cu el afară 
La „OTELU-AL-DE-VARA“ |. 
Tu mi-ai fost plecat pe mări, 
Trela-lela-n şapte ţări. 
Ghindă trage înainte 
Din luleaua lui fierbinte : 
— Bine, bine, din poveste 
Zi, măi vere, că mai este l 
Tata se dezminie, 
Oala cu vin roșu-o ia, 
Gitu-și face pilnie — 


1 „otelu-de-vară“ — nume dat în batjocură malurilor Du- 
nării. 

Piînă-n fund mi-o gilgiia: 
Mîneca-n mustăți trecea 
Şi zicea : 
— Pe decindea Dunării 
Cine-şi pleacă umării 
Pe sub sălcii plingătoare, 
Unde-i umbră şi răcoare ? 
Radu, el era ; cu-a lui 
Cobză mi-o pornea haihui. 
Sub cel pîlc de sălcii groase 
Pină-n Dunăre pletoase, 
Racii au ieșit din apă 
Stîrvul unui cal să-nceapă ? 
Nu... Nu-s raci... Sint haimanale 
De prin fund de mahalale. 
Arşi de soare ca malacii 
Dau cu zaruri haidamacii, 
Zice-și Radu : „Să m-apropii 
Prin cătiniștile gropii, 
Și să-ncep un cîntecel : 
Dorule, măi dorurel, 
Sînt pe lume singurel, 
Ca irunza de salcie 
Lunecind pe Dunăre...“ 
Dintre haidamaci Cenuşă, 
Cu ochi verzi de corcoduşă, 
Mă privește 
Pe sub gene, 
Șmecherește 
Zice-alene : 
„Zexe |! Giniţi marginea, 
Ne paşte paraginea | 


Măi dănace, 
Godănace, 
la fugi, mă, şi vino-ncoacel| 
Ce-ai lăsat turma de oi 
Şi cireada ta de boi 
Să te pripășești la noi?“ 


Radu zice: „Nu-s văcar, 

Nici cioban, ci-s țapinar !“ 
„Ha-ha-ha! Că prost ești, vere! 
Dar păroasele-ți ochinci 

În ce șanț, la bariere, 

Ți le-ai fript, să le măniînci ? 
„Uite-l, mă, ce mai crăcane, 

Și ce labe ca de urs! 

Cite drumuri, mocîrțane, 

Pe sub talpă ți s-au scurs?“ 
„Sînt plutaș ! Pe-a apei cale, 
Tot pe Bistriţa Ja vale, 

Am venit cu brazi și pini, 

Să văd ce e prin străini. 

Și străinii — cini — mă latră; 
Le cer pine, îmi dau piatră, 

Le cer apă, îmi dau palme 

Și o ploaie de sudalme. 

Și doar cobza din bătrîni 

Mă mai apără de cîini...“ 
Nas-Ciupit la el se-ntoarce: 
„Taci, că lacrimi nu ne-oi stoarce ! 
la uitați-vă murdar ce-i! 

Şi ce unghie — hala! ! 
Parcă-i cioc de papagal...“ 
Zice-acuma Băzgăun : 
„Să-l spălăm...“ 

„N-avem săpun“ 
Dă răspuns al lui Păun. 
Dar Dulău : „La spălătură 
Limba nu-i săpun în gură ?“ 
Se ridică-n cot Cenușă 
Cu ochi verzi de corcodușă : 
„Cine are o lămîie 
Şi-o custură de ceaciie ?“ 
(Nas-Ciupit din boarie scoate 
Un briceag și o lămîie 
Și-o retează-n jumătate). 
O juma’ o ia Beșleagă, 
O juma', Ureche-Bleagă. 
Curg din miinile osoase 
Zemuri acre şi mustoase 
Şi-a lămiie amiroase. 
Gurile de bale-s grele, 
Pot şi-un regiment să „spele“. 
Mic, pe mină un stuchit 
Cald, cînd Radu l-a simţit, 
A sărit pe toți grămadă 
Și-nvîrtindu-se morișcă, 
I-a făcut în brînci să cadă, 
Pînă unul nu mai mișcă. 
Dar din spate Bivolom 
Cel cu capul cît un pom, 
Și cu pumnul cît un om — 

Miîna-i prinde ca-n cătușă 
Şi cu-o Îalcă jucăușă, 
Mina-i stringe 
De i-o îringe: 
„Ia stai, țică, niţeluș, 
Să te scuip și eu acuș!” 
(Radule, acum i-acuma | 
Se îngroașă, drace, gluma!) 
Mangu-l scuipă între ochi: 
„Ptiu ! Nu-ţi fie de deochi, 
Că iute mai ești la dat, 
Cind te-atinge un scuipat. 
Dar cînd te-or scuipa cei «sfinţi», 
«Dumnezeii» portului, 
De-o să-ți sară șapte dinți 
Pîn' la groapa mortului — 
Cînd sub bice de vătai 
Va ieşi din tine praf, 
Cind girbace și cravașe 
Singe-or scoate prin cămașe. 
Tot așa vei da, băiete, 
Tot aşa vei da cu sete? 
Te crezi tare la bătaie ? 
Cînd ţi-oi da una-n bărbie, 
Te scot, țică, din ţurloaie 
Și te trec prin pălărie! 
Cit zici pește ţi-am și scos 
Mina de la cot, din os, 
Să te bat cu ea la dos!“ 
Radu geme 
Şi se teme 


Mina stingă 
Să nu-i iringă! 
Are-o patmă cît lopata! 
Așa palmă-avea doar tata. 
Mina mea în pumnul lui 
Piriie ca nuca spartă: 
„Nene, tată, (cum să-ți spui?) 
Drumu dă-mi, şi rog, mă iartă !“ 
„Cum mi-oi spune, nu-mi scazi rangu | 
Spune-mi Bivolom sau Mangu, 
Tatăl haimanalelor, 
Pașa mahalalelor, 
Peștele peștoaicelor 
Și spaima codoașcelor !* 


Radu-ngaimă 

Alb de spaimă: 
„Tatăl haimanalelor... 
Pașa mahalalelor...“ 
Restul biiguie pe fugă... 
Golăneasca-abia o-ndrugă. 
Mangu ride: „Așa, țică! 
Mina dă acuşi cu toți 
Și nădragii să ţi-i scoţi, 
Să intrăm la bildibică !“ 
Bivolom acum își cere 
Ascultare : „Mă, tăcere! 
Azi e joi! Zi de tăiere! 
Vreţi o burtă de cârnaţi ?“ 
„Măniînci, roibule, ovăz ? 
Da’ de unde? Cum? Nu vâz!* 

„La-abatorul din Galaţi 
Mate dacă-mi curăţaţi 

Şi-n Dunăre te spălaţi, 
Căpătaţi cu toți cirnaţi !“ 
„Ptiu! Îmi lasă gura apă! 
Bale pîn’ la briu îmi lasă!“ 
„Măi, Furnică, ești borțoasă ? 
la lămîie și cu ceapă 

Şi din Dunăre bea apă!“ 
„Văz în faţă atirnați 

Şiruri de ghiudem, cîrnaţi, 
Ardeiaţi, călcaţi, uscați 

Şi pe jar rîzînd crestaţi: 
Luaţi, iraţilor, mîncați, 
Bîrdihanu-l săturaţi !“ 

„Ho, Dulău, ce dai cu cotul, 
Şi-ţi lingi labele şi botul ?“ 
„Mi-e să nu mi se aplece...“ 
„Bea o dușcă de-apă rece!“ 


Abatorul ca un gide 
În amurgul roșu ride... 
Priponite sub răchite 
Mug în țarc neliniştite 
Bivoliţe cu malaci, 
Boi bătrîni, viței și vaci. 
Parlagii cu şorţ de piele 
Și cu cizme unse, grele, 
Intră-n tare și dau în „boale“ 
La tăiere să se scoale: 
„Scoală, 
Boală !“ 

O văcşoară abia calcă 
După parlagiul crud, 

Cu un corn lipit de falcă 
Și cu botul lins și ud. 

Dar cînd îi miroase-a singe 
Ingenunche ca la rugă, 
Jainic începînd să mugă. 
Vaca plinge... 

Parlagii, la buturugă, 
„Boalele“ să le răstoarne, 
Dau, ienit, cu un ciocan 

În „fintina“ dintre coarne. 
Dar un taur roșcovan 

Se împroaptă, rupe lanţul 
Și cu parlagiu-n coarne 
Trece într-un zvicnet șanțul | 
Măcelarul de-a călare 
Dă-ntre coarne şi mai tare. 
Taurul greoi se-nmoaie 

Și genunchii și-i îndoaie, 
Botu-i cade în țărină. 
Parlagiul încă şi-încă 

Dă în iuria-i nătingă, 
Dă-ntre coarne pînă 

Singe urcă din „fintină“, 
Podidind ciocan și mină |! 


Bivolom și cu-a lui gașcă 
Vin la abator, la pleașcă, 
După ei, în cîrji, vin şchiopi, 
Oiticoși, ciungi și ologi, 

les ca viermii de prin gropi — 
Droaie oarbă de milogi. 

După oameni, cît colea, 

Vin dulăi și o cățea, 

Lanţul tîriind sub ea. 


Parlagiu-a și virit 
„Boalei“ un cuţit în git. 
Singe roșu, sînge viu 
Sub cuțit de parlagiu 
Gilgiie și gilgiie, 
Giîtul vitei rîgiie. 
Oiticoșii string în oale 
Singe mătăsos și moale. 
Singele de tauri roșii 
Face bine ofticoșii. 
Unul tînăr cu musteți 
Și cu roşu în pomeţi 
Duce oala lingă gură — 
Trage o înghițitură 
Din iierbintea băutură, 
Radu scuipă. Ii e greață 
Și-i lehamite de viaţă. 


Oameni, cîini privesc cu foc 
Doboritul dobitoc. 

Mangu de un corn, cu-o mină 
Duce marea căpățină ; 
Tauru-i tirit și el 

Sus, c-un butur de cinghel. 

Parlagii cu cuţitoaie 

Il jupoaie şi îl taie 

Şi îi umblă-n măruntaie. 

Cei din cirji rivnesc anume 
Fierea bună la reume ; 

Gaz cu fiere pe picioare, 

Să te ungi, să stai la soare, 
Și-ţi ia junghiul. Joci pe loc, 
Și-ți pui cîrjele pe foc. 


Parlagiu-azvirte-n aier 
Fierea boului. C-un vaier 
Cirjele pe ea se-ncaier. 
Fierea-i spartă, îierea-i ruptă, 
Dar ologii tot se luptă 
Pentru-o tiere blestemată 

Şi prin colb împrăștiată. 


Radu-oftează cu durere 

Și îşi simte limba — fiere: 
„Sînt mai rău decît zăvozii, 
Care trag de hoit în bozii“. 


Unul cu-ochi ca de balaur 
Bulbucaţi și singerii 

Cere de la parlagii 

Vina vinătă de taur. 

„Ce iaci cu ea, Gitulici ?“ 
Il întreabă un măţar 

Cu mustăţi ca de mărat, 
„Ce-aș putea să fac? Ia ghici! 
[i pun inimă de sîrmă, 

O usuc ș-apoi pe urmă 

I-o și dau lui Beleurdă, 

Sau lui Ripă, ori lui Durdă. 
Cu-asta cind ţi-o da bătaie, 
Bivol să fii, și te taie!“ 
„Giâtulici, vezi vreun vătaf 
Să n-o-ncerce-ntii pe tine, 
Să te scuture de praf!“ 
„N-avea grijă, Gîldîbaş, 
Toţi vătafii îmi sînt naşi, 
lar eu, finul lor gitos, 

Dau cu barda și-n Hristos!“ 


Tata tace... Cată-n scînduri 
Năpădit de negre ginduri. 
Capul greu, cu fața cîrnă, 
Sprijinit în miini i-atîrnă, 


— Tată, dragul meu părinte, 
Povestește mai nainte ! 


LA „OTELUL-ĂL-DE-VĂRĂ& 


Tata spune... Eu ascult 
Povestirea-i de demult: 

Strigă Mangu Bivolom: 

„Aţi halit? Acum la somn!“ 
„Mangule, dar vrem să știm 

Pe unde o soilim ?“ 

Păi, doar n-om dormi prin ganguri, 
Și nici printr-un țintirim. 

Am halit? Deci sintem granguri. 
Cine vrea să doarmă-ajară 

La otelul «PIERDE-VARA» ?“ 
„Mangule, prea-i ţînțărime, 
Mori de-atîta usturime.“ 

„Hai mai bine la «MAIMUȚA», 

Că ne dăm în pat de-a huţa“ — 
Trăncăne Ureche-Bleagă. 

De alăturea Cenușă 

Ii răspunde : „Bine, dragă, 

Dar ce-i dai lui Vanghelide 
Care-așteaptă după ușă ? 

Fără bani nici nu-ți deschide“. 
„Mă, la «TREI-PĂDUCHI-DE-VARZĂ» 
Rogojini se-nchiriază. 

Intri-n ea ca-ntr-o clătită — 
Dormi cu faţa aburită.“ 

„Hei, Beşleagă,-mparte banii, 
S-aibe de otel golanii!“ 

„Ba, un foc pe toți să-i arză! 
Nu dau nici o părăluță! 

Ce otel vreți, ce «MAIMUȚĂ», 
Şi ce «TREI-PADUCHI-DE-VARZĂ ? 
Ori poate-ați mîncat cîrnați 
De carne de cîini turbaţi ? 
Ce, la «ŞTEVIA-NFLORITA», 

La «OTELU BRUSTURE», 

Ori la «BOZIA-TRĂSNITA», 
Sau la <MOARTELE-URZICI» — 
Ce, o să vă usture?“ 

„Măi, Beșleagă, bine zici, 
Haidem tot la «AL-DE-VARĂA». 
Ne-nvelim cu ce-i pe-afară : 
Cu plapoma nopţii grele 
Cusută cu îloricele 

*De luceferi și de stele...“ 


Și-au pornit cei fără casă, 
Fără pat și fără masă, 

Cu înima lacomă 
De plăcere și de viaţă, 

Sub a nopții plapomă, 
Pînă miine dimineață 

Să-și aștearnă umării 

Pe ceairul Dunării, 
Tata-mi spune... Eu, pe baltă, 
Ti și văd cum dorm olaltă, 
Și din stihuri glasu-mi saltă : 
— Somn ușor, dragi haimanale ! 
Dunărea vă ţină-n poale 

Şi vă mùrmure-n ureche 
Rapsodia ei străveche... 
Somn ușor și noapte bună! 
Noaptea ca o mamă bună 
Să vă-nvăluie cu lună | 
N-aveţi grijă ! Împreună 
Sint cu voi, bieți oropsiţi, 
Și voi îi pînă la moarte, 
Cintecu-mi să-l auziţi 

Din aceste foi de carte... 
Tata spune mai departe: 
— Radu Burcea cu ceilanţi 
Doarme-n brusturii din șanț ; 
Ochii-nchiși i s-au deschis 
Către lumea cea din vis... 
Ud. de singe e pe faţă, 
(Roua cea de dimineață)...’ 
Dar deodată, ca din ceaţă, 
Voica, fata ocheșană 

Cu ochi mari ca de joiană, 
Singerînda îrunții rană 

Cu o fașă albă-o leagă... 
Voica tare-i cade dragă... 
Astea Radu le-a spus treaz, 
Cînd făceam de visu-i haz. 
De pe-o irunză de urzică 
Pică rouă,-o picătură 

Drept lui Bivolom îi pică 

Și îl gidilă pe gură. 

Ochii și-i deschide-ndată. 
Roua e îmbujorată, 

Ca o iată sărutată 

Ziua în amiaza mare. 

Aburindă,-n pielea goală, 

Dunărea și ea se scoală 
Să-și laie răchitele 
De somn, ciufulitele... 


Mangu trage o căscare 
Lungă și nepăsătoare, 

Şi se-ntinde ca de gumă, 
Coșcogeamitea huidumă. 

Cu picioarele-n urzici 

Cum ajunge, iute sare, 

Ca să-și scarpine mai tare 
Usturîndele băşici... 

De sub foaia de lipan 

Saltă capu-i năzdrăvan, 

Cu un fir de iarbă-n dinţi — 
Vede dinspre port un om. 
Zice-n sinea-i Bivolom : 
„Nu-i nici unul dintre «sfinţi», 
Nu e Fane Saramură, 

Nici Cocoş-Bălai, nici Gură, 
Beteurdă nu-i, nici Ripă. 
Nu-i vătaf... Nici anghenţar... 
Cine mă-sa-i? N-am habar“. 
Dar deodată Mangu ţipă: 
„Aoleu ! Sculaţi! Văleu ! 
Vine, vine... «Dumnezeu» !“ 
Zice Jaravete-alene 

Din cotlon de buruiene : 

„Cara «Durănezeuy, mă dene, 

De ne scoli cu somnu-n gene ?“ 

„Comandoru Tata Noe! 

Jote-te-l cum vine-ncoace !“ 

„Taica Noe-aici ? Hei drace! 

De ne caută pe noi e 

Că-are-n port mare nevoie l“ 

„Ce mai, dacă «Dumnezeu» 

Lasă «raiul» și pogoară 

La «<OTELU-AL-DE-VARĂ», 

Apăi, măi, să știți că-i greu ! 

Ori hamalii zac de ciumă, 

Ori, mai știți ? Mă, nu e glumă. 

Drepți ! Din şanţ alinierea ! 

Ptiu ! Sînteţi mai verzi ca fierea ! 

Terciuirăți somnoroși 

Toţi lipanii verzi şi groși. 

Scuturați-vă de scai — 

Poate azi intrăm în «rai>!“ 

„Rai sau iad? Măi, Bivoloame, 

Mai bine răbdăm de foame ! 
Ce să-ți rupi ciolanele, 

7 Umării, picioarele, 
Descărcînd vagoanele 
Şi-ncărcînd vapoarele ?“ 

. „Ce tot latri, mă Dulău ? 

Nu vrei să ai banul tău ? 

Cît o să-mi tot «razi ghibani» ! ?" 
„Bani și bani! Visați tot bani! 
Care bani ? Vătaiul rău 

Mă îmbată cu trăscău, 


2 „a rade ghibani“ — în argou, a şoma. 

Cu holercă 
Din balercă, 
Banii-i bagă-n teşcălău!“ 
Dar de-alăturea Furnică : 
„De nu curge, mă, tot pică...“ 
„Pică-n capu-ţi de zevzec 
Căpăţini ca de berbec, 
Pică pumni, pică măciuci, 
Cite-n cîrcă poți să duci !“ 
Radu-ntreabă pe Dulău: 
„Zău, e chiar atit de rău 
Dacă-n port ajungi hamal ?“ 
„Rău! E rău, băiatule! 
O s-ajungi să-ți blestemi soarta, 
Și-o să strigi: «Oi, iadule, 
Hai, deschide-ți iute poarta, 
Că-s mincat de hamalic, 
Codoșlic și zaratlic ! 
La saca, mai bine cal, 
Decit rob în port, hamal !»“ 


Comandor Pantazi Noe 
Burta-și duce anevoie, 
Ride și spre noi și-arată 
Gura-n aur îmbrăcată : 
„Hei, pierde-vărarilor, 
Voi, spaima samarelor, 
Ce-aţi visat ? Niscai halva 
Și-o cadînă pe saltea ? 
Azi vă bag pe toți în piine, 
Dacă-mi umpleți pînă miine 

Cinci cargouri : cherestea. 
Sînt engleze... Plătesc bine: 
Aur, mă, lire sterline! 
Am nevoie de cinci sute 
De vlăjgani ca voi. Dar iute! 
Stau vapoarele în «stalii».!“ 
„Dacă stau, chemaţi la ele 
Scîndurarii de la șchele !...“ 
„Sînt în grevă toţi hamalii 1” 
„Taică Noe, d-aia-mi vii 
Jci la noi în bălării 2...“ 
„Apăi, d-aia, măi copii!“ 
„Vezi, hamali îs mulți. Sînt mii. 
Noi puțini. Și, de, mai știi? 
De hama!i avem tirşeală — 
Iar luăm vreo tîrbăceală, 
Vreo papară, 
C-astă-vară !“ 
„Nu vă temeți! Nu sînt eu 
Pe tot portul «Dumnezeu» ? 
La porunca mea stau gata 
Și poliția și-armata !“ 
„Dar pe unde-i Hamalbașa, 
Riga,-Axinte Delagară. 
Jora, Bou-Roş — sînt afară ?“ 
„Bivoloame, n-avea teamă, 
Sint cu toți făcuţi «pastramă», 
Zac la «bică» și blesteamă !“ 


1 „stalie“ — timp limitat pentru şederea vaporului în port; 
întîrzierile erau în dauna armatorilor. 

„Cine-s ăştia ?-ntreabă Radu — 
Sint golani. de-ai noştri ?' Ce-s ?“ 
„Socialiști, pirli-i-ar iadu | 
Ăștia dau la toate ghes, 
Aștia pe hamali i-ațiță 
Și le-aprinde-n cap tărîță !“ 
„Socialişti ? murmură Radu 
Și pe git un nod îi urcă: 
Socialiști ca moș Buţurcă...“ 
Tata tace... Pe-ndelete 
Minecile își sumete 
Și urmează... Eu ascult: 
— „Dumnezeu“ din nou și-arată 
Gura-n aur îmbrăcată: 
„De mai staţi pe gînduri mult, 
Grănicerii mi-i asmut 
Și v-alung pe toți afară 
Din «HOTELUL-MEU-DE-VARĂ». 
Vă-mpuiarăți ca guzganii 
Prin lipani și lobodă! 
Prea îmi duceți voi, golanii, 
Viaţă dulce, slobodă...“ 


Bivolom și cu Cenușă 

Cu-o privire jucăușă 

Din ochi verzi de corcodușă — 
Se-nţeleg : Lui Taica Noe 

O să-i facă toţi pe voie: 
„Dom'le comandant, îndată 
Golănimea-i adunată ! 

Nas-Ciupit și Băzgăun, 

Tu, Furnică și. Păun, 
Fuga! Sus, de pe movile, 
Daţi ţignalul pentru «rile» 
Și-au pornit cei patru — glonţ — 
Veşti să dea la bagabonți. 
Pe movila Peceneagă 
Nas-Ciupit ajunge. Bagă 
Patru degete în gură — 
Şi-apoi zi-i șuierătură ! 
Băzgăun cu două dește 

Pe movila Tătărască 
Fluieră-ascuţit, hoțește, 
Toți tătarii să-i trezească ! 
lar Păun și cu Furnică 

Pe movile — auziţi-i — 
Șuieră de se ridică 

Din mormintele for sciţii ! 
Dar nu-s sciți, nici pecenegi, 
Şi nici hoardă de tătari — 
Ci sînt bieți pierde-vărari, 
Zdraveni unii, mulţi betegi, 
Bieţi iobagi fugari, pribegi 
De la șaptezeci și șapte 
Sau din nouă sute șapte... 


Tata-n codrul amintirii 

Dus pe ginduri mi se pierde... 
(Geaba azi pe șapte strune, 
Şapte inimi ale lirii — 

Cată mina-mi să dezmierde 
Și cu versuri să-ncunune 
Căruntețea lui cea verde.) 


„DUMNEZEII“ PORTULUI 


Tata-ojtează și-apoi zice, 
Zice ce-oţi citi aice: 

— Fabrica de scînduri „BRADUL= 
Mohorită îi ca iadul... 

Se oprește-n poartă Radu, 
Prin ulucă, în ogradă, 

Pe chiristigii să-i vadă. 
Joagărele tac... Buștenii 

Zac în stive nencepute. 

Ce de plute, sparte plute!... 
Muncitori, parcă vedenii, 

Cu privirile pierdute 

Stau la porți, în grevă, sute... 
Gălbejit la iață, trist, 

Zice-un moș, un gaterist: 
„Geaba-oităm, că din oitaturi 
Copilașii nu ţi-i saturi... 
Geaba muncă ! Geaba zbateri | 
Geaba lungi bușteni în rînduri 
Ii împingem groși la gater 
Să-i lierăstruim în scânduri, 
Ne scăldăm în nădușeală, 
Pentru Radu Portocală. 

Cu ce ne alegem ? Cioate 

De gionate retezate, 

Miini de joagăre tăiate... 
L-aţi văzut pe neica Toader 

Cum muri — la măduvă 
Spintecat de colți de gater? 
Cind sărmana-i văduvă 

La birou (vai, ce-ndrăzneală !) 
I-a cerșit lui Portocală : 
«Milă fă-ți cu noi, patroane, 
Dă-ne scânduri şi piroane» — 
Radu Portocală-n grabă 

I-a răcnit: «Ascultă, babă, 
Fă-i. „palton“ dintr-o ulucă 

Și dă-l cioelilor să-l ducă! 
Scînduri ceri ? El mi-e dator! 
Mi-a stricat ici un motor !» 
lar femeia-a zis pe loc: 
«Cîine, să te arză-un foc! 

Să te văd cum arzi de viu, 
Să n-ai scânduri de sicriu !» 
Bietul Toader Gateristu 

I-a tăiat ja îierăstraie 

Codri de scîndurăraie... 

Stivă să îi pus pe stivă, 
Ajungea la Domnu Sfînt 

În genunchi să-i pupe tronu.“ 
„Ajungea, dacă-mpotrivă 
Nu-i stătea, ici pe pămint, 
Prea Sfinţia Sa Patronu !“... 


Astea-ascultă lîngă poarta 
Fabricii cu firma „BRADUL“ — 
Țapinarul nostru Radu, 
Neștiind că-l mină soarta 


IM 


Să cunoască-n porturi iadul. 
Lung adulmecă pe nări 
Codrii lui de brazi şi pini, 
Care-aduc din depărtări 
Pînă-aici printre străini 
Tămiieri de dulci răşini 
Şi mirosnă de jivini... l 
Stivele de albe scînduri 
I-au umplut de negre gînduri 
Fruntea lată, luminoasă. 
Dorul, dorul de acasă 
Ca o veverință-n brad — 
Drept în inimă îi sare 
Să i-o sfiîşie în gheare. 
Și, verzi cucuruji de brad, 
Amintiri prin suflet cad: 
Sus în munţi e linişte 
Și miros de piniște... 
Sus în munți, acolo sus 
Maica-n lume m-a adus 
Și o cobză-n mîini mi-a pus. 
Tata-mi dete o ţapină 
Cu mirosnă de rășină... 
„Parcă fiecare blană, 
Aromind a neprihană, 
Mă priveşte în străfund 
Cu ochi mari de ciot rotund, 
Care lacrimă-n lumină 
Lăcrimioare de răşină 
Alungite pînă-n tină... 
Seamănă la plîns cu mama... 
Le lipsește doar marama... 

Radule, te-ntreci cu firea! 
Lasă naibii amintirea, 

Că te uită cum îţi trece 
Golănimea înainte. 

Ce-ai rămas ca un berbece 
Cu-ochii împietriți în urmă ? 
Parcă ţi-ai aduce-aminte 
De-altă pajiște și turmă... 


Astea le strigam lui Radu, 
Dunării urmîndu-i vadu; 
Uite portul! Dunărea 

Il încinge ca un brîu. 


Fiece vapor — „pafta“ — 
Parcă „„nestemate“-ar vrea : 
Roșu grîu 


Și cherestea. 
Ce dibaci „giuvaergiu“ 
Le-ar putea „înșuruba“, 
Cînd tot portul e pustiu? 
Nici un braţ, nici un picior, 
Nici un umăr, nici un rob 
Nu mai cară pe vapor 
Nici un băț şi nici un bob! 
In vîrful catargului 
„Pandela“ ! căpităniei 
Care-n zi de lucru-adie — 
Ca o pasăre trăsnită 
Zace-n colburi părăsită... 


l „pandelă“ — steagul căpităniei care se ridică la începerea 
muncilor în port. 


A n3 


Peste gloata haidamacă 
Mangu face semn să tacă. 
Zice Mangu Bivolom, 
Tatăl haidamacilor, 
Regele săracilor : 
„Hei, acum vedea-o-vom 
Golănimea la ce-i bună! 
Uite «Dumnezeu» cum tună 
Tunete-porunci la «sfinţii» 
Ce ne «pomenesc» părinţii ! 
Ca în ziua de Apoi, 
Cînd vom învia din moarte, 
«Arhanghelu» Beleurdă, 
Ăla-ntr-o ureche surdă, 
Turma-n două o desparte: 
Stînga — «țapi» şi dreapta — «oi». 
«Ţapilor» le dă ciomege, 
«Oilor» le dă samare. 
Mie, sigur, se-nţelege, 
O să-mi dea o bită mare. 
«Ţapii»-or să păzească turma. 
Să vedem ce-alege... 
Urma !“ 
Radu cată la vapoare: 
Parcă-s plute plutitoare, 
Și pe ele — ce palate! 
Ce cetăți în fier lucrate, 
Cu „condeie“ late-n spate! 
Astea-n veci nu se mai sparg! 
Lucie-i văpseaua, nouă, — 
Parcă-s uriașe ouă 
Colorate 

Și-nvirstate, 
Cum sînt ouăle de Paşte... 
Radu Burcea — la catarg 
Cată lung... El recunoaşte. 
Bradul doborit din munte, 
*Nfipt în punte, 
Să înfrunte 
Vijeliile din larg... 


Radu Burcea simte-n ceafă 
Ditai palma cît o scafă: 
„Mocîrţane, știi să cari, 

Sau mai bine mînui pari ?“ 
Radu cată la vătaf 

Din priviri să-l facă praf. 
Iar vătaful Beleurdă 

Cu mustăţi ca. de cotoi 

Și cu ochi ca de broscoi: 
„lote-te-l cum se-ntărită ! 

E gîtos! Daţi-i o bîtă ! 

Mă, să dai fără de milă, 
Dacă vrei să-ţi dau o «rilă»“. 
„Da-n cine să dau, măi bade?“ 
„Nu-ntreba, că nu se cade! 
Cată oul vreo pricină 
Ouătoarei de găină ?“ 


Și vătaiul Beleurdă 
Cu-o ureche ruptă, surdă, 

Haidamacii pe-ndelete 
Ii împarte-n două cete: 
Bătăuşi 
Și cărăuși. 
Oacheș, cu un ochi ceacîr, 
Rîpă poartă-n brîu satîr. 
Degetele-i bocîrnate 
Sînt de ghiuluri sugrumate, 
Ghiuluri groase şi marcate. 
El dă la haidăi samare 
Să le-nhame în spinare: ` 
„Să nu-mi lunecaţi pe şchele 
Și să vă-necaţi cu ele, 
Că mai scump este samarul 
Decît, înecat, măgarul ! 
Și-acuşica, maţagai, 
Mergeţi la Cucoş-Bălai, 
Să vă rîdă neamul curcii, 
Că vă-nneamură cu turcii“, 


Dintr-un sac Cocoş-Bălai 
Scoate fesuri (nu te bucuri ?) 
Roşii și cu negri ciucuri! 
Nasul — cioc i se-ncîrligă, 
Cocoşeşte-auzi cum strigă : 
„«Ghel burda», golane! Hai 
Pune-ţi fes în cap! Ce stai? 
Ce priveşti cu ochi de crap? 
Pune-ţi fesu roşu-n cap. 

Gata l-Acuşi sînteţi turciţi, 
Sînteţi turci, mă, m-auziţi ? 

Turci, arapi, persani, «sudiţi» ! 
Credincioşi lui Mohamet, 
Robi veniți din Mehlemet, 2 
Ca să dați 
La Galaţi 
De aman şi berechet !... 


Liă 


Radu-şi trage fes pe tîimple: 
„Doamne, ce-o să se întîmple ? 
Parcă-s Hogea Hogeacaru 
Și-am pornit-o cu măgaru, 
Dunărea s-o bat cu paru! 
Dar Dulău de-alăturea 
Zice, scuipînd Dunărea : 
„Nu te minuna, măi frate: 
Interesul 
Poartă fesul — 
Interesul hoţilor, 


lar fesul — netoților !* 


Bețivanul Saramură 

Cu-o privire grea, mahmură, 
Cu mustăţi de ud mărar, 
Nasul roşu gogoşar — 

De la brîu, unde-i la păstru, 
Trage ca de un căpăstru 
Lanţ de aur, scoate-afară 
O „helveţiană moară“ — 


! „sudiţi“ — străini. 
2 Mehlemet — nume dat în batjocură Istambulului. 

Grea, d-un kil, aur cural: 
L-a-ncercat și l-a muşcat. 
Pe buton apasă, pac! 
Se deschide un capac 
Şi-i dă-n nas un bobîrnac. 
Spre Cocoş-Bălai l-arată: 
„Cîte ceasuri sînt, măi tată, 
Că nu văz fără-ochelari ?...* 
Stă Cocoş cu ochii mari 
Cît palaşca ceasului, 
Lîngă vîrful nasului : 
„Hi! Nici eu nu ştiu ceti 
Cît arată «limbili>... 
Și nici Rîpä şi nici Durdă, 
Numai nenea Beleurdă . 
Ştie să-ți cetească ceasu...“ 
Beleurdă-şi drege glasul ` 
Și rosteşte: „Cinci jumate !“ 
Saramură : „"Ţam, măi frate“. 
Viîră-n brîu, la păstrău, „moara“ 
Și îşi mîngîie comoara... 
„Cinci jumate e şi-al meu“ 
Zice însuși „Dumnezeu“, 
Comandor Pantazi Noe. 
„Daţi-i drumu! Pas de voie 
Şi-apoi trap, după nevoiel“ 
C-un răboj în mînă Rîpă 
Cocoţat pe-o stivă ţipă 
Și sloboade-o-njurătură : 
„Fiecare-o legătură 
Să ia-n spate și de zor 
Să mi-o ducă pe vapor! 

Din vapor luaţi apoi 
Fiecare un butoi 
Cu sodă caustică 
„Arhanghelu“ Beleurdă 
Ciu] de o ureche surdă, 

Ca o fiară 

Aprig zbiară: 

„Hei, cicoșilor, 

Voi gitoșilor, 
Cînd oi zice: Pă ei, şoo! 
Daţi pîn-oi striga io: Ho! 
Daţi la mir şi la ţurloaie. 
La chimir s-aveţi «riloaie» !“ 


e 


Greu pe șchelă să tot sui 
Scindurile nu știu cui — 

Să le stivui, rînduri-rînduri, 
Oare ce-o s-ajungeţi, scînduri ? 
Casă pentru domni şi masă, 
Leagăn, pat pentr-o frumoasă 
Domnişoară mofturoasă, 
Pentru muncitori — sicrie... 
Jupuit la carne vie 

Arde umărul ca jarul. 

Dar mai rău decît samarul, 
Soda din butoaie sparte 
Pielea palmelor ţi-o arde. 
Aşchii ca de foc se-nfig 

Și ca flăcări carnea-ţi frig. 
Umări, şale, palme dor — 
Dar vătaful îţi dă zor: 

„Hai, mai iute de picior !“ 

Și te arde âii gîrbaciul, 
Parcă n-ai plătit haraciul! 
La namiezi cînd soarele 
Coace creierii sub țest, 
De-ţi simţi plumb picioarele, 
Beleurdă semn pe şest 
I-a făcut lui Ghiţă Ripă 
Arătîndu-i doar o clipă 
Două deşte crăcănate 
Scăpărînd de nestemate. 
Ghiţă Rîpă 
Roşu ţipă 
Btestemate-njurături : 
„Luaţi două legături 
Și mai iute de picior 
„Duceţi-le pe vapor !“ 
Și te biciuie din nou 
Vina-i vînătă de bou, 
Ce i-a dat-o Gitulici. 
Urcă prin cămăși băşici 
Ca de-o mie de urzici! 
Dar ce poţi, ce poţi să zici? 
De faci gît şi de faci gură, 
Sare Gheară, sare Durdă, 
Sare Gură, Saramură, 
Cocoş-Bălai, Beleurdă, 
Sar gitoşii 
Și codoşii 
Şi de pumni îţi umplu capul — 
Săi în Dunăre ca ţapul! 
Nas-Ciupit, Ureche-Bleagă, 
Băzgăune şi Beșleagă, 

Jaravete şi-Amorțilă, 
Tărtăun şi Dănăilă, 
Bot-Subţire şi Coroiu, 
Mînă-Lungă şi Şoşoiu, 
Unturici şi cu Tînjeală 
Și cu gemenii Ciupală 

Și alţi zece 

Vor să plece. 

Zvîrlu pe cheu fesurile, 

Calcă „interesurile“ 

Şi-aruncă samarele : 

Nu-i mai țin picioarele: 
„Nu se poate! Da' nu-i drept! 
Ne plesnesc bojogii-n piept! 
Nu putem ! Optzeci de-ocale 
Ne spetesc şi ne deşală!“ 

Ghiţă Rîpă 

Se-nfiripă : 
„Păi, măi, pară-mălăiaţă 
În-gura-lui-nătăfleaţă, 
Patruzeci, la poșta moale, 
Dar la poșta a forțată, 
Optzeci de ocale-i, tată! 

Cui nu-i place «rilele», 

Să ia-n cîrci moghilele 
Sau cîte-o bisericuţă 
Cu un taler în mînuţă... 
Cine vrea doar țîță moale, 
Să-şi ia valea pe rasoale!“ 
„Pe-o juma de zi pitacii, 
Daţi-ni-i!“ zic haidamacii. 
„Ha! Pitaci? La Beleurdă, 

Äl într-o ureche surdă.“ 
Gloata strînsă ca o ciurdă 
Spre vătaf acum se-mburdă : 
„Daţi pitacii! <Rilele», 
Să ne-ndulcim zilele !“ 
Dar vătaful mînios 
Și cotoi de mustăcios 
Goana dă cît e de greu 
Pîn'la „Taica Dumnezeu“. 
Dumnezeul portului, 
Portului, exportului, 
O mustață-n sus zbiîrlea, 
O mustaţă-n jos ploua, 
Norii frunţii-şi încrunta, 
Pe ochi fulgere vărsa 
Și pe gură bubuia: 
„Beleurdă, te blestem, 
Dacă nu mi-i faci ghiudem, 
Dacă nu-i văd atîrnați 
La poliție = «cîrnați» E 
Beleurdă mînios 
Și cotoi de mustăcios, 
Iese din căpitănie 
Vijelie —. vijelie — 
Ca o fiară 
Aprig zbiară : 
„Hai, cucoşilor, 
Voi gitoşilor, 
Vă cunun și vă botez, 
Vă fac oameni, vă-nfiez — 

Daţi cu bita! Pă ei, şooo! 
Alungaţ-i ! Huidiuhoo ! 
Daţi la mir şi la ţurloaie, 
La chimir s-aveţi «riloaie» 1“ 
Strigă Mangu Bivolom, 
Tatăl haidamacilor, 
Regele săracilor: 
„Hei, acum vedea-te-vom 
Golănime, dacă-mi ştii 
Să atingi la scăfîrlii, 
Să le depeni 
Ca pe pepeni! 
Uiuiu ! Ce tîrbăceală, 
Mamă, ce 'cotonogeală —- 
Și s-auzi schelălăială !“ 


De-alde Giît, de-alde Ureche, 
Bătăuşi făr-de pereche, 

Dau la mir şi la țurloaie, 
Dau să capete „riloaie“ | 
Dă Cenușă ca un leu, 

Ca un leu, leu-paraleu ! 

Dă vlăjganu Bivolom — 
Pe cine-l atinge, greu 

Se mai face ăla om! 


Numai Radu Țapinaru 

Stă. Priveşte-n palme paru: 
„Cum să-mi bat eu oile 
Cînd le bat nevoile ? 

Fug săracii! lan vedeţi-i, 

Rup cu tălpile scaieții, 

Și cu pieptu-n mărăcini 

Mi se hărtănesc prin spini !“ 

Din rărunchi oftează Radu: 

„Asta-i raiul, ăsta-i iadul ! 

Raiul ălora cu «rile», 

Iadul celora cu zile !“ 

Bivolom îi cată rîcă: 

„lan ascultă-ncoa, mă ţică, 

Ţi-a venit de bîldibică ? 

Nu vrei «rile» ? Nu vrei bani? 

Vrei să razi mereu ghibani 
Și să scuipi în Dunăre? 

Cînd ţi-oi arde-un toroipan 
Icea, între umăre, 

O să zici că sînt Traian 

Şi că tu ești Decebal 

Lunecînd jos de pe cal.“ 

„Lasă-l! strigă Beleurdă — 

Mocofan cu cap de urdă 

Și cu mintea proastă-durdă ! 

Geaba a crescut cît malu ! 

N-ai git! Fă-o pe hamalu ! 

Lasă bita! Na samar, 

Că şi tac'tu-a fost măgar !" 


Radu crişciie-n măsele 

Și-o pornește către şchele 

C-un pachet de albe scînduri, 
Și-un pachet de negre gînduri. 

Lîngă șchelă, ca stacoji, 
Rîpă-l arde cu răboju: 
„Indărăpt! Două pachete! 
Poşta s-a-ntărit, băiete !“ 
„Iau şi două! Iau şi trei! 
Iau şi-o stivă, dacă vrei !“ 
„la mă, uriașule, 
Dacă te ţin boaşele !“ 
Astea zice Ripă şui, 
Și iertaţi că spusa lui 
Nu-i pe placul orișicui. 


Sus, cea lampă 
Cu oglindă, 
Arde chioambă, 
Pîlptindă... 
Umbra tatii, miere arsă, 
Pe podele se revarsă... 


INTIIA TIRBACEALĂ 


— Tată, din răbdare-mi ies, 
Spune, spune ce făcură 
Haidamacii ăi cu fes — 
Cu hamalii se bătură? 


Tata... (Oare aspru-i duh 
Nu m-aude din văzduh, 
Să-şi aplece umbra vie 
Peste mîna mea cum scrie ? 
Oare-n mine nu s-afundă 
Ca o undă-n altă undă 

Și prin inima mea simte 
Și gîndeşte cu-a mea minte 
Și prin ochii mei privește 
Și cu limba mea grăieşte ? 
Oare nu-mi dă ghes uşure, 
FI prin mine să murmire 
Ale stihului susure ?) 


Tata spune şi iar spune 
Tot ce-nstrun aici pe strune: 


— Radu pentru-ntiia oare 
Vede oameni de culoare. 

Negri sînt cu părul creţ, 
Dinţii albi ca de mistret. 
Mîna neagră, unghii roşii — 
De, aşa le-or fi strămoşii... 
Unu fără de-o sprînceană 
(Are-n frunte-o tăietură) 
Din canea îşi umple-o cană 
Și o duce către gură — 
Dar un alb, o sfrijitură 

De englez îi sare-n spate 

Și cu cana-n gură-l batel 
Buzele-s însîngerate... 
Negrul stă. Din buze, sînge 
Pe bărbia-i se prelinge... 
Albul care stă de veghe 

Il tîrăşte de-o ureche 

La altă canea de apă, 
Unde negrii se adapă, 
Unde-i scris pe englezeşte 
Cu litere de o şchioapă: 
„Negrii beau de-aicea apă“. 
Radu-acum se dumirește 

Și începe să priceapă, 

Că de unde albi beau apă, 
Nici un negru nu se-adapăl 
— Dar la munci în magazii, 
Văd robind doar tuciurii. 
Bucătari, fochişti, puntași, 
Sînt tot negri uriași... 
Pasămite și-aceşti robi 

Cu răbdare îngerească, 

Au şi ei să cucerească 

De la lorzii lor neghiobi 
Vre o Plevnă boierească! 
Negrul cel bătut îmi face 
Semn spre mal să cat... Tii, drace! 
Dar ce văd? Dunărea-n valuri 
Se năboaie peste maluri — 
Sau e dirdora răscoalii ? 
De pe cheu aud: „Hamalii! 
Vin! Păzea că vin hamalii !“ 
— Poate vin să ne ajute... 
Dar de ce ai noștri iute 
Las' samare — vino-du-te — 
Mîna pun pe bîte — sute? 
Iată-l! Din căpitănie 
Vine „Dumnezeu-Urgie“ ! 
Lîngă chei, lîngă vapoare, 
Se încinge hora mare! 

Hora haidamacilor 

De dragul pitacilor ! 
Beleurdă, Gheară, Rîpă, 
Durdă, Gură, Saramură, 
Toţi vătafii urlă, ţipă, 
Cruci îşi fac şi toți se jură 
„Rile“ că ne dau, sterline. 
Pe hamali de-i batem bine! 
Şi ne dau „rilele“ toate, 
Pe hamali dacă i-om bate! 
M-a văzut Cocoş-Bălai : 
„Hai, măi Radule, ce stai? 
Ţine paru! Dă cu sete, 
Că te facem om, băiete! 

Ţi-o dau pe nepoată-mea ! 
Te cunun! Cu mîna mea 
Iţi aduc — cît oiştea.— 
Lumînări din Moscova!“ 


Cu lopeţile de-a umăr 
Vin hamalii fără număr, 
Vin rujarii, scîndurarii, 
Vagonarii, cărbunarii.: 
„Măi, Dulăule, 
Măi, flăcăule, 
Ce văd eu ? Oare-au căzut, 
De-s minjiţi cu galbăn lut?“ 
„Nu, băiatule, 
Nu, măi Radule, 
Vin de la chirpicărie, 
De la cărămidărie. 
Hamalîcul dacă-i mort, 
Sau dacă e grevă-n port, 
Faci în gropi la ţigănie 
Cărămidă şi chirpici, 
Pînă mort de trudă pici...“ 
„Ăştia-s turci adevăraţi, 
Cu fes roșu-nturbănaţi ?“ 
„Da, sînt turci de pe caice 
Cu portocalii ișlice !“ 
„Şi ce caută pe-aice ?“ 
„Taica Noe p-ăștia-i pune 
La munci grele; la cărbune, 
Vitriol, pucioasă, smoală, 


129 


Și la oase 
Viermănoase — 

Cară robii... Pielea goală 

Se jupoaie spre călcîie 

Ca de lepră, ca de rîie... 

Uită-te la ei ce buci 

Şi ce pulpe ca de tuci! 

Cu-ăştia sparge Taica Noe 

Grevele, că-i fac pe voie, 
Că-s vinoșşi ca bivolii, 
Răbdători ca di'volii ! 

Dar acuma văd «sudiţii» — 

Vin în cap cu răzvrătiții! 
Uite, mă, şi fesurile 
Calcă interesurile ! 

Noi de-aceea-am fost «turciţi» 

Și cu lire amăgiţi — 

Ca să spargem greva... Dară, 
Ce mai, iar mîncăm papară!“ 
Alde Rîpă 
Urlă, ţipă: 

„Daţi, măi fraţilor, şi daţi, 

Daţi că-s turci adevăraţi 1“ 


Radu zvîrle-acum samarul 
Și înşfacă-n mînă parul: 
„Vin către vapoare — gîrlă ! 
Aştia-n Dunăre ne-azvârlă ! 
Dar şi-ai noștri din măciuci. 
Turci, 
Neturci, 

O să-i bată ca pe nuci, 
Cînd se scutură în toamnă...“ 


De pe chei, făcînd clăbuci, 
Armatorii cheamă,-ndeamnă 
Bătăuşi 
Şi cărăuşi 
Şi-i smomesc cu aurul 
„Otrăvit ca laurul, 
Îşi vîntură lirele, 
Să le ia privirile 
Cu toate sclipirile, 
Să le ia luminile 
Ochilor — sterlinele | 


Bivolom și cu Cenușă 
Comandanți parcă-s de oști; 
După bita jucăuşă, 
După fes îi recunoști ! 
Unde intră ei în gloată 
Cad hamalii— roată! 
Dar deodată, iată, iată, 
Cu lopata ridicată 

Un hamal 

Cît un mal 
Dă o dată şi-nc-o dată — 
Sare aşchii din lopată, 
Cade „turcul“ zis Cenușă — 
Ochii "verzi încorcoduşă... 

Dă acum şi Mangu, jap! 
Fug hamalii,-o iau la trap ! 
Mangu parcă e Traian — 
Dă şi dă c-un toroipani 
Dar hamalu 
Cît e malu, 
„Decebalu“ — 
Lata lui lopată-n cap 
Drept în două i-o despicăl 
Bivolom acuma pică, 
Bivol cade în genunchi, 
Bivol intră în nămol... 
Peste uriaşu-i trunchi, 
Trec hamalii rostogol ! 
Radu stă cu capul gol 
Şi acesta zice-n sine: 
„Dacă stau aşa mă-ngroapă 
Sub lopeţi! M-aruncă-n apă! 
Ia să dau cu paru bine 
Să ciștig «rile» sterline !“ 


Tata rîde sub mustață: 
— Mde! Aşa e, taică,-n viaţă, 
Din păţanii omu-nvaţă... 


Eu, ca printr-un val de ceaţă, 
[I vedeam pe Burcea-n faţă 

Şi-mi venea să-l iau de piept 
Și să-i strig aşa de-a drept: 

— Radule, ce faci? Ce faci? 
Mi te vinzi pentru pitaci? 
Ai ajuns linge-clănţoi, 
Ciomăgaș pentru ciocoi ? 


Tata spune : 
— Vin hamalii — Dunăre — 
Cine să-i mai numere ? 
Radu-al nostru flăcăoaş 
N-a făcut nici patru paşi, 
Cînd hamalu, 
„Decebalul“ — 
Vagonarul Hamalbaşa 
Cu lopata-i, nărăvașşa, 
I-a-nroşit pe loc cămaşa 
Cu sînge de urs 
De la Radu' scurs... 
Vin hamalii — tăvălug — 
Fug gîtoşii, șoareci fug ! 
Fug pe vasele engleze 
Armatorii să-i „salveze“. 
Fug ca şoarecii de frică 
Drept în gură de pisică! 
Printre stivele de scînduri, 
De cărbuni şi de butoaie, 
Vin hamalii-n groase rinduri 
Şi-i alungă în bătaie 
Pînă-aici pe latul cheu 
Și-acum iată ce văd eu: 
Fuge însuşi „Dumnezeu“ — 

Cu toţi „sfinţii“, trepăduşii, 
Și-alde linge-clanţa-uşii. 
chela ca sub elefanţi 

Se îndoaie pîn’ la apă. 
Pin'să vină şi ceilalți — 
Şchela pîrîie şi crapă, 

Cad în valuri patru-cinci. 


Șchela ruptă, cu un lanţ 
Ridicată-i sus, la vinci. 
Nava pare-o cetăţuie, 
Care podu-acum își suie 
Peste-al valurilor şanţ. 
De pe vas, ca din castele 
Crenelate cu crenele, 
Cavaleri medievali — 
Negustorii 
Și-armatorii 
Cată lung către hamali. 


Lîngă cheu, acum poporul 
Se îngroaşă ca zăporul, 
Vriînd să ia cu-asalt vaporul. 
Guri ca gurile de tun, 
Flăcări, vorbe-obuze spun : 
„Jos tilharii ! Jos vătafii | 
Jos cu galbenele mafii !“ 
Vagonarul Hamalbaşa 

Pe o stivă de pe cheu 
Strigă : „Eu vă sînt nănaşa! 

La parîmă vă tai «gaşa»! 
Cu «Sfinţii», cu «Dumnezeu» 
Să vă scurgă Dunărea 
La-armatori în Grecia, 
Şi la lorzi în Anglia! 
Romînia ar scăpa 
De-armatori şi de codoși, 
De vătafi şi de gîtoşi. 
Hoţi născuţi din precurvie, 
Negustori de carne vie, ` 
Ce daţi lirele pe boarfe, 
Să-mbrăcaţi boite ștoarie !“ 
Astea Hamalbașşa zise, 
Şi, scîrbit, gura-şi închise. 
Dar acum pe stivă urcă 
Veteranul moş Buţurcă : 
„Negustori 
Și armatori, 
Cîtu-i Dunărea de mare, 
Largă şi şerpuitoare — 
Curge de pe noi sudoare, 
Cînd cu biata-ne spinare 
Burduşim mii de vapoare. 
De aici la marea-albastră, 
Tot sudoare de a noastră ! 
Şi sudoarea-n ţări străine 
Se preschimbă în sterline, 
Piriiaş de galbeni vine, 
Se revarsă iar şi iară 
Peste-a noastră țărişoară. 


1 „gaşa“ — laţul parimei care se bagă pe babă. 

Dar cu galbenii, nu noi 
Ne-ndulcim, ci voi, ciocoi ! 
Pentru galbenii întorși, 
Noi ca rufa sîntem storşi, 
Storși 'la sînge de sudori — 
Ca să strîngeți voi comori ! 
Vreţi să-ncetăm grevele 
Și toate gîlcevele ? 
Daţi-ne luminătorii 
Surghinuiţi peste hotare — 
Să. ne-aprindă-n inimi zorii, 
Zorii lumii viitoare! 
Vreţi să-ncetăm grevele 
Și toate gîlcevele ? 
Goniţi lipitorile 
Ce ne sug sudorile! 
Goniţi hoarda de vătaşi, 
Ce cunună și botează 
Cuţitaşi, ocnaşi, borfaşi, 
Ca să bage portu-n groază !“ 


Astea. spune moş Buţurcea, 
Dar n-aude Radu Burcea: 
După colţ ide stivă zace 

In a sîngelui băltoace, 


Din mulțimea-n vîlvătaie 
Glasuri urcă: „Aşa-i! Aşa el“ 
„Jos vătaşii! Jos ceauşii | 

Jos gitoşii, 
Jos codoşii 
Şi-alde linge-clanţa-uşii !“ 


„Dumnezeul-comandor“ 

De pe vas, ca dintr-un nor, 
Agrăi peste popor: 

„Fraţi romîni, dragi muncitori, 
Fii ai celor trei culori, 
Incetaţi o dată greva, 
Că-armatorii or să-ndrume 
Mărtiurile lor în lume 

Prin Odesa şi Fiume! 

lată ce ne-aduce greva! 
De pe la Adam și Eva 

Și de cind e griu şi praf, 
S-a lucrat tot cu vătaf! 

Pe vapor vătafii droaie 
Urlă: „Da! Aşa-i! Aşa el“ 
Hamalbașa — cît o turlă 
Se înalță. Clopot, urlă: 
„Ba, o dat'cu-Adam şi Eva 
S-a născut pe glob şi greva !“ 
Socialistul Hamalbaşa 
Ruptă-şi vede-acum cămaşa 
Și din ochii lui otravă 
Varsă spre engleza navă. 
O planetă-i pare nava, 

O planetă de păpuși: 

Jos stau robii în cătușşi, 

Robi cu braţele voinice, 
Peste ei, vătafi cu bice, 

Iar la cîrmă stau nababii... 
Cînd vor fi puternici slabii, 
Să gonească-această bandă 
Din cabina de comandă — 
De la crîncenii stăpîni 
Cîrma s-o apuce-n mîni? 
lată negrul cel buzat 

De vătafi însîngerat — 
Ride, rîde cu ochi calzi; 
Semn cu mîinile ne face, 
Că revolta noastră-i place... 
Soare care-n valuri cazi 

Și din viaţă-o zi îmi scazi, 
Mai apuc eu oare ora 

Să-i văd lumii aurora? 
Lume-a cîtorva e azi, 
Miine-o fi a tuturora !... 
Să-i lăsăm pe muncitori 
Lîngă vasele engleze 

Cu slugoi, cu armatori, 

Să se certe pînă-n zori. 
Cearta lor n-o să-nceteze 
Zece, douăzeci de veri, 
Pînă robii cu poveri 

Vor mai căpăta puteri... 

Să ne-ntoarcem lîngă Radu. 
Zace-ntre scaieţi băiatul, 
Zace după colţ de stivă... 

Cine e samariteana, 

Cine-i oare fetişcana 

Ce-l grijește, milostivă ? 
Tînără, şăgalnică, 

Peste ochi cu grele pleoape, 
Şterge rana jalnică 

A lui Radu... Din cămașă 

Rupe-o faşă şi-l înfașă... 
(Dragoste pîrdalnică, 

Cît eşti tu de buclucaşăl) 


Radu tace... Se preface 
Că-l mai ustură la rană... 
Simte-n inimă că-i place 
Cosînzeana ocheşană 
Cu ochi mari ca de joiană. 
Zice Radu, haidamacul : 
„Zînă ești sau doftoriţă !“ 
Ea, mai roşie ca macul: 
„Zînă nu-s, nici doftoriţă, 
Ci o biată rujăriță... 
Tata-i cela de pe stivă.“ 
„Cel bătrîn ?“ 
„Ba, dimpotrivă, 
Cela tînăr cu cămaşa 
Sfişiată... Hamalbaşa.“ 
„Hamalbaşa ?“ 
„Hamalbaşa...“ 
„Eşti grecoaică sau armeancă ?“ 
„Tata-i grec, mama-i ţigancă...“ 
„Ce ochi verzi ai... mari cît scoica... 

Gene lungi, însomnorate, 
Către tîmple lin rotate... 
Cum îţi spune?“ „Mie ? Voica...“ 
„Voica, mîna-ncoace-mi adu! 
Mie-mi spune Burcea... Radu...“ 
„Și... de unde-mi vine Radu ?“ 
„Vin de unde creşte bradul...“ 
„Zău, şi nu-ţi plac ăi săraci, 
De te vinzi pentru pitaci 
Ciomăgașş 
Pe la vătaşi? 
Ori nepoata de vătaf 
După gît cu bold de lire, 
Ţi-a făcut inima praf — 
Și, mireasă-o vezi, tu... mire, 
In dreapta şi-n stîngă-va, 
Mari făclii din Moscova ?“ 


Radu rîde... Dinţi de lup, 
Parcă din al Voichii trup — 
Sîni şi buze roşii rup... 


Tata cade iar pe ginduri, 
Urmărind cum, lin, pe 'scînduri, 
Raza lunii lunecă 
Și-odaia se-ntunecă... 
De pe vatră o comoară 
De jăratic stă: să moară, 
Pilpîind peste podele 
Umbre de strigoi şi iele... 

DRAGOSTE, CĂMAȘĂ RUPTA... 


Din luleaua-i de cireş, 

Ca vaporul pe băgeac, 

Ghindă scoate nouri deși, 

Dă colac după colac... 
Lampa-n grindă fumegă, 
Sticla-i de se-ntunecă. 


Tata-n groasa fumăraie 

Ce de jaruri se-nvăpaie — 
Inecat de-o tuse, 

Spuse : 

— Măi, da? mult fum mai arunci — 
Ne afumi, zău, ca pe şuncil 
Ia deschide-o țiră ușa. 

Aer rece intră-acușa, 

Fumul iese ca cenuşa... 

Tata spune... Eu ascult 
Povestirea-i de demult : 

— Hei, măi taică, Dunăroiaca, 
Dunărea cînd vine mare, 
Peste maluri ca tigroaica 
Sare, rupe totu-n gheare! 
Tulburată şi turbată 

Sfişie sub laba-i lată 

Sălcii — perii pădureți 

Pier sub pielea ei vărgată! 

Hei, atuncea să-mi vedeţi 
Marea verde, marea-albastră, 
Fără margini, fără diguri — 
Nesfîrşita baltă-a noastră ! 
Cît cu ochii baţi, te-niriguri 
De atît potop de apă, 
Care-atitea vieți adapă! 


Sălcii... papuri... ţiperiguri... 
Sălcii scarmănă de veacuri 
Miţişori de puf pe lacuri, 
In al broașştelor oac-oacuri... 
Papura din teacă scoate 
Săbii late, 
Mizgă şi o măciulie 
Cafenie, 
Care-mproașcă de-o vecie 
Puful ca de păpădie... 
Lacuri putrezesc de-a pururi 
Solzi de crap, nămol şi-azururi 
Și hrănesc cu grasul smîrc : 
Broască, peşte, cocostire, 
Raţă şi gînganie 
Și orice dihanie... 
Domn pe balta slobodă 
Este Vodă Papură, 
Ce cu borş de lobodă 
Pe golani şi-i satură 
Şi cînd rău de foame sufăr, 
Miez le dă din flori de nufăr. 
El un schiptru-n mînă poartă, 

Măciulia cafenie, 
Și pe toţi şi toate-i iartă’ 
Dintru-a Sa împărăție... 


Astfel tata povestea 
Şi mijindu-şi ochii,-așa, 
Parcă peste bălți plutea... 


O, copilăreşti meleaguri, 
Ce-mi păreaţi că aveţi praguri 
Ca de faguri — | 
Azi din amintiri vă chem 
Şi vă-nchin acest poem, 
Cu cărbune pe-albul coalii 
Zugrăvind aici hamalii. 
Ciţi ieşiţi din frîul legii, 
„Drojdia societăţii 
Și gunoaiele cetăţii“ 
Pe care-i alungă regii — 
Haidamaci, pierde-vărari, 
De mînă cu fete mari, 
Dunărence cu sîni tari 
Nu trecură Dunărea, 
Să-şi ascundă dragostea ? 
Printre ei mi-l văd pe Radu, 
Dunării cum taie vadul — 
El înalt şi drept ca bradul, 
Ea o fată 
Spriîncenată 

Cu trupşor de nuieluşă 
Și ochi verzi de corcoduşă. 
Tare-mi place să-mi închipui 
Ochii fetei, nurii, chipu-i. 
Tata nu-mi prea dete veste 
Despre-aceste 
In poveste. 
Ştiţi, în pragul bătrîneţii, 
Despre-al dragostei pîrjol 
Cînd vrobești, faci un ocol, 
Dai din cap şi-apoi domol: 
— De-ale vieţii... 
Păcatele tinereţii... 


Despre-a Radului iubire 
Eu găsii că e firesc, 

După-a mea închipuire, 
Astea să vă povestesc: 


E duminică... Amiază... 

“Sub fulgerătoarea rază 

Portul clocotă pustiu. 

Dunărea larg scînteiază 

Valuri ca argintul viu. 

Sălcii, sălcii plîngătoare, 
Bocitoare despletite, 

Plîng sub rîzătorul soare. 

— Plingeţi, sălcii, plîngeţi, sălcii, 
Toate dragostele bălții t... 

Intr-o barcă hirbuită 

Şi la maluri părăsită, 

O mîndreţe de pereche 

A pornit-o-n barca veche. 
Intre ei şi lumea rea 

Ce nu le vrea dragostea, 
Zviîrlu-n spate Dunărea ! 

— Barcă veche, barcă bună, 
Ca-ntr-un ou tu mi-i adună 
Şi mi-i leagănă şi du-mi-i 
Pînă la sfîrşitul lumii 
Printre lişiţe şi rațe — 
Slobozi să se strîingă-n braţe... 


Ţiperiguri — vergi rotunde — 

Işi înmoaie spicu-n unde, 

Peste lișița cea brează, 

Care singură cutează 

Sub toropitoarea-amiază 
Să-şi plimbe sub plaur 
Bobocii de aur... 

Lin foşneşte barca veche. 

Peste-a lintiţilor pîsle... 

El pe spate trage visle, 

Ea c-o floare la ureche 

Smulge nufăr după nufăr. 

Barca-i al miresei cufăr 

Plin de zestre: fel de feluri 

De brocarduri și beteluri, 

Broşe din boboci de nufăr, 

Bliduri de smarald, şofranuri, 
Crini, pocale, porţelanuri ;. 
Verde-a broaștelor mătasă, 
Care mină o s-o coasă 

Lungă roche de mireasă ? 


Fata un boboc desprinde, 
Suilă-n el pînă-i aprinde 
Recea-i faclă vegetală. 
Rupe-apoi cîte-o petală 
Care-i pică udă-n poală 
Și aşa cu două deşte 
Nufărul şi-l jumuleşte 
Pînă ce-n sfîrşit ghiceşte: 
Da! Băiatul o iubeşte! 
Cine-i tînăra pereche 

Ce pluteşte-n barca veche? 
Este Radu şi cu Voica! 


Din crini albi şi neprihană 
De fecioară dunăreană, 
Voica-şi face de-o coroană. 
Genele-i însomnorate 

Și spre tîmple lin rotate. 
Inima i-aprind lui Radu: 
„Voico, să mă ardă iadu, 
Dacă tu, numai cu ochii, 
Nu bagi în păcat și pochii !“ 
„Radule, ţi-ai rupt cămaşa! 
Scoate-o iute să ţi-o cos!“ 

„Voico, sacii grei mi-au ros 
Și mi-or roade iar cămaşa.“ 


Barca s-a oprit deodată 
Sub o salcie rotată 
Ce-adumbrește lumea toată. 
Radu și cu Voica, 
Ochii verzi ca scoica — 
Sar din barcă 
Leoarcă. 


Iată-i cum se ţin de mînă 
Pe sub salcia bătrînă, 
Pe sub salcia pletoasă, 
Dinafară — mustăcioasă, 
Dinăuntru — scorburoasă, 
Cît coliba-i de umbroasă 
Și a faguri amiroasă... 
Peste ea, viu, soarele 
Scapără-şi amnarele 
Lung fulgerătoarele. 


Ei ocol dau negrei salce, 
Iarba fragedă s-o calce. 
Voica-i ici, Radu colea — 
Joacă v-aţi-ascunselea 

Tot pe ocolitelea 

Și apoi pe prinselea ! 

Radu dă acum s-o-nhaţe, 
Voica-i sare caldă-n brațe — 
Măcăie pe baltă rațe... 
El roșeşte ca o fată 
Pînă-n ochi îmbujorată. 
Ea-ndrăzneaţă 
Și bărbată, 
Tinde gura cu dulceaţă — 
Vrea să fie sărutată! 


El se smulge din pîrjoluri, 
Sălciei să-i dea ocoluri. 

Ea ca focul îmbufnată 

Buf ! în scorbură! Ce fată! 
„Unde te-ai ascuns ?“ O cată: 
— Unde-i Voica? Nu e! Nu-i! 
Ia în salcă să mă sui 

De pe trunchi, în creanga mare 
Pînă-oi da cu fruntea-n soare, 
Să zăresc de pe crenguţă 
Lumea cît o tărtăcuţă... 
Cu-arzătoru-i ochi de aur, 
Soarele ca un balaur 

Din privire nu mai pierde 
Balta — grasă rață verde — 
Mi-o ţinteşte între ochi 

Și-o doboară din deochi. 
Ochiul soarelui de vară 

Şi pe mine mă doboară. 
Uiuiu ! Ce bălți, ce stuf! 

Ce lumină, ce zăduf! 

Nu-i de mine-aicea, uf ! 
Dar ce văd? A! Un zuluf! 
Buf ! în scorbură, dar ea 
Scorbura mi-o părăsea 

Și coroana şi-o pierdea 
Colo unde papura 
Săbiile-şi însorea... 

„Voico, fugi din ărşiţă, 
Vino-aici, sub salcie. 
Vino, nu mai sta la soare!“ 
„Ochii tăi mai rău dogoarel!“ 
„Vin's-auzi al cobzei cînt !“ 

„Il aud de unde sînt.“ 

(Nu știu care buruiană 
Strivită de-o lighioană 
Amiroasă iute-n nară 

A miere şi-a scorţişoară. 
Arde aerul ca iasca... 
Moţăie pe lac și broasca 

Şi nici gîza nu mai zboară.) 


Ea pe după scorburoasă 
Prinsă-n brațe iar se lasă. 
„Voico, gura-ncoace-mi adu!“ 
„Ba, sărut-o-n bot pe fata 
Aia de vătaf, zîmbata !“ 
„P-aia, Voico, pupe-o iadul“ 
„Ba, s-o pupe-n gură Radu, 
Nu pe mine, fată mare!“ 
„Fată mare ? Nu fi proastă, 
Mult mai bine-i ca nevastă !“ 

„Mă, cobzar cu burta goală, 
Te pricepi la cobzăreală, 
Dar cu ce-o să facem casă, 
Doar cu cobza-ţi pîntecoasă 2“ 
„Voico,-n vadul Dunării 
Mi-oi umări umării, 
Braţele, picioarele, 
Să descarc vapoarele 
Și-o să strîng...“ 
„Mare scofală, 
Praf de grîu şi năduşeală...“ 
„Of, Voicuţo, de-aş putea 
Luna de pe cer ţi-aş da 
Și luceafărul și-o stea !“ 
„Lasă lună şi luceferi 
S-ardă-n cer acolo teferi. 
Jură că mă faci mireasă 1!“ 
„Jur c-am să te fac mireasă...“ 
„Jură că-mi ridici o casă !“ 
„Jur din zid să-ţi fac o casă !“ 
„Jură că nu fugi cu alta, 
Cobza să-i arăţi şi balta!“ 
„Jur !“ 
„Și că n-ai să bei gamaie.“ 
„Da!“ 
„Şi că n-ai să-mi dai bătaie.“ 
„Da!“ 
„Jură-mi, ce-i tot tragi cu «da»? 
A... răcan de pielea mea, - 
Cîte, Doamne,-oi mai răbdal“ 
„Voico, jur pe sfînta cruce, 
Miîna să mi se usuce 

Dacă-oi bea 

Şi-n tine-oi da!“ 
„Mă, numai de n-ai uita.“ 
„N-am să uit, nu, draga mea.“ 
„Radule, mă doare! Drace, 
Lasă-mi ţiţele în pace !“ 
„Voico, sînii tăi sînt copti, 
Geaba, Voico, mai te-mpropţi!“ 
„Văd că jos m-azvirli-n apă! 
Radule, oh! mă înţeapă, 
Nu ştiu ce-i, un melc de apă!“ 
„Voico,-n scorbură tu .hai, 
Că e moale putregai !“ 
„Radule, dai de năpastă !“ 
„Voico, vreau să-mi fii nevastă !* 
„Radu! Ce faci, Radule ?“ 
„Voico, gura-ţi adu-mi-o!“ 


Astea-n zumzet ca de stupuri 
Işi şopteau, muşcînd din trupuri 
Zdravene, cu carnea floare 
Gilgiind de izul mierii — 
Bucuria-amăgitoare, 

Dulcii faguri ai plăcerii... 

— Maică salcie pletoasă, 
Pleacă-ţi geana somnoroasă, 
Pină la pămînt ţi-o lasă, 
Răcoroasă, deasă plasă... 
Balta ca de aur verde 
Fierbe-n clocote de aburi... 

Ca-ntr-un val de foc se pierde 
Lanu-i lat de late papuri... 


Păcăne pe baltă-o puşcă! 
Dintre papuri, o răţuşcă 
Zboară, măcăind pe lac; 
După ea, răţoiul — mac! 
Măcăie fîlffitor 

Și-o urmează lung în zbor 
Cu ochi negri arşi de dor... 


Sub pletoasa bălții creangă, 
Voica, fată dunăreancă, 
Aţă albă-n ac îşi bagă 
Peticita de cămaşă 

A lui Radu s-o mai dreagă. 


A spălat-o, a uscat-o, 

De obraz a mîngiiat-o: 
„la-o, Radule, şi-o-mbracă 
Și te spală pe picioare, 
Căci în lumea-ne săracă 
O cămaşă albă-n spate — 
Haină e de sărbătoare, 
Iar picioarele curate, 
Ghete noi sînt, nencălțate... 


Voica-n deget se înțeapă: 
„Du-te, acute, în apă !“ 

Voica aţintind în lac 
Sclipiciosu-i, verde ac: 
„Dragoste, cămaşă ruptă, 
Dragoste, copii desculți, 
N-avem timp noi ăştia mulţi 
De săruturi, de alinturi 

Şi de vorbe-mărgărinturi, 
Precum ăi de se înfruptă. 
Nu te lasă armatorii 
Dragostei să-i simţi fiorii... 
Noi, alde Cămaşă-Ruptă, 
Burtă-Goală, Faţă-Suptă, 
Trebui” să pornim la luptă! 
Geaba pruncii mi-i voi naşte, 
Dacă-aceeași soartă-i paşte !... 
Voica pumnii mici şi-i stringe, 
Unghii pînă-i dau de sînge. 
„Voico, nu mai plinge! Lasă! 
O s-avem cămăși şi casă 

Și copii frumoşi la masă...“ 
„O s-avem cămăşi de sac 

Și papuci :de coji de rac! 

Cît pe Dunăre-armatorul, 
Negustorul şi vătatul 

N-or să-şi înceteze jaful — 
Noi la piine-om duce dorul...“ 


Radu sare în picioare, 
Pe picior c-o lipitoare 
Verde și colcăitoare ! 

„Smulge-o, Radule, şi-o calcă 1“ 
Sirigă Voica de sub salcă. 
„Voico, lipitori mai rele 

Ne sug singele la șchele. 

Dar curînd le-om da cu sare 

Și le-om smulge din spinare 

Și le-om stoarce sub picioare!“ 


„Radule ! Priveşte-apune 
Soarele ! Oh ! Ce minune! 
Și ce roşu-i ! Radu, spune, 
Nu-i ca un obraz de fată 
Ce s-ascunde-mbujorată, 
Rușinată ?...“ 

Radu lung la soare cată: 
„Voico, ce îmi spui, aşa e... 
Are-obraji ca de văpae...“ 


Ea cu flăcări ca de singe 
Pină-n ochi e zugrăvită ; 
Parcă-ar rîde, parcă-ar plinge, 
Dar în suflet răcorită — 

De Răducu-al ei se strînge. 


Și mîndreţea de pereche 
A pornit-o-n barcă veche, 
Laolaltă 
Peste baltă, 
Făr'de floare la ureche... 


154 


Astea tata-n grai domol 
Despre-al inimii pîrjol 
Mi-ar fi spus în povestire, 
Dacă n-ar fi dat ocol 
„Păcatelor tinereţii“— 
Cum e-n fire 
Bătrîneţii... 


Dar luaţi mai bine-aminte 
La a tatălui cuvinte: 

— Nunta lor? nuntă săracă, 
Fără voaluri de mireasă, 
Fără daruri, fără masă — 
Cui să-i placă ? 

Sub un pai de lumînare 
Sfiriind a-nmormintare — 
Trei masline, vin oleacă 

Şi nuntaşi, ciţiva la număr, 
Strînşi, vîrîți umăr la umăr: 
Moş Vidrașcu, Hamalbaşa, 
Mama Radului şi nașa, 

Naş Axinte Delagară 

Şi-n 'mijloc, ca trandafirii, 
Binenţeles că și mirii. 

La o altă masă-n tindă 
'Nghesuiţi, cam după ușă, 
Eu cu tine, vere Ghindă, 
Și-alde Mangu și Cenuşă 
Cel cu ochi de corcoduşă, 
Jaravete şi Beşleagă 

Şi Dulău, Ureche-Bleagă — 

Toţi ăi tari în babaroase, 
Care de la-nec scăpase 


Pe Voichiţa cea frumoasă, 
Pe mireasă | 


Popa Noapte mi-i cunună 
Le așază „pirostria“, 
Dănţuieşte Isaia, 
Și, trăgind o dușcă 
Bună, 
Stringe cununii, potir, 
Linguriţa-n patrafir — 
Şi se duce ca din puşcă 
Drept la han, 
La Bolohan. 
Era lună ca şi-acuma 
Şi cu-argintu-i rece bruma 
Poleise şi-nbrăcase 
Tot gudronul de pe case 
In pojghiţe argintoase. 
Legănîndu-şi umării, 
Vin cobzarii Dunării, 
Vin toţi oacheșii, 
Balaoacheșşii. 
La fereastră își fac loc, 
Ochi rostogolind de foc. 
Uite-mi-l pe moş Cercel 
In ureche c-un inel 
Măricel 
De aurel, 

Pe Șolcanu, pe moș Grapă 
“Şi pe Botișor-de-iapă. 
Vioristul sub fereastră 
Face semri ca'toţi să-nceapă 
Vatţul „Dunărea albastră“. 
Vioara lui veche din lemn de cireş 
I-atinge bărbia ca pluşul; 
Pe coarde cu degete fără de greș 
Apasă și plimbă arcuşul 
Și alb de saciz e căluşul, 
Și cintecu-i frige și arde — 
Cercel are miere pe coarde! 
Iar cobzele-ntr-una 
Îşi tremură struna, 
De joacă şi luna, 
Valsează, nebuna ! 
Vioara acum sub fereastră 
Îi zice de inimă-albastră, 
Cu patimă-i zice, cu foc — 
Se-cpreşte şi Dunărea-n loc! 
Vioara lui, măre, se plinge 
Cum plinge, iubeaţă, fecioara, 
Cind dorul de inimă-o stringe 
Și inima-i arde ca para! 
Cu ochi verzi ca scoica 
Zice, plinsă, Voica : 
„Rogojina în fereastră — 
Asta este zestrea noastră !“ 
„Lasă, Voică, lasă, 
Draga mea mireasă, 
C-om avea lumini în casă 
Și copii frumoși la masă. 

Şi cobza străveche 
Cu zumzet de streche 
Le sună-n ureche 
Și lin, în surdină, 
Cu-aripi de albină 
Vislind în stupină — 
Durerea le-alină... 
Intr-o mînă c-un pahar 
Strigă Mangu: „Amar! Amar!“ 
Și nuntaşii cu toți sar: 
„Da! I-amar ! Vinu-i amar !“ 
„Mirii să-ndulcească vinul, 
Că-i amar, îh! ca pelinul!“ 
` Şi-atunei mirii, 
Trandafirii, 
Gura peste gură-și pun — 
„Dulce! Dulce-i vinul, bun! 
Dulce !“ Hohotind, strigară: 
„Dulce! Dulce-i vinul, miere !* 
Cineva strigă : „Tăcere !“ 
Naş Axinte Delagară 
Se ridică, ditai urs — 
Na ! Ne ţine un discurs! 
Cling-cling-cling ! 
Sună-n pahar. 
Risetele lin se sting, 
El purcede gros şi rar: 
„Dragii mei fini, să trăiţi 
De a pururi fericiţi! 
Mindru sînt de voi, dragi fini! 
Și de n-aţi avut lumini, 

Mari făclii cit oiștea 

Aduse din Moscova — 
E de vină doar năşia-mi 
Că-i rudă cu sărăcia-mi... 

Ci în dar eu altceva 

(Vine tot din Moscova) 
V-am adus ca să vă ţină 
Și căldură şi lumină. 

E un dar, darul acest, 
Căpătat într-un arest: 
«Comunistul manifest l» 

Doi bărbaţi 

Luminaţi : 

MARX și ENGELS 
Scris-au slovele de foc 
Pentru-al robilor noroc; * 
Astea, dragii mei, vă fie 
Minţii, inimii — făclie 1...“ 


Cam aşa cu-aste cuvinte, 
După cum mi-aduc aminte 
A-ncheiat nunta Axinte, 

Moş Axinte Delagară... 

Era-n zori. Cu toţi plecarăm, 
Care-n port şi care-n gară... 


Tata-n umbra-i de tăciune 
Cată şi nimic nu spune. 


Partea a treia 


BURCEA, SPAIMA-VĂTAFILOR 


„ĂSTA-I RAIUL, ASTA-I IADUL |“ 


Tata iarăşi la canea 

(Ah! caneaua cum scrişnea 1) 

Oala cu vin roş umplea, 

Pe moş Ghindă-l omenea, 

Bea şi el și-apoi zicea: 

— Hei, a Radului poveste 

Inainte mult mai este. 

Zice Ghindă: — Apăi zi-ne 

Despre ăi din port mai bine! 

— lacă, vin să trag un pic 

Și vă zic: 

„„Din „OTELUL-AL-DE-VARA“ 

Cine-n port mi se coboară ? 
Alde Mangu 
Urangutangu, 

Ei cu noaptea-n cap coboară. 

Cind ajung la Hamalbașa, 

Strigă Mangu : „Radu, gata?“ 

„Gata, fraţilor, sînt gata !“ 

Luna-n Dunăre îşi pierde 

Cornul ei de aur verde... 

Uzi de rouă şi de ceaţă 

Haidamacii se zoresc 

Către port, de dimineaţă, 

Sub luceafărul porcesc, 

Radu-i somnoros la faţă, 

Dar în inima lui simte 

Un duios fior fierbinte 
Și o dragoste de viaţă. 


Voica ! Voica! Ochii Voicii 

Verzi ca smalţurile scoicii 

Pretutindeni îl urmează 

Cu a dragostei lor rază. 
Radu, Radu pururea 
Și-o vedea alăturea 
Mlădie ca papura! 

Ud e colbul pe şosea 

De rouă, de ceaţă grea. 

Tălpile se-aiundă goale 

In covorul umed, moale. 

„Vin căruțele! Păzea ! 

Vin căruțele sau iadul 

Işi sloboade dracii? Radu, 
Săi din drum! Fereşte-te! 

Din căruţă, parcă dracii 
Îşi bat caii-n creşștete. 

Sar în şanţuri haidamacii — 
Arşi de lungi harapnice. 

Radu-aude la ureche 
Zumzetele grabnice 

De tăune sau de streche — 

Și-apoi simte o arsură 

Intre ochi şi peste gură. 
Ride... nu se supără: 
„Lasă să mă usture! 
Carnea dacă sufără, 
Simt că-s om, nu brusture | 

Sufăr ? Deci sînt viu, trăiesc 
Și pe Voica mi-o iubesc! 

Să mă biciuie oricine ! 

Mă simt bine, 

Fiindcă ea-i aici cu mine, 
Știe rana să-mi aline.“ 
„Bietul! mărmură Cenuşă 

Cu privirea cişă — 

Bate cîmpii, pacostea ! 

L-a pălit rău dragostea. 
Dragostea-i ca vinul, cică.“ 
„Dragostea — zice Furnică — 
L-a făcut din om neom...“ 

„Ba ! răspunde Bivolom, 
Dragostea te face om! 

Inima-ţi îmbracă-n zale — 
Nimenea nu-ţi stă în cale! 

Nici nu-ți plouă, nici nu-ți ninge 
Și nici vintul nu te-atinge. 
Mergi săltat de-un lat de palmă, 
Surd la orişice sudalmă, 

Rizi, priveşti într-una 

Luna, 

Stai de vorbă şi c-o floare, 

Și c-o mutră zimbitoare 

Mergi şi la spinzurătoare...“ 


Zori-s roşii... Ca un gide 
Ride abatorul, ride — 

Hei, se bucură, săracul: 
Vine, greu de bivoli, bacul. 
Mug de partea ceealaltă - 

Vite-aduse de pe baltă: 

Bivoli, bivoliţe, vaci, 

Boi bătrîni, viței, malaci. 

O ceacîră de malacă 

De pe bac ca mîța saltă 

Zvic! în Dunăre și pleoşti ! 
„Ptiu ! dar cum sări, a dracu !“ 
Miră-se văcarii proşti. 

„I-a rămas pe mal malacu, 
Dar-ar buba-n ea, dalacu !“ 


Bacul greu acum la mal e. 
Cade-oblonu-n balamale — 
Bîte cad în biata turmă, 
Boii mug, copita scurmă, 
Val de coarne lustruite — 
Abatorul le înghite. 
Radu-oftează cu durere 

Şi îşi simte limba-fiere: 
„Fraţilor, mi-i lehamite ! 
Uite-aşa, turmă de vite, 
Portul şi pe noi ne-nghite! 
Mergem trişti şi ginditori, 
Boi şi vaci spre abatori: 
Bivolari — «gîtoşi» ne mînă 
Cu a taurului vină, 

Iar casapii — ucigașii! — 
Armatorii-s şi vătaşii.“ 
Mangu Bivolom din ceată 
S-a oprit, pe Radu-l cată: 

„Zici că boi sîntem şi vaci ? 
Dar ce poți, ce poți să faci? 
De faci gît şi de faci gură, 
Sare Gheară, sare Durdă, 
Sare Fani Saramură, 
Ghiță Rîpă, Beleurdă, 
Sar gitoşii, 
Toţi riioşii — 
Și-ţi dau bite-n cap că, iaca, 
Sări în gîrlă ca malaca !“ 
„Hei, tu Mangu 
Urangutangu, 
Mă întrebi: Ce poţi să faci? 
D-apoi noi ce, sintem vaci? 
Boi de-am îi cu coarne, coadă, 
Ce fac boii în cireadă 
Cînd din codru crunta fiară 
(Lup sau urs cu lată gheară) 
Vrea-n spinare să le sară? 
Să spun eu, că văd că taci; 
Dragul meu, și boi şi vaci 
Din copite şi din coarne 
Dau în fiară s-o răstoarne. 
Astfel noi hamalii-n turmă 
De ne-am stringe-am face praf 
Crunta fiară de vătai, 
Care-n măduvă ne scurmă.“ 
„Olioleo! Băzgău îngaimă, 
Asta zău că-i om de faimă — 
Bagă-n toţi vătafii spaimă !“ 
Zice Fronea-al lui Cenuşă, 

Ochi rotind de corcoduşă: 
„Da' măi Radule, de bică 
N-ai tirşeală, nu ţi-i frică ? 
L-ai uitat pe Ovanez 
Al cu bot de pechinez 
Și cu pumni de stele verzi?“ 
„Fronea, prea de tot te pierzi — 
Nu mi-e teamă de-Ovanez!] 
Chiar de-mi rupe dește-n ușă, 
Chiar şi la gitlej cătuşă 
De aramă dacă-mi pune, 
Ce spun azi, şi miine-oi spune!“ 
„Dar, pe salteluța moale, 
Lîngă Voica dumneatale, 
Nu-i mai dulce a-ţi petrece 
Noaptea, decit cu-alții zece 
Jos în beciul ud şi rece?“ 
„Ha! Mă faci să rîd, Cenuşă. 
Da' ce crezi că-s eu, păpuşă? 
Un muiercea, 
Nichipercea ? 
Burcea sînt şi cit sînt viu, 
Eu cu clonţu-mi vulturiu 
Carne din vătafi sfîşiu ! 
Voi, alde Cămaşă-Ruptă, 
Burtă-Goală, Faţă Suptă, 
Gata fiți cu toţi de luptă! 
Doar prin luptă nentreruptă 
Dobori-vom toţi vătafii 
Ce-o fac astăzi pe grozaviil“ 

Pirguiţi de roșii zori, 
Haidamacii ginditori 

Trec acum de abator, 

Unde boii-n limba lor 

Mug prelung: Muu! ajutor! 


„Iată portul ! strigă Radu. 
Asta-i raiul, ăsta-i iadul! 

Raiul armatorilor, 

Iadul muncitorilor | 
Iadul celor cu samare 
Și cu sacul de-a spinare, 
Raiul lipitoarei care...“ 

„Rai, nerai, 

Acuşa hai!“ 
„Ptiu! E plină «birjăria»!! 
Ce de oameni, tii, puienii !“ 
„Braţe, măi, ca bălăria, 
Ca ciupercile-n gunoaie 
Răsărite după ploaie — 
lar ne-aşteaptă bucuria !“ 
„Iar buiră ţuţuienii, 
Chiovenii,-atirnăţenii ! 
Şi-auziţi ? Prind să se-mproaște 
Cu ocări! Parcă sînt broaște!“ 
Radu Burcea-i recunoaşte : 
„Uite-ai noştri-s toţi pe-aici ! 
Nas-Ciupit, Ureche-Bleagă, 
Bot-Subţire şi Coroiu, 
Tărtăune şi Șoşoiu — 


l „birjăria“ — locul unde se adunau hamalii şi căruţaşii. 

Printre ţuţuieni se bagă. 
Uite-l şi pe Unturici 
Scund, zburlit ca un arici. 
Și priviţi-i pe-Amorţilă, 
Jaravete,. Dănăilă, 
Pe Furnică, pe Tinjeală, 
Și pe gemenii Ciupală — 
Biată gloată de calici ; 
Toţi, cu pumnii-n buzunare 
Și cu ochii sclipicioşi, 
Fulgeră a răzbunare, 
Dibăcindu-i pe gitoşi. 
Măi, cum zumzăie — să zici 
Că-s albine sau furnici. 

Ca albinele 

Cară binele, 

Ca furnicile 

La trup micile, 
Cară boabe, miere cară 
Citu-i ziua cea de vară, 
lar cind vine alba iarnă 
Foloştinele să-şi cearnă, 
Orice giză, cît de mică, 
Fie-albină ori furnică 
Are-un picur de mincare; 
Pe cînd miîini care-asudară 
Cîtu-i ziua cea de vară 
Griu să-ncarce în vapoare 
Tremurînd de-al pîinii jind, 
Blidul să cerşească-ntind...“ 
Astea ni le spuse Radu, 
Verde-ntunecat ca bradul 

Și mai zise şi-astea încă, 
Lîngă malul ce-l mănincă 
Dunărea cit e de-adincă: 
„Uite magazoaicele 
Cum stau bufniţoaicele ! 
Parcă-s temnițe cu drugi! 
Uită-le! Să dai să fugi! 
Ochi de tigri, ochi de lup, 
Verzi și roşii, 
Carnea de pe noi o rup — 
Sint vătafii 
Și gitoşii.“ 
„lată-i, măi, pomanagiii, 
Vin la ușa magaziii! 
Vor coinacii 
Să vă umile iarăși sacii!“ 
„Pe ei, mă, cu șişurile 
Să-nfunde desişurile 
Şi-n bălți păpurișurile 1“ 
Aşa ţipă 
Ghiţă Rîpă, 
Fani Saramură, Durdă, 
Giîtulici şi Beleurdă, 
Şi gitoşii mari şi mici 
Cu ochi plini de licurici. 


Alde Mangu se fac roată 

Și din briu încep să-și scoată 
Cuţitoc cu lama lată. | 

Ceilalţi de la magazie 

Scot și ei din briu — șurie. 

Stau la pindă. Parcă-s fiare 
Cu cuţitele-n mîini — gheare 


Zorii-şi varsă trandafirii 
Pe oţelele privirii 

Și pe latele cuțite 
Inroşite-n zori, tocite. 


Iată vine moş Istrate 
Chei sunind nenumărate. 
Toţi fac loc, îi dau bineţe 
Pentru dalba-i cărunteţe: 
„Domnule magaziner, 
Iar buiră haidamacii — 
Daţi-ne doar nouă sacii!“ 
„Numai vouă 
Să vă plouă 
Peste gură mieji de piine 
Şi-altul rabde ca un cîine 2“ 
Sar lăcate 
Descuiate ; 
Moş Istrate falnic, creţ, 
Păr pe baltă — pădureţ — 
Braţele-şi desface — ramuri 
Peste pestrițate neamuri : 
„Hei, voi, haidamacilor, 
Din neamul săracilor, 
Na-vă teancul sacilor 1“ 

Mangu Bivolom înhaţă 
Grosul sacilor in braţă. 
Ce rămîne iau gîtoşii, 
Iau pieptoşii şi riioşii. 
Mangu seamănă apoi 
Printre-ai noştri sacii goi. 
Vai, săracii, 
Haidamacii, 
Cum la praznice golanii 
De sub gură-şi smulg colacii, 
Sau din colb iau gologanii — 
Trag, smucesc, să-și smulgă sacii. 
Fără sac în port ești mort, 
Eşti ca mortul fără ort ! 
Miini se-nnoadă, 
Se deznoadă. 
Intr-o clipă sacii nu-s! 
Mulţi rămîn cu braţu-n sus, 
Aşteptind să le mai cadă 
Pînă-n podul gol al miinii 
Sacul de culoarea pîinii. 
Unul prăpădit, sărac, 
Din priviri cătindu-şi sac 
Mârmură pierdut, buimac: 
„Sacul cu vărguţe verzi 
De la gură dacă-l pierzi, 
Ai rămas o zi șomer, 
Ochii să-ţi zgiiești la cer, 
Să innumeri bolovanii 
Și să razi de solzi ghibanii. 
De-ai fi singur-singurel, 
Tinerel, nensurăţel, 

Cum e cucu 
Sau haiducu, 
Pe-o ureche, pălărie, 
Haţ o piine-n brutărie, 
Și la somn în bălărie! 
Dacă-ai fi pe lume singur, 
Sau cu soaţă, voi doi singuri — 
Dar la masă şapte linguri 
Işi scot ochii pentru terci; 
Strigă: «Mamă, 
Mai dă zeamă !» 
Iar tu, tatăl, nevăzută, 
Verşi o lacrimă stătută — 
Ca sifonu-ţi de pe nas. 
Smulgi căciula, ieși din cas’, 
Pleci norocul să-ţi încerci, 
Puilor să le-aduci terci. 
Dacă sac nu-mi apucaşi, 
Ce să duci la copilaşi ? 
Hai prin port, la alţi vătaşi, 
Hai la sacii din căruţe — 
Poate azi or să te cruţe, 
Şi vătaful-căruţaş 
(Chiar şi dacă nu ţi-e naș) 
Te-o băga în poştă! Hai ! 
N-ai acasă nici mălai, 
Haide, haide, ce mai stai ?“ 
La căruţe, Bolohan 
Urlă ca un năzdrăvan: 
„Daţi cu codiriştile 
Să pocnească pielea ! 
Smulgeţi ! Daţi cu-oiştile | 

Apăraţi-mi șchelea !“ 
Și băieţii, 
lan vedeţi-i | 
Fac o roată din tăişuri 
De cuțite, la căruţă, 
Zid de lame și-ascuțișuri — 
Nici pe Dumnezeu nu-l cruţă! 
„Ce mai — zice cu obidă, 
Micşorindu-și ochii mici — 
Unde-i bine, 
Nu-i de mine; 
Iar mă duc la cărămidă 
Şi la frămîntat chirpici.“ 


Burcea-l vede pe-ăst sărac 

Cum din ochi iși cată sac. 

Stă pe ginduri: Ce să fac? 

Să i-l dau ?... Rămiîn pe-afară 

Și n-am piine pe diseară. 

Nu i-l dau! (Uite-l, săracul, 
Cum din ochi îmi smulge sacul 1) 
Ba i-l dau! Sint om — nu fiară: 
„Măi, tu ăl cu pălărie, 

Prinde sacul ! i-l dau ţie!“ 
„Rizi de mine, măi îrăţie ?“ 

„Ba de ris nu-mi arde, frate, 
Chiar așa de dimineaţă...“ 
Omul prinde sacu-n braţă 

Și de miini pe Burcea-nhaţă: 
„Deie-ţi Domnul sănătate !“ 
Radu mai departe-şi poartă 

Pașii grei pe cheiuri late: 
„Şi pe mine, mîine poate, 
Mă aşteaptă-aceeași soartă... 1“ 


Iată-l şi pe moş Buţurcă, 
Tatăl lui Cocoş-Bălai. 
Vine-n mină cu o furcă — 
Ăsta intră azi în „rai“... 
Cere ca să intre-n poștă, 
Dar curajul ăsta-l costă: 
Sar gitoşii la Buțurcă — 
Drace! Ptiu! priviţi, îl bate 
Şi cuțitul la el scoate — 
Cine ? Chiar Cocoş-Bălai : 
„Fugi, bătrine, că te tai!“ 
„Neculai, în mine dai?“ 
„Fugi, moş Țurcă! Zău te tai!“ 
Strigă unul: „Săriţi. măl 
Asta şi în tac-su dă! 

Măi, vătai Cocoș-Bălai, 

Eşti zurliu ? În tac-tu dai?“ 
„Da ! În tata dau, că dinţii 
Mai aproape-s ca părinţii !“ 
Și nemernicul de fiu 

Dă în tat-su c-un şșuriu ! 
“Stă bătrînul, se cruceşte, 
Singele îl podideşte — 
Dar se şi deznăuceşte: 
Dă cu furca! Și zurliul 
Scapă jos, în praf şuriul, 

Dă Buțurcă, 

Nu se-ncurcă ! 

Sar gitoşii, 

Voinicoşii, 
Pe vătaf şi-l apără — 
Şi pe tat-su tabără! 
Radu Burcea, haidamacu, 
Smulge furca şi ca dracu 
Dă-n gitoşi să-i otîncească 
Și să mi-i cotonogească! 

Șuieră cuțitele 

Albastre şi late — 

Se-nfig indrăcitele 

La Buţurcă-n spate! 
Cade moşul ciuruit 
De cuțite lîngă mal. 
Sîngele îi curge — val! 
„Căruțaş, de-aicea ia-l, 
Cară-l iute la spital!“ 

Radu-n girlă 

Furca-şi zvîrlă 
Și pe bietul moş Buţurcă-l 
la în braţe,-n car îl urcă; 
Barba-i năclăită-n sînge 
Clănțăne... Bătrinul plînge: 
„Singe e din al meu singe, 
Dar mă scaldă-n singe fiul: 
Dă în mine cu şuriul! 
Burcea, mult rău e pe lume, 
Dar mai rău ca boala grea 
Și mai rău ca moartea rea, 

E să creşti un fiu anume, 
Să-l alinți de mic pe nume, 
Să trudeşti, să-i aduci pîine, 
Să-l fereşti de apă, foc, 
lar el — inimă de cîine — 
Să te taie-n cuțitoc l“ 
„Moşule, sint foc şi pară, 
Vînăt sint de-aşa ocară — 
Barba ţi-o privesc căruntă 
Cum de singe se încruntă ! 
Cerul tot, de pretutindeni, 
Nori şi fulgere și grindeni 
Năruie-se-asupra mea — 
Dacă nu te-oi răzbuna!“ 
„Fiule, ascultă-ncoace, 
Sîngele-apă nu se face: 
Sînge e din al meu sînge 
Şi de dorul lui m-oi stînge, 
Blestematul ! Am să mor 
Făr' să am la cap fecior!“ 


Astea Burcea le ascultă, 

Şi se pierde-n gloată multă. 
Dar deodată lumea toată 
Spre căpitănie cată. 

Cine-i omul scund și roş 

Şi cu burţi de caltaboș, 
Care merge-atit de greu? 
Este însuşi „Dumnezeu“, 
Comandor Pantazi Noe! 
Dumnealui merge-anevoie 

Spre catargul tricolor... 
Mîna-i grasă-acum de sfoară 
Trage şi „pandelea“ zboară! 
„lată-l! Urcă ! Işi ia zboru 
«Papagalu» — triculoru ! 
Este ora să se-nceapă 
Munca pe uscat şi apă !“ 
Grosul gide 
Gras suride 
Şi-n lumină își arată 
Gura-n aur îmbrăcată: 
„Ha ! Hamal al Dunării, 
Opinteşte-ţi umării, 
Umflă-ţi vine vinete 
Şi de sac tu ţine-te, 
Şi pe şchelă, groasele 
Pulpe («şmecheroasele») 
Fă-le strune. 
Să răsunel 
Paişpe ore, paişpe ceasuri, 
Să-mi asuzi fără popasuri, 
Pînă verde vezi în față 
Numai pete de verdeață !“ 
Astea singur le gîndea 
„Dumnezeu“ cind, hîd, ridea. 


Soare-n ceală. Arde tare, 
Coace creierii sub teste... 

Ah, ce cald şi ce sudoare | 

Și pe Dunăre mai este, 

Rupt, lucind pe mii de creste 

Orbitoare — 

Un alt soare. 
Tremură sub talpă șchela, 
Năduşala-ţi frige pielea; 
Soarele ar vrea să-ţi intre 
Cu pîrjolu-i pînă-n vintre. 
Roaba grea de greu granit 
Scîrţiie — te-a asurzit. 
Ai zvirli-o, ca să scapi, 

În adînc, la recii crapi, 
Dar şi soarele acela 
Peste care trece şchela, 
Oare cum să-ţi dea răcoare, 
Cind te frige sub picioare 
Curgătoarea lui dogoare ? 
Soare-n creştet, 
Soare-n talpă, 
Toate ard, 
Gindu-i veşted 
Ca o nalbă 
Peste gard. 
Pe-a pămintului spinare 
Răbdătoare, 
Chiar şi Dunărea iţi pare 
De sudoare... 


Astea-n gînduri îi năval 
Robagiului hamal 
Jaravete, care-n grabă 
Cară de pe şlep o roabă — 

După el, pe şchelă, lanţ, 
Vin cu roabele ceilanţi. 
Șchela geme, 
Schela rabdă, 
Se îndoaie pin'la apă — 
Dar de vreme 
Mult răscoaptă, 
Ţăndări de la mijloc crapă. 
Roabe, oameni, piatră verde 
Cad în Dunăre! Urlind, 
Jaravete-n val se pierde... 
Din adincuri ies curind 
Sîngerînde, roşii pete... 
Bietul nostru Jaravete 
Zace-acuma răcorit 
Sub movila grea de pietre 
Colţuroase, de granit, 
Care pieptul i-au zdrobit... 


Burcea cînd îmi auzea, 
Roaba-n Dunăre-şi zvîrlea, 
Iute, fără să aștepte, 

Cite trei și patru trepte 

Suie la căpitănie, 

Alb la faţă de minie: 
„Dom'le comandor, la vale, 
Jos, la dana de granit, 
Şchela iar s-a prăbuşit — 
Jaravete ne-a murit |! 
Caselor comerciale 

Le-am cerut și-n alte rînduri 
Pentru şchelă — grinzi şi scinduri. 

Ne-au răspuns: «Fiţi economi l» 
Și, s-a prăpădit un om! 
Cerem patru mii de lire 
Pentru mort despăgubire.“ 
„Dumnezeul“ -comandor, 
Glasul gros şi mustrător, 
Agrăi ca dintr-un nor: 
„Hm! Da’ cine-mi eşti matale 
De-mi pretinzi așa parale 
Caselor comerciale — 
Pentru-un tont 
De bagabont, 
Pentru-un robagiu, un rob, 
Ce-a călcat ca un neghiob, 
Prăpădind ca un smintit 
Şchelă, roabă şi granit ?“ 
„Cine-s eu ? Ia, un hamal, 
De pe Dunăre, un val.“ 
„Hm ! Da, tac-tu ce-i ? Hamal ?“ 
(Radu tresări ca fript 
De-un cuțit în piept înfipt: 
Il vedea pe tat-su-n noapte 
Mort la nouă sute șaple, 
Cum întreabă din mormînt: 
«Barem aţi primit pămînt ?») 
„Tata ? Tala este mort!“ 
„Da-nainte de-a da ort, 
Cam ce-a fost ? Proprietar ?“ 
„Ba, a fost el ţapinar!“ 
„Și de ce te ţii ca brazii 
Şi nu-ți pleci niţel grumazii ? 

Crezi că dintr-un ţapinar 
Cocoşat de trai amar — 
O să ieşi tu drept lăstar? 
Dintr-un rob, tot rob se naște 
Și din mormoloci, tot broaşte. 
Bine-i stă hamalului 
Ca spinarea valului 
Să se fringă-adinc de şale 
Şi să nu ceară parale 
Caselor comerciale — 
C-apoi n-o să-i fie moale!“ 
„Dom'le comandor, coboară-ți 
Ochii pină-n ochi la mine! 
Nu-s aşa, un oarecine — 
Nu-mi fac neamul de rușine. 
Sint, precum mă vezi, hamal, 
De pe Dunăre, un val, 
Dar sint val de foc şi pară — 
Nu-mi fac breasla de ocară ! 
Val sînt eu din mlaştină, 
Rob din robi de baştină, 
Dar pe valuri fără număr — 
De spinări, grumaz şi umări 
Mai pluteşte-a voastră navă, 
Spartă, şubredă epavă. 
Valurile fumegînde 
Şi de ură spumeginde 
Cînd şi-or dezdoi spinarea — 
Vă şi-neacă cu sudoarea, 
De-o să ziceți că e marea 1“ 
Comandoru-n jilţ lucea 
Roşu ca o pătlăgea, 

Vinăt cum îi vinăta: 
„Comm ! Ce-aud ? Ce-ai ziss 2? Ohoo 
Ssocialisst eşti ? Sstai! Hallo ! 
Da! Chiar eu telefonez. 

Da ! L-aştept pe Ovanez. 
Radu Burcea, te-arestez |“ 
„Pune-mă, de vrei, şi-n fiare 
Cu ghiulele la picioare 

Şi azvirle-mă şi-n apă! 

Ca un om tot portul sare 

Și mă scapă!“ 


Și, ca fulgeru-orbitor, 
Trăsnetul asurzitor — 
Vestea-n port se tot lăţea 
Și vapor, după vapor, 
La capăt de şchelă-afla 
Că trimisul, omul lor, 
I-arestat de comandor. 
Alde Mangu 
Urangutangu, 
Zvîrlu coşuri, saci, samare, 
Mînioşi, cu pasul mare, 
Calcă spre căpitănie — 
Val de oameni, cam vreo mie! 


Din fereastră comandorul 
Cind văzu curn tricolorul 

Il coboară-n praf poporul, 
O luă cu binişorul: 

„Burcea Radu, uite ce-i: 
Tu în cap să nu ţi-o iei, 
Că pisat te fac, pilaf, 
Ori — hehei ! — te salt din praf, 
De-mi ajungi în port vătai 
Peste ăștia mulţi şi proşti! 
Ha ? Ce zici? Vătaf în port 
E ceva?“ 

„Mai bine mort, 
Decît eu vătaf în port! 
Fraţi mi-s «ăştia mulţi şi proşti»! 
Văd că nu mă prea cunoşti. 
Dar să ne vedem cu bine, 
O să mai auzi de mine!“ 


Astea Burcea ni le-a spus, 
După ce-a venit de sus; 
Criîşcăia, serișnea-n măsele, 
Fălciile-și strîngînd prăsele. 
Vîna gfîtului umflată 
Vinătă-ncepu să-i bată. 
Da ! în ochii Radului 
Am văzt focul iadului, 
Focul ce-o să piîrjolească 
„Grivița cea boierească“ ! 


Cam cu vorbele acestea 
Tata-şi depăna povestea. 
Mie-mi clocotea de ură 
Gîndul într-o strigătură: 

— Aşa, Burceo, moldovene, 
Cu ochi oacheşi, ude gene, 
Ura-n trăsnete să-ți scaperi, 
Robii neamului să-i aperi ! 


Scăpărînd din ochii mici, 
Strigă 'Ghindă: — Bine-i zici, 
Dar mai zi-ne înainte, 
Zi de ziua cea fierbinte 
Cînd Furnică şi Ciupală 
Și-au găsit sfirşitu-m cală. 
— Ghindă, despre vremea fostă 
Zice-voi, că nu mă costă 
Și povestea-mi de nu-i scurtă, 
N-oi făcea sub limbă scurtă: 
Vere Ghindă, 
Mai ţii minte, 
Noi ciment căram în saci, 
Colbăiţi ca nişte draci 
Şi-asudaţi 
Și „betonaţi“ ; 
Cămeşoaiele reci, frate, 
Scoarţă le simţeam în spate, 
Cînd la magazie-n uşă 
Ne întîmpină Cenușă : 
„la opriţi-vă, măi fraţi, 
Și timent nu mai cărați, 
Să tot toarne ăi bogaţi 
Pușcării pentru argaţi! 
Ascultaţi : 

Azi pe «DURUSTOR», în cală, 
De-atît praf de cereală 
Şi-otrăvită zăpuşeală — 
Baldisiră şi, sub grîu, 
Se-necară, ca-ntr-un rîu, 
Fraţii, gemenii 'Ciupală 
Și Furmnică. Jos, în cală, 
Știţi că prafu-i ca la treier, 
Intră-n mări, pătrunde-n creier — 
Sînge negru verşi pe gură, 
lar de sus grîul susùră, 
Sute de vagoane cură — 
Griu, jur împrejur, murmără : 
«Scoal', rujare, scoală, 
Ia-ţi lopata goală, 
Vîr-o-n grîu şi-azvârlă 
Boabe ce vin girlă !» 
Dar Ciupală şi Furnică 
Nu aud, nu văd nimică... 
Grîul din siloz 
Şiruie din gros — 
Ei, tustrei, în grîu 
Intră pînă-n brîu, 
Griîul, groasă apă 
De vii mi-i îngroapă 
Pîn’ la piept şi pin’ la gît, 
Pîn' la botniţi, la mustață, 
Pînă peste-ntreaga față, 
Frunte... creștet... şi atit... 
Tot vaporu-am răscolit 
Cu lopata... l-am găsit 
Ţapeni, mîna pe lopată, 

Botnița pe nas legată 
Cu buretele umflat — 
Colb și sînge închegat...“ 


Astea ni le-a spus Cenușă, 
Rostogolind lingă uşă 
Lacrimi cît o corcoduşă. 
Tata-ntunecat de moarte, 
Povestește mai departe : 

— Trei coşciuge-n car cu boi, 

După el, în lung convoi. 

Noi hamalii cu ceilalți, 
Burcea, Mangu 
Urangutangu, 

Frînţi de jale, dar înalţi — 

Dus-am pe a morţii cale 

Pe Furnică, pe Ciupală... 
I-auzi toaca, clopotele, 
Bocetele, hohotele : 

Scoală, scoală, măi Ioane, 

C-ai lăsat «două orfage 

Și-o sărmană nevestică, 

Plînge, n-o auzi, Furnică ? 

Şi voi, gemenii Ciupală. 

N-auziţi cum lacrimi pică ? 

Plînsul mamei nu vă scoală, 

Din coșciug nu v-aridică ? — 

Plînge biata de se strică.“ 


Popa Noapte-n neagră rasă, 
Cu nas roşu de terasă, 

Prohodește din. scriptură 

Și duhneşte-a băutură. 

Peste giulgiul alb al morţii 
Bine-ntins de mîini pe racle, 
Popa scrie cu trei facle 
Crucea lui Hristos şi-a sorții, 
Hirca goală cu găvane 

Şi cruciş, două cidlane ; 
Faclele apoi își stinge 
Pe-albul pînzei, în îuninge... 


Cimitirul poarta-și cască 
Morţii — trei — să şi-i primească. 
„Bucură-te, ţintirim, 
Că trei morți deodată-ţi vin! 
Se cunoaşte c-au muncit, 
Căci cu saci i-au primenit... 
Se cunoaște c-au lucrat. 
Căci coșciuge au de gard... 
Doamne, cît au asudat 
Şi prin port cît au cărat 
Pentru patru blăni de brad...“ 
Lingă cruci, trei, de molift, 
Ce groparii le-au înfipt — 
Burcea, lutul greu scurmîndu-l, 
Zise : 
„Rob cu rob ne vine rîndul 
In coșciug, cuminţi și reci, 
Să pornim 
Spre ţintirim, 
Somnul să-l dormim pe veci... 

Dacă-adonmi al morţii somn, 
Lupta dintre «robi» şi «domni» 
Cine-o duce mai departe, 
Dincolo de somn de moarte ? 
Cine oare-i mai răzbună 

Pe cei morți la cea răscoală, 
Și pe morții fără fală: 
Jaravet', Furnic”, Ciupală 2...“ 


Astfel Burcea se plingea 
Și pelin în dinţi strivea, 
Inima de-și amăra : 
„Trebuie, măi fraţi, pelin 
Și în pîine şi în vin 
Să gustăm, să mestecăm, 
De al nostru-amar venin 
Şi de amarnicu-ne chin — 
Nici în somn să nu uităm! 
Vultur, vultur vreau să fiu, 
Prada-n gheare s-o sfișiu — 
Și cînd colo cioclu sînt 
Şi-mi car frații în pămînt 

Şi cu fiecare rob 

Aripile-n lut îngrop ! 
Aripile-atîrnă grele, 
Dar pămîntu-ntreg cu ele 
Il vom ridica la stele! 
Sus, hamali ! Cu gîndul teafăr, 
Ochii să vi-i văd cum scapăr, 
Spre o stea, spre un luceafăr! 
Sfînta noastră datorie 

Nu e să-i bocim pe morţi 
Cu făclie, 
Năsălie, 
Prapuri negri pe la porți, 
Ci cu toți Cămaşă-Ruptă, 
Burtă-Goală, Faţă-Suptă, 
Hai la luptă!“ 


Astea ni le spuse Radu 

Cu ochi megri cum îi iadu, 
Sub sprîncenele-ncruntate — 
Brazde prin catran arate. 


Tata trage din stacană, 

Să-şi mai stingă via rană, 
Care-i arde-n piept fierbinte — 
Rana-aducerii-aminte... 


Ghindă răsucind mustăţi : 
— Vere, bine-ar fi s-arăţi 
Cum făceau vătafii plăți. 


„LA TREI-OCHI-SUB-PLAPOMA“ 


Tata din mustaţă-şi mușcă 
Scirlionţul de rățuşcă ; 
Tace-o clipă şi: — Așa, 
Despre plăţi oi cuvînta : 
Hanul vechi din Badalan, 
„LA TREI-OCHI-SUB-PLAPOMA“ 
Zi de zi şi an de an, 
Șubred se dărăpănă, 
Dar hangiul hoțoman, 
Ban adună peste ban. 
Fost:a el mulţi ani vătal 
Și cu aur strîns din jaf, 
Jefuind şi viu şi mort 
Şi toţi robii de prin port — 
Crîşmă şi-a deschis vătaful, 
Criîşmă, să-şi sporească jaful. 
EI, jupin Căciulă Pătru, 
Naş e, cuscru şi cumătru 
Cu cei tari în pumni, băiete, 
Care au prieteni („spete“), 
Cu gitoşii, 
Arţăgoşii, 
Cu ocnașii, 
Cuţitaşii. 
Că li-e unchi, sau că li-e văr, 
Vin la el vătafii-n păr. 
Vin la hanul lui Căciulă, 

Că pe toţi îi îndestulă 
Cu plocon sau cu bacşiș, 
Fiindcă-i fac aliş-veriş. 
Aici vine Beleurdă, : 
Ghiţă Rîpă, Gheară, Durdă, 
Gitulici, Raţă şi Gură 
ŞI cu Fani Saramură, 

Vin aici cu poştile, 

Să golească ploştile 
Şi pe mese să rășchire 
Teşcălăul tor de lire. 

Vin golanii, 

Vin sărmanii 

Să-și ia banii, 

Gologanii. 
După zincuri de tejghele, 
Capul lung de cantalup — 
Stă jupîn „Jupoaie-Piele“, 
Giîtul țeapăn ca de lup 
Și-o ureche c'ăpăugă ; 
După ea, plaivazu-n, fugă 
Ştie munca să ţi-o sugă. 
Pătru cu hamalu-i rudă 
Cît mustăţile își udă 

Cu holercă 

Din balercă 

Şi gamaie 

Din butoaie. 
Dă la toți pe datorie 
Și la catastif îi scrie. 
Moaie chimicu pe limbă 
Și cît scrie, limba-şi plimbă, 

Albăstrindu-și buzele 
Groase, buburuzele : 
Trece-n catastifu-i, trece, 
Pentru-o vadră-ţi trece zece, 
Pentru-un țoi 
Trece-un butoi. 
Ce vrea șarla cea căruntă 
De-şi arată colții cruntă 
Şi cu ochi ciinoși ne-nfruntă ? 
Mirîie şi suduie, 
Raitu-i de se zguduie: 
„Oţomani fără cămaşă, 
Eu vi-s pașă, bulibaşă, 
Eu, jupînul, 
Vi-s stăpînul ! 
Că robiţi voi pe la şchele 
În izmene, goi la piele, 
Cu spinarea rău belită 
De ciment şi hiperită. 
Cu brațele, roabele, 
Căruța şi gloabele — 
Tot la Pătru-aiki în han 
Vă daţi banii pe molan. 
Ce robiţi voi într-o vară, 
Beţi aici, seară de seară, 
Pînă cade frunza-afară. 
Robii mei de fapt sînteți, 
Pe ce mîncaţi, pe ce beţi. 
Vă sstrividiţi oasele 
Cu toate ponoasele, 
Iar eu strîng foloasele. 
Vă mupeţi spinările, 

Să-mi umpleţi cămările. 
Cară, mă ! Acesta-i rostu 
Muncitoarelor albine. 
Miere vreau: lire sterline! 
Eu îs prisăcarul vostru, 
Eu vă dau la toţi potol 
Iama, cînd e portul gol, 
Cînd afară-s vijgălăuri 

Şi Dunărea prinde săuri, 
De ies peştii pe la găuri.“ 
Astea miriie, căruntă, 
Javra ce la noi se-ncrunță. 


Pe la mesele de tei 

Cad cu ură pumnii grei — 

Sare vinul din pahare, 

Solniţă roşind şi sare, 
Joacă ţoiul 
Tontoroiul. 

Retezînd în dinţi o giușcă, 

Un hamal cu capul gol 

Bea. Paharul apoi muşcă, 

Cioburi mestecînd domol. 

Scuipă sticla măcinată 

Şi cu sînge-âmestecată : 

„După ce că ne jupoaie 

Cu oţetu-i din butoaie, 

Ne mai face şi slugoi — 

Ride cîinele de noi. 

Șchiopului Călin Baboi 

(Invalid de la război) 

Pentru-o ţuică şi-o pastramă 
Care i-a rămas dator, 
I-a smucit din cataramă 
Piciorongul de alamă, 
De-a plecat, schilod şi chior, 
De uluci, într-un picior... 
Ce-mi făceai jupîne, tu, 
Cînd Baboi ca dorobamţ 
Işi lăsa picioru-n șanț ?“ 
Dar jupîn „„Jupoaie-Piele“ 
Cată spre căpitănie 
Tricolosica „pandelă“ 
Aşteptindu-mi-o să pice — 
Raţă-n ploaia de alice. 
Ca rața sălbatică, 
Flamura molatică 
Piere-n codru de catarguri, 
Care pîlpiie de steaguri... 


Bucuros jupîn Căciulă 
Freacă-și mîinile grăsune 

Și cu-o poftă nesătulă 

De cîştig, în sine-şi spune : 
„Vine, grasă de tăriţe, 
Bivoliţa cu opt țîțe. l 
Săi, măi Pătrule, şi-o mulge, 
Stoarce-i sîngele prin uger !“ 


Dumărea-n amurg răsirînge 
Chipul soarelui ce plinge 
Năclăit în bălți de sînge... 

Ard in geamuri de vapoare 

Cheaguri din ucisul soare... 
De pe șchele, 

Frînţi de șele, 

Cu basmale colorate, 

De grumazuri atîrnate — 

Robii robilor coboară 

Grei prin sîngerînda seară... 

Nu văd Dunăre... Amurg... 

Pete verzi prin ochi le curg... 
Cu privirea lacomă 

De holercă-ncet se scurg 

„LA TREI-OCHI-SUB-PLAPOMA“. 

Unul, negru de cărbune, 

Scuipă-n soarele ce-apune : 

„Meriţi în ochi un sclifoi, 

Roşcovane marțafoi !“ 

Ros pe umeri de saciz, 

Altul s-a pornit pe ris: 
„Soarele, al dracului, 
Merge mersul racului 

Şi se dă la fund grăbit... 

Zi de vară 
Pînă-n seară 

Ca vătaful ne-a zorit 

Şi cu biciul lui mestins 

Creierii ni i-a încins — 

De văd verde pe sub gene, 

Numai steaguri egiptene...“ 

Ghiţă, Rîpă, Beleurdă, 
Gheară, Cocoş-Bălai, Durdă, 
Raţă, Gîtulici şi Gură 

Și cu Fani Saramură — 

Vin cu poştile în turmă, i 
Nori de colb în urmă 
Scurmă. 

Vin la capete legaţi 

Cu basmale de pirați. 
Galbeni de pucioasă unii, 
Unși pe trupuri de gudron, 
Albi de praf de colofon, 
Ninşi pe gene şi sprincene, 
Strînşi cu briul pe izmene 
Larg răsirînte pe genunchi 
Și la spate, la rărunchi, 

Cuţitaşul, 

Drăgălașul ; 

Bun e la dureri de şale, 
Pîine, pepene să tai, 

Dar mai bun cu el cînd dai. 
Să-ţi croieşti în hume cale. 
Strigă ciulul Beleurdă, 
Ala-ntr-o ureche surdă : 
„Ho, aho! Opreşte. ciurdă ! 
Miînaţi toţi în Badalan 

La cumătru 

Jupîn Pătru, 

«LA TREI-OCHI», Cerei molan 
Şi-aşteptaţi-ne la han...“ 
Burcea-ntreabă : „Incotro ? ; 
Iar plecaţi în craialic ?“ 

„Ho, măi, Raduje, aho} 
Ce ne iei, mă, la mişto? 
Ce-aiurezi ? Ce craialic ? 
Mergem să ne dea parale 
Casele comerciale ! 
Mergem, bă, la zaraflic, 
La zarafi să schimbăm banii, 
S-aibe, bă, ce bea golanii.“ 
„Mergeţi, dar nu vă-ncurcați 
Și nu dați cumva uitării 
Că sînteți toți aşteptaţi 
Pînă-n marginea răbdării...“ 
„Nici o grijă, dragă Burce, 
Nimenea n-o să se-ncurce. 
Nici nu beți cîte-un molan 
Şi-ndărăpt sîntem la han...“ 
Dar grăsanii de vătafi 
Schimbă lire la zarafi, 
Urcă (ciucur) într-o brişcă : 
„Hei, muscalule, te mișcă !“ 
„Ce adresă vreţi matale ?“ 
„Drept la «LEBEDELE GOALE» 1* 
Scurt birjarul caii-şi pişcă, 
Harcul orîşciie sub brişcă, 
Roata hururie — morişcă, 
Răsună vioaie 
Clopote bălaie, 
Verzi, de acioaie. 
Între roți, cu mutra cîrnă, 
Un puștan din mers s-atîrnă, 
Dar pe sfircul biciului 
Sare pielea piciului. 

Cade rostogol în colb, 
Gura-şi taie într-un ciob. 
Dă birjamul cu năduf, . 

Dă şi-n cai. De sub burduf 
Cu şerpească, neagră limbă, 
Muşteriii mi-l înghimpă : 
„Mină, mină, mă scalpete, 
Să ne răcorim la fete!“ 


Luna plină — ce palaşcăl — 

Cu surisuri de codoașcă 

Bea cafeaua nopţii-n ceașcă. 

Circiumi, hanuri, cafenele 

Şi biserici și bordele ; 

Felinare roşii, chioambe, 

Pe la porţi, boite „șcroambe“. 

Strada Nopţii... Felinare 

Unsuroase-n beznă, roşii... 

Se zgîiesc în porţi mucoşii 

Și din gang pîndesc codoșşii, 
Șmecheroșii... 

Se opreşte-n poartă brişca, 

Spumă-s caii albi ca frişca. 

Sar vătașii ţanţoşi, sprinteni. 

Ti întîmpină Mămiţa, 

Cu glas dulce ca alvița: 

„Bun sosit, claponi cu pinteni ! 

Aţi picat la ţanc pe-aici. 

Am cinci puici, cinci bibilici : 

Trei grecoaice, o armmneancă 

Şi-o ochioasă de ţigancă...“ 

Tata-şi urcă din podele 

Ochii plini de gînduri grele: 
— Mde! Pe-atunci aşa era 
Omul — zdreanţă la hazna | 
Girbovit, cărunt ca valul, 
Astea trei ştia hamalul : 
Portul, crişma şi traftirul 

Și la urmă... cimitirul... 


La hanul 'din Badalan 
Beau hamalii, beau molan, 
Beau 'din oală „motorină“, 
Banii aşteptînd să vină. 
Pe la uşă cîte-o mamă 
Cu copiii cîrd de poală 
Lung se vaită şi blesteamă: 
„Hai, beţivule, acasă — 
Bei şi de copii nu-ți pasă!“ 
Cite unul de la masă. 
'Mpleticindu-se se scoală, 
Zyîrle-n golul uşii-o oală 
Și trîntește-o-njurătură : 
„Marş acasă, paceaură !“ 
Vinu-i acru, gros, greţos, 
Dar hamalii beau vîrtos, 
Beau pînă ce pică jos. 

Muşcă 

Giușcă, 

lau friptură, 

Dar în gură 
Simt a cărnii-mpuţitură, 

Chiar ciupiți de bâutură. 
„Bă, jupin «Jupoaie-Oaie», 
Varsă-ţi borşul din butoaie ! 
la-ţi friptura asta : pute, 
Nasul la urechi să-ţi mute.“ 

Dar cumătru 

Jupîn Pătru : 

„Ce vrei, dragă, 

Vin «Mălagă» ? 
De nu-ţi place, uşchio! Du-te 1 
Mugşterii ca tine — sute!“ 


Și jupîn „Jupoaie-Piete“ 
Miriie după tejghele, 
Toarnă apă-n vin să-nşele, 
Scrie, trage la socoată, 
Sîngele din om să-l scoată. 
Şi-i o larmă-n han şi-un haot, 
Toţi vorbesc, n-ascultă nimeni, 
Bat cu pumnii-n piept, în inemi,. 
Scuipă, rid, asudă 'leoarcă, 
Beau otravă și mahoarcă — 
Dar pe Radu să mi-l caut. 
lată-l colo, lingă ușă, 
Cu-alde Mangu și Cenușă 
Şi ceilalţi, toţi la o masă. 
Sparg semințe de bostan, 
Beau și nu prea din molan. 
Radu fruntea-n mîini își lasă, 
Nici nu bea, 
Nici nu mănîncă ; 

Cu-o privire grea 
Și-adîncă 
Pe-ale dușamelii scînduri, 
Singur se mănîncă-mn gînduri... 
Ce gîndea Răducu-al meu, 
Să vă spun de loc nu-i greu, 
Căci eram ila gînd asemeni, 
Cum la chip copiii gemeni. 
Iată ce prin minte-i trece: 
„Păcătoase sînt beţia, 
Barbutul, curvăsăria, 
Dar pe toate le întrece 
Una singură: prostia... 
Uite prostul cum petrece, 
Bea de unul cît bea zece 
Şi-apoi urlă : 
«Tata Noe cel bătrin 
Fost-a fost pui de romin...» 
Cîrciumarul și vătaful 
(De ei să se-aleagă praful!) 
Umplu cu otrăvi ulceaua, 
Lesne să le ia paraua. 
Beat, neghiobu-i mai neghiob, 
Rob la domni și sieşi rob... 


Geaba domnii la gazetă 
Mint şi-ntr-una ne repetă : 
«Da! Comerțul schimbă-n rai 
Dunăreanul nostru plai...» 
Omu-i preschimbat în drac 
Cu-ochi aprinşi de basamac, 

Omu-i tigru care sare 
Să-şi sfișie prada-n gheare, 
Omu-i viță 
Biciuită. 
Omul bea aici din oală 
Pînă ochii minții-i sar. 
Iar cu botu-n traista goală 
Caii-n ham, sub felinar, 
Pasc luceferi de pojar 
Și ovăz din bălegar... 
Omul bea și vita rabdă 
Și nevasta mi-l aşteaptă — 
Ochii mari sticliți pe uşă 
Şi cu turta sub cenușă. 
Omul beat, minte nebună. 
Pe nevastă se răzbună, 
O ucide în bătaie — 
Fuge, biata, prin dudaie, 
Ca să-și op:oșească plozii 
Pe sub brusturi, pe sub bozii... 


Radu Burcea se ridică 
Şi dim toţi bojocii strigă: 
„Măi fîrtaţi, măi Faţă-Suptă, 
Măi hamali, Cămașă-Ruptă, 
Smulgeţi lipitorile 
Ce vă sug sudorile ! 
Cîrciumarul şi vătaful, 
Ei vă gîtuie cu jaful, 
Ei vă toarnă băutură — 
Piîinea la copii vi-o fură !“ 

Gloata-n nepăsare zâce 
Ca şi bivolii-n băltoace. 
Cu privirile buimace, 
Zice unul: „Măi coinace, 
Bine-ai face dacă-ai tace !“ 
„la tăceţi o dată, măi! 
Se-aud parcă zurgălăi !“ 

De-ajfară vioaie 

Clopote bălaie 

Sună, 'de-acioaie. 
„Ei sînt! Se întorc vătaiii !“ 
„Mult i-a mai ţinut zarafii !“ 
„Ho, Trofim ! Aho, cu brişca ! 
Dă-napoi! Nu vezi podișca ?“ 
Se coboară din trăsură 
Ghiţă Rîpă, Beleurdă, 
Raţă, Cocoş-Bălai, Durdă 
Şi cu Fani Saramură 
De mină c-o fetișcană 
Cu şalvari şi feligeană. 
„Dar cu asta ce e, neică ?“ 
„Asta estem o «cheopeică>. 
Un cadîna din Balcic 
Dansatoarem din buric.“ 
„Asta-i tot din zaraflic, 
Sau de prin haimanalic ?“ 
Rîpă-n han pe trepte suie 
Cu o ladă pentru cuie 

Plină cu parale 

Pentru haimanale. 
Intră toţi... „Jupoaie-Piele“ 
lese de după tejghele, 

Vesel bate teimebele : 
„Bucuroşi de-asemeni oaspeţi, 
Roşii în obraji, raşi proaspeţi: 
Măi, dar ce bujori de jar 
'Le-au aprins la toți pomeţii ! 
Cu un veac mai tineri par, 
Ca feţii, ca logofeții 1“ 
Burcea-aşa le strigă-n faţă: 
„Ah, vătafi, cărunte javre, 
Stîrvuri, hoituri și cadavre, 
Vă privesc şi-mi este greață 
De-a obrajilor roșeaţă, 
Roşu-putred de băcan 
Cumpărat dintr-un şantan 1“ 

Ghiță Rîpă 

Aşa ţipă: 
„La o parte, mă! Te scoală ! 
V-aţi lăsat de «iepureală» ?“ 
„Ne-am lăsat !“ 

„Să vă lăsaţi, 
Marifă să nu mai furaţi | 
Se plîng case comersale 
Că ciordiţi coloniale : 
Ceai, piper și portocale. 
Pentru voi, mă, piende-vară, 
M-au dat negustorii-afară, 
Ca pe o măsea stricată. 
Ba era să mă şi bată — 
Cît p-aci să mă cîrchiască 
Şi nimic să nu-mi plătească. 
Intrebaţi-i pe-alde Gură 
Și pe Fani Saramură.., 

Cîţi vătafi sîntem ?“ 
„Vreo şapte...“ 
„Daţi cămășile de noapte 
Și ligheanele cu apă, 
Socotelile să-nceapă. 
Dar pe unde-i grămăticul 
Barza-cu-ochelari, piticul ?“ 
„Unde-i lani Fafiala 
Să ne facă socoteala ?“ 
„Aiţi, aiţi, nenea Ghiţă !“ 
Strigă grecul subțirel, 
Nas subțire — cui de șiță, 
Ochii vii de şoricel. 
Ghiţă Rîpă se despoaie, 
Trage-n cap o cămeșoaie 
Roş brodată cu -arnici 
Și la gît cu ciucuri mici. 
Tălpite-n lighean își viră, 
Să le răcorească-o țiră. 
„Haide, grămătice Iani, 
Socoteşte bine banii! 
Nu ne trebuie-o para 
Din sudoarea altuia.“ 
„Bravo! Ura! Să trăiască 
Toată spița vătășească !“ 
Sar gîtoşii, 
Voinicoși:, 
Saltă-n miini pe sus vătașii, 
Bălăngănimd ciucuraşii 
La cămăși: „Trăiască naşii !“ 
Strigă finii (bătăușii, 
Alde linge-clanţa-uşii, 

Cuţitaşii, dezertorii 
Și de greve spărgătorii). 


Iau vătafii loc, toţi şapte, 
In cămăşile de noapte, 
Cu picioarele-n lighean. 
Dar cumătru 
Jupîn Pătru 
Sare la vătafi: „Măi frați, 
De borcan să nu uitaţi !“ 
Strigă grosul Cioloican : 
„Mărumţișul — la borcan, 
La borcan pentru molan !“ 


Rînd pe rînd, rob după rob, 
Frînți (de parcă-al lumii glob 
Duc pe umeri făcuţi zob) 
Beţi, c-un zîmbet de neghiob, 
Își iau banii 
De la Iani 
Şi-n sughițuri de beţie: 
„Una mie, una ţie, 
Una lui Ilie...“ 
Vin rujarii cu plămînii 
Plini de colb, scuipînd noroi. 
Scîndurarii vin, bătrânii, 
Toţi au plăgi pe umeri goi. 
Vagonari fără cămaşe, 
Cu vătămături la boaşe. 

Cărbunarii plini de zgură 

Și în păr şi-n nări și-n gură. 
Om cu om, oaie cu oaie, 
Vin vătafii să-i jupoaie. 

Vin ca boii-n abator, 

Vin să-şi pună sub topor 
Gitu-ntins pe tăietor. 

— Hei, trezeşte-te, popor! 


Ilani strigă : „Ali Mehmet!“ 
Zice Rîpă: „Dă-i juma’, 

Ce caută-n țara mea ? 
Vîndă-n Turcia salep — 
Nu hamal la noi pe şlep !“ 
„Bre ceauş, tu berechet 

Şi pusin dam la Mehmet.“ , 
„Hai sictir la Mehlemet, 
Să-ţi dea mai mult Mohamet !“ 
(Nu ia turcul nici un ban.) 
Ripă: „Bagă-i la borcan“. 


Strigă Iani: „Gaidarof !“ 
Beleurdă : „Dă-i juma”, 

Nu-i rumîn din țara mea ! 
Meargă la grădinărie, 

La spanac, ridichi, gulie — 
Nu să-mi fure-aici curmale 
Şi-aurite portocale !“ 
Robu-oitează : „Dai-mi plata, 
Tai la tine beregata!“ 

Sar gitoşii 

Cu ochi roşii, 

Scot cuţitele să dea: 
„Mă. acum treci Dunărea 
La voi, na Bulgaria !“ 


„Azat Tulumbagian !“ 
(Ăsta «e creştin-armean...) 
Cocoș-Bălai: „Tot juma”, 
Nu-i de-aici idin țara mea; 

Plece în Armenia, 

La rîjnița-i de cafea !“ 

“Cu toată smerenia 
Zice-Azat : „Am casă grea, 
Mi-a născut nevastă-mea...“ 

„Du-o, mă,-n Armenia !“ 


Din nou Iani :.„Gyula lanoş !“ 
(Ce ochi mari şi ce mustață. 
Parcă-i cîrlionţ de rață !) 

Zice Gheară : „Dă-i pe sfert! 
Pe-ăsta, zău, dacă îl iert. 
Ce-ai sărit, mă, de pe pustă 
Tocmai la Galaţi, lăcustă ?“ 
„Nem sabăt !“ zice acesta. 
„Boanghino, la Budapesta!“ 


Iani iar: „Riga Rigatus !“ 
(Ah, de ăsta rău mîncatu-ș !) 

Zice Raţă : „Nici un cent] 
Asta-i grec intelighent! 

Azi îţi vinde cu lădiţa : 
«<Lămuiţa ! Lămuiţa !» 
Mîine-i negustor sadea — 
Marş la tine-n Grecia!“ 
Dar Rigatus: „Grec, negrec, 
Mie să-mi plătiţi întreg !“ 
Ghiţă Ripă: „Daţi-i tot, 

Or cîrchiţi-l peste bot!“ 


fani limba dă să-și rumpă: 
„Mu-bo... Ju-bo... Mumbo-Jumbo!*“ 
Negru din ochi negri-l frige, 
Căngi de foc parcă-i înfige. 
„Ha !“ Vătaşii s-au mirat. 
„Asta-i: dracu-mpeliţat 1“ 
„Negru ăsta jar mănîncă 
Şi-ţi mai cere : «Incă ! Incă !» 
Ce cați, mă. din Negria, 
La moi, în Valahia ? 
Jungla ce-ai lăsat şi Congo, 
Tobele din piei de ciîine : 
Bumblei-dingo ! Bumblei-dongo ! 
Și-ai ajuns la Dunăre ?“ 
Negru dă să mârmure: 
„Mumbo-Jumbo, pîine-pîine !“ 
Şi pe tălpile lui goale 
Leagă-mi-se agale... 
Zice Rîpă: „Dă-i parale 
Să-și ia două portocale...“ 


211 


jani iarăşi : „Polişeiuk ya 
(Măi ce om ! Ce mai haiduc | 
Parcă-i tot din cauciuc, 
In tricou-i de matroz, 
După gît baticul roz.) 
Bărbi în bărbi și gene-n gene 
Şopcăiesc vătafii-alene, 
Bălăcind apa-n lighene : 
„Asta-i de pe «POTEMKIN»...“ 
„Mărul cu viermi nu se pune 
Lîngă merele-alea bune...“ 
Zice Gură: „Răsculat, 
Ce-a scăpat meîmpușcat ! 
Eu zic să nu-i dăm nimic...“ 
Rîpă zice: „Ba eu zic 
Să-i dăm tot : e prea voinic“. 
„Dă-i juma” că-i venetic !“ 
Dar cind din lădiță Iani 
Numără pe masă banii, 
Sare Polişciuk pe masă, 
De vătafi, gîtoşi nu-i pasă, 
Dă cu pumnii, nu se lasă: 
„Bratia, davolno terpeti |! 
Mergem sindicat, măi fraţi, 
Toţi la sindicat ne scrim, 
Dunăre ceauși zvirlim !“ 
Stau văiafii-n cumpene, 
Să nu se descumpene... 
Strigă Ripă: „Daţi-i tot, 
Sau cîrchiţi-l peste bot !“ 


! „Fraţilor, destul am răbdat!“ — strigătul de revoltă de pe 
crucişătorul „Potemkin“. 

Grecu Iani 

'Ntinde banii, 
Dar matrozul Polişciuk 
Peste mină-i dă. Sar banii; 
După ei sar și golanii, 

Pe sub mese 

Să se-ndese. 


Radu Burcea pe-altă masă 
Sare și el, nu se lasă: 
„Ciolovecul ăsta rus 
lacă adevăr ne-a spus! 
Daţi vătafii jos 'din spate, 
Scriţi-vă la sindicate ! 
Jos cu lipitorile, 
Ce ne sug sudorile! 
Alde Rîpă şi robia 
Dau de rîpă Romînia! 
Jos gîtoșii ! 
Jos codoşii ! 
Jos vătafii! Jos ceaușii 
Şi-alde linge-clanţa-uşii 1“ 
Rigă 
Strigă : 
„Sus hamalii ! Jos vătafii 
Striînşi în ga'benele mafii !“ 


Vătai Fani Saramură 
Se ridică şi înjură 
Și gitoșilor dă gură: 

„Ce-aţi rămas stane de piatră 
Şi priviţi la ei cum latră ? 
Șoo ! pă ei că-s d-ăia roșii! 
Mai întîi pe ciolovec 
Să mi-l spintecaţi-berbec 1“ 
Sar giîtoşii 
Cu ochi roşii, 
Dau de-a azvirlitele 
Şişur'le, cuţitele ! 


Tata tace,-oftează-amar, 
Ochi rostogolind de jar. 
Eu din stihuri fac cuțite, 
In vătafi spre-a le trimite : 
— Aşa, fiare-afurisite, 
Daţi cu gheare de cuțite, 
Daţi în gloata ce-o prostiţi 
Cu viclene vorbe goale, 
Tricolore, naţionale — 
Sîngele să-i jefuiți ! 
Va veni curînd o vreme 
Cînd de gloata care geme 
Vă veţi teme! 
Dunărea de la izvoare 
Pînă la sărata Mare, 
Rostogol, de veacuri strînge 
Lacrimi şi sudori de sînge. 
Voi, hamali ai Dunării, 
Bateţi-vă umării, 
Strîngeţi-vă mîinile 
Umflate ca piinile 


214 


Şi porniţi ìn groase rinduti 
Ca o Dunăre de gînduri! 
Staţi cu gîzii față-n faţă, 
Spuneți să nu vă mai fure 
Şi nu-ntindeţi, cerşind viaţă, 
Capul vostru sub secure ! 


Tata-n umbra-i de tăciune 
Cată lung și-acestea spune : 


— Gloata de gitoşi se stringe — 
Cad în bălți de negru sînge 
Radu... Riga... Polişciuk... 
Robii ca pe saci îi cară 
Și din han pe trepte-i duc, 
De-i azviîrlu-n șanț, afară. 
Ușurat ca de-o povară, 
Unu-ntreabă pe podişcă : 
„Mă, sînt morţi ?“ 

„Nu cred... Mai mişcă... 


Eu, poetul, zic acestea 

Către gloata de desculți, 
Care-n han, nepăsătoare 

Stă, deşi-s atît de mulţi: 

— Calcă-i, soartă, în picioare 
Pe acești fricoși neghiobi, 
Stoarce-i bine de sudoare, 
Că-s croiţi să fie robi 

Și pe cît sînt ei de harnici 
Și miloși și blinzi și darnici — 
Pe atita-s de slugarnici! 


Jan priviţi-i pe cei trei 

Cum gemind, cu ochii grei, 
Se tirăsc să iasă sus: 

Un romin, un grec şi-un rus... 
Nu! Străini aceștia nu-s! 
Fraţi, mai frați ca fraţii sînt, 
Singerind pe-acest pămint — 
Pentru robi, pentru dreptate, 
Pentru-a lumii libertate ! 


Tata spune și iar spune 
Tot ce-n stih aici voi pune 
Pe-ale lirei șapte strune, 
Care zumzăie nebune : 


— Măi, şi-n han i-o hărmălaie 
Şi-i un haot şi-o bătaie, 

Ca la şaptezeci și șapte! 
Ce-i? Se răsculară robii 

Și cu ochi de pasări-corbii 

Au pornit răscoala-n noapte ? 
Dorobanţii sint ? Pribegii 

Ce-i alungă domnii, regii? 
Sau pălmașii și iobagii 

De la nouă sute şapte? 

Da! lobagii, 

Ei sînt, dragii, 

Ei, sireacii, 

Haidamacii ! 

Alde Mangu 

Urangutangu, 
Mangu, Mangu Bivolomu, 
Ce-ţi doboară c-un pumn onu, 

Tatăl haimanalelor, 

Regele hamalilor, 
Cu Cenușă, cu Beșleagă, 
Cu Dulău, Ureche-Bleagă, 
Nas-Ciupit şi Dănăilă, 
Tărtăune și-Amorţilă, 
Mină-Lungă și Coroiu, 
Bot-Subţire și Şoşoiu — 
Și-alții zece roşi ca sfecla, 
Le-am uitat de mult porecla, 
Ce să mai lungesc povestea — 
Mangu strigă într-acestea : 

„Hai, hamali ai Dunării, 

la puneţi, mă, umării | 
Ia lăsaţi moşnegăria 
Și-arătaţi-vă tăria ! 
Doar cu pumnii! Apăsat! 
Daţi în plin și dați bogat!“ 


Ochi aprinși de-a urii pară 
(Parcă-s ochi de lupi în seară) 
Pe vătafi mi-i înconjoară — 

„Ghiţă Ripă? Stai așa! 
Turcule, ia, «ghel burda» ! 
Arde-l ! Dă-i, Ali Mehmet, 
Cară-i pumni din berechet ! 
Dă-i! Turtește-i trimbiţa ! 
Fă să-i riză rijniţa !* 
Dă Mehmet! Sare-o măsea — 
Cade Ripă! Na! Păzea! 
Dupăie pe dușamea ! 


„Beleurdă ? Tu? Oi-ofl 
la pocește-l, Gaidarof! 
Dă-i să mi-l apuce strechea, 
Dă-i să-i ţiuie urechea 

Aia ciulă 

Și iudulă! 
Dă-i! Zdrobește-i gogoșarul 1“ 
Bă! Da' bine dă bulgarul! 
Beleurdă — cit colea 
Cade de-andaratelea — 
Dupăie pe dușamea! 


Dintr-un colț vătaiul Gheară 
Trage-un răcnet ca de fiară: 
„Ajutor ! Au! Mă omoară !* 
Așa, lanoș! Oagăre, 
Trece-mi-l prin joagăre ! 
Dă-i la mozgă! Fă-l buzat, 
Fă-i muștiuc pentru suflat ! 


218 


Gheară zbiară, 

Siînge-pară 

Dă pe-o nară — 
Cade, na ! Cogeamitea ! 
Dupăie pe dușamea! 


„A! Cocoș-Bălai? Ian stai, 
Tu, care și-n tac-tu dai! 
Parcă tu strigai că dinții 
Mai aproape-s ca părinţii — 
Hai, armeanule, Azat, 

Dă-i la zotcă! Dă-i bogat! 
Uiii! Da’ zlab mai ești Cocoş — 
la ridică-mi-l de jos! 

Ţine-l în picioare! Dă-i! 
Dă-i să-i sară din păstăi 

Ca fasolea — dinţii răi! 

Fă-i în gură vinătăi!“ 


„Gitulici ? Și tu pe-aici ? 
Arde-l, mușcă-l, Unturici ! 
Dup! și jap! Și dup! și jap! 
Iote-l, muscă-tără-cap, 

Cum se-nvirte biza-biz, 
Parcă-ar fi mincat saciz !“ 


„Fani Saramură ? Stai, 
Să te-nvăţ eu cum să dai! 

Tu mi-ai mincat zilele 

Şi mi-ai şparlit «rilele» 1“ 
„Arde-l! Umilă-l, Dănăilă, 
Cară-i pumni, dar fără milă! 
Intră-n el, în carne vie, 
Fă-i sub nas boiangerie !“ 
Saramură hîc! avan 
Cade-acum ca din tavan — 
Buşt! pe duşamea, buşteari! 
„Raţă ? Durdă ? Pă ei, măi, 
Stinge-i lampa! Dă-i şi dă-i! 
Fă-i la muie vinătăi! 

Ţine-l pînă dă — 

Fă-mi-l vînătă !“ 

Durdă 

Zburdă, 
Zboară peste-o masă Raţă, 
Durdă-l prinde drept în braţă — 
Nas în nas și față-n față! 
„Hai, Dulău! Băzgău! Beșleagă! 
Nas-Ciupit, Ureche-Bleagă, 
Amorţilă și Coroiu, 
Mină-Lungă și Șoșoiu, 
Bagă-te cu pumnii, bagă! 
Pritociți-i ca pe bragă! 
Sus hamalii — jos vătafii ! 
Piară galbinile mafii ! 

Piară lipitorile, 

Ce ne-au supt sudorile !* 
„Hai, tu, Mumbo, că știi boxul, 
Dă cu pumnii tăi cum coxul !“ 

„Bravo, Mumbo |" 

„Așa, Jumbo !“ 
— Uite-l — zboară Bolohan, 
Clătinici și Cioloican — 
Bortă fac prin geamuri sparte, 
Fug de Mumbo ca de moartel 
— Fugi, jupine ? Fuge Pătru — 
Cum? Nu-și apără cumătru ? 
Fug gitoșii, fug în noapte, 
Zurr ! pe geamuri cite șapte! 
Dar la poartă — dă-i, Cenușă, 
Mină-i tot în pumni spre ușă 
Cu fălcuța jucăușă ! 

lar tu Mangu 

Urangutangu, 
Dă-i, rotește-ți toroipanul, 
Mătură cu ei tot hanul!... 

Și-uite-așa, 

Ca pe aba, 

Dă-i la piuă 

Pin' la ziuă, 

Fă din fiece vătaf 

Vinăt şi puhav postav — 
Scarmănă gitoși, riioși, 
Ba și robi neghiobi, îricoși, 
Incă pe la minți noptoși! 


Astea taică-meu le zice, 
Nu știu cui din han, aice 
Din priviri cătindu-i price. 


CIOC! CIOC! CIOC! IN GEAM ÎŢI BAIE... 


Vărul Ghindă — de ciubotă 
Scuturind scurta-i lulea, 
După ce n-a scos o iotă, 
Cam acestea dondănea : 


— Verișcane, 
Vere Dane, 

Bine-ai zugrăvit bătaia, 
Dar ia spune după aia 

Cite greve 

Și gilceve 
N-au urmat ? Dar cine poate 
Minte să le ţină toate? 
Măiculiță, citea lupte, 
Cite singiuri și-oase rupte, 
Piînă-am doborit vătafii 
Strînși în galbinile matii! 


Mustăţii, cit vrăbionţul, 
Răsucindu-i cirlionțul — 

Tirbușon cu viriu-n sus, 

Tata : 

— Ei, şi-așa cum v-am mai spus: 
Viaţa, taică, e o luptă 

Crîncenă şi nentreruptă 

De cind te naști, pină mori 
De-ale morţii reci sudori. 
Tineri la bătrini fac brinci 
Jos în criptele adinci. 
Mor și oameni și orașe, 
Însă în a morții clipă 
Maica Vreme ca o moașe 
Saltă pruncul care ţipă : 
Mor tramvaiele cu cai, 
Dar se naște alt tramvai; 
Mor sacale, măgăruși — 
Curg cișmelele acuși ; 
Și mor lămpile cu gaz — 
Becuri albe fulger” azi... 
Mor eu, mori tu, mor hamalii, 
Dar balotul greu din spate « 
NI-l ia clonțul macaralii. 
Zgripțuroaica cea cu ceafă 
Deșirată — de giraiă ; 
Ea în port le-o face toate, 
Fulgere-nghițind cit poate, 
Foc electric ! Ce mai, frate, 
Foc in spate, 
Flăcări ne simțeam cămașa ! 
Fojgăiau, furnici, hamalii-n 
Mugşuroiul mahalalii. 
Și-am pornit la Hamalbașa, 
Unde Burcea 
Și Buţurcea 
Pe magherniţă urcară 
Şi: 
„Hamalilor! strigară. 

Dacă-n somn dormiţi cumva, 
Ia sculați-vă, măi frați, 
Şi-ascultați 
Cum răsună trimbița 1“ 
Astea zise moș Buțurcă 
Și-o sprinceană cruntă-și urcă. 
Radu-i face semn lui moșu 
Ca-nţeles. Din briu-i roșu 
Smulge-așa, ca pe un șiș 
Singerind, un roșu-afiș, 
Il desfășură-ntre dește 
Și ca tunetul cînd tună 
La-nceputuri de furtună — 
Cu glas tare el citește: 
„Fraţi muncitori, 
Guvernul și capitalul, 
Baș-patronii cu mult aur 
Și cu cefe ca de taur, 
Vor a-nlocui hamalul 

C-o rugină 

De maşină ! 


Este vorba de instalarea în diferite porturi de pe Dunăre a 
unor macarale electrice de încărcat şi descărcat mărfuri ! 
Este vorba de elevatoare! 


Zgripţorii de fier ne fură 
Pîinea la copii din gură 

Și ca miine, ca poimiine, 
Zgripțorii ne scot din piine, 

Să ne-azvirle goi, duiumuri, 
Gloată de îlăminzi pe drumuri ! 

Cum grija aceasta ne torturează şi în vis, cum pericolul 
foamei ne amenință, dăm semnalul de alarmă! 

De-om sta turmă risipită, 

Zegriptorii or să ne-nghită ! 

Voi, argaţi ai Dunării 

Ce vă zdreliţi umării 

Sub baloturi, saci, samare, 

Incărcînd zeci de vapoare — 
Stringeți-vă rîndurile, 
Inima și gindurile 

Și-ngroșaţi-vă la număr, 

Valuri — umăr lingă umăr! 


Manifestul scrisu-vi-l-a 
Robii portului Brăila, 

Care-așteaptă de indat' 
Un răvaș la sindicat...“ 


Burcea-și smulge din afiș 
Ochii-nguști ca un tăiș. 
Vede-n jur ochi de hamal 
Cum spre-afişul roş — năval — 
Ochi de înecați ce-n val 

” De o birnă 

Se atirnă. 

Vede ochi pe gînduri duşi, 
Ca ferestre și ca uși 
Larg deschise și-n odaie 
Vede-a duhului văpaie, 
Simte-a inimii bătaie. 

Și mai vede încruntate 

Frunţi ca-n cremene tăiate, 
Cu scîntei de cugete 
Strînse-n cute mucede. 

Vede-n jur rotundul gurii 

Spumegind de spuma urii — 

Parcă vite-n abator 

Strigă mute: „Ajutor l“ 


Moş Buţurcă-i face semn : 
„Zi ceva, nu sta de lemn, 
Toarnă-n flăcări untdelemn !“ 


Burcea fălcile iși stringe, 
Plinsetul de și-l infringe, 
Face-afișul mototol 

Şi purcede-așa, domol: 
„Fraţilor, să știți că omul 
Seamănă leit cu pomul. 
Pomul singur pe colină 
Dinspre crivăț iși înclină 
Fruntea pină-n rădăcină. 
Dar cind pom cu pom s-adună 
Într-un codru încrăngat. 
Vinturi, fulgere, furtună — 
La pămint nu-l mai abat. 
lată, vine împotrivă-ţi, 
Omule, un crincen crivăț. 
Ia învăţ de la copaci, 

Și, sărac lingă săraci — 

Codru de-oameni să te faci!“ 
Moș Buţurcă deodată 

Scapă vorba-i detunată : 
„Bravo! Bine zice Radu! 
De ne-ntărim sindicatul, 
Baș-patroni nu mai abatu-l, 
Nici cu zgripţorul-girafă, 

Äl cu deșirată ceafă !“ 


Gloata neagră se frămintă, 
Gata să se ia la trintă. 


Burcea-al nostru iar cuvintă : 
„Decit în genunchi și rob 

Să mă milogesc neghiob — 
Slobod mai bine să lupt 

De virtejul luptei supt! 

Căci mai bine să cad mort, 
Decit traista-n băț s-o port, 
Pribegind din port in port, 

Cu părinți — bătrin, bătrină — 
Cu nevastă, prunci de mină, 
Ca șătrarii de la șatre, 

Ciini pe uliți să ne latre! 
Fraţilor, e vai de noi — 

Sună goarna de Apoi! 
N-așteptați din ceruri pronii, 
Că ne-nghit de vii — patronii ! 
Haideţi, măi, Cămașă-Ruptă, 
Să pornim la marea luptă!” 

Astea Burcea cînd cuvîntă, 
Inspăimîntă 
Dar și-ncintă ! 
Burcea iarăși, mustrător : 
„Văd prin codrul de popor 
Cozi cam multe de topor 1“ 


Ochii gloatei cu topoare 
In priviri scăpărătoare 
Cată-n jut vătafi, gitoşi, 
Ce s-ascund neputincioși : 
Alde Ripă, Beleurdă, 
Saramură, Gheară. Durdă, 
Gitulici şi Clătinici, 
Cioloican și Bolohan, 
Haida-hai, Cocoș-Bălai, 
Răculeţ, Gîfoi, Gogoaşă... 


„Să le-o tragem la cocoaşă! 
Urlă gloata pătimașă. 

Să-i scuipăm, așa, grămadă, 
Pin' i-om face în ogradă 
Oameni albi ca de zăpadă !“ 


Burcea face semn să-i lase ; 
Alde Mangu 
Urangutangu 

Fac în jurul lor o roată, 

De prin gloată 
Să mi-i scoată: 

„Hai și voi, vătatilor, 
Ia carel, grozavilor!“ 
Şi s-au dus care-ncotro, 
Alungați c-un huidiuho ! 
Strigă de pe casă Radu : 
„Voico, scoate-afară, adu 
Masă, coală 
Şi cerneală!“ 
Și mai strigă peste gloată: 
„Fiecare om să-și scoată 
Cuţitoc cu lama lată 
De la brîu și repede 
Sub masă să-l lepede! 
Rind pe rind, cu socoteală, 
Scriși veți îi pe astă coală. 
Voi pe crucea de cerneală 
Deștul gros să-l apăsaţi — 
Şi-asta-nseamnă, măi îirtaţi, 
Că din moarte voi anume 
Inviaţi în noua lume. 
De cuţit, nărav, păcat — 
De trecut te-ai lepădat 
Şi-ai intrat în sindicat. 
Nu mai umbli trela-lela, 
Să-ţi tot scoţi la toţi capela —; 
Ci faci parte 
Pin' la moarte 
Dintr-un codru-adinc de oameni — 
Vezi cu ei să te asameni!“ 
Zice Burcea și iar zice , 
Pielea groasă s-o urzice: 
„Nu mai beţi! Lăsaţi năravul, 

Că vă bea de vii — vătatul, 
Bea din singe, din sudoare, 
Lacoma de lipitoare !“ 

Astea zice și-ncă zice, 

Inima să le-o urzice: 

„Nu mai beți că numai d-asta 
Rupeți la nevastă — coasta, 
Alungind-o-n bălării 

Cu a droaie de copii...“ 


Om cu om, întreaga gloată, 

Cuţitocu-n briu își cată, 
Cuţitașul, 
Drăgălașul, 

Bun să tai cu el și pepeni, 

Da’ și-n mațe să mi-l depeni 

Şi să-ţi lași dușmanii ţepeni. 
Alde Mangu 
Urangutangu, 


Cei dintii, oftind din baieri, 
Scot cuţitele şi-un vaier; 
Buzele pe lata lamă 

Le apasă, prind să geamă 
Ca puștanii fără mamă, 
Simt sudori în spate-lac, 
Lacrimi plimbă pe tot fierul. 
Pipăie-ndelung minerul, 
Degetele-ncet desfac — 
Ochii-ntorc, cuțitul lasă 
După stinghie, sub masă. 

Moș Buțurcă: „Ah, cuțitul, 
Drag v-a iost, afurisitul | 
De v-o fi şi sindicatul 
Drag măcar pe jumătate — 
Apăi şi pe -Necuratu 
Din Gheenă îl vom scoate, 

Necum lipitorile 

Ce ne sug sudorile!“ 
Valuri-valuri, groase rinduri 
De hamali la sindicat 
Se inscriu pe nemincat, 

De cuțit se leapădă 

Și carnete capătă. 
Steagul roșu în pridvor, 
Falduri vălurind de zor, 
Stringe-n juru-i mult popor: 
Scindurarii și rujarii, 
Cărbunarii și ciurarii — 
Oastea nouă, proletarii ! 


Într-o seară Bivolom 

Cel cu fruntea cit un pom, 
Ochi bolovănind în cap 
Mari (abia-n orbite-ncap !), 
Mina (ditamai lopată !) 
Mina-ntinde și ne-arată 
Colo-n port o vilvătaie. 
Răsuilarea ni se taie: 

Foc! Dar unde arde focul 2? 
„Arde docul!“ „Nu e docul!“ 
„Ce doc ? Docul e de tier !“ 

Urcă limbi de ioc şi pier 
In roșcatul serii cer. 
Hamalbașa zice: „ladu 
Să mă-nghită de nu-i «BRADUL», 
Fabrica e! Cheresteaua — 
Luminează mahalaua !“ 
Lung privind, oitează Radu: 
„Arde-n focul vinăt-roșu 
Plutele lui bietu moșu... 
Daţi prin colți de fierăstraie, 
Ard bătrinii brazi! Așa e!“ 
Tace Radu și-apoi iarăși: 
„Ard molifții! Măi tovarăși, 
N-o să ne zgiim ca proștii, 
Ard acolo codrii noștri! 
Hai cu focul să ne batem, 
Dunărea-n pirjol s-abatem !“ 
Hamalbașa : „Da, băieți, 
Daţi pe-acas', luaţi găleți !“ 
Arde «BRADUL» — 
Parcă-i iadul, 
lar noi, dracii, 
Haidamacii 
Și hamalii 
Mahalalii — 
Trebuia să ne vedeţi 
Peste șină, peste șanț, 
Cu topoare, cu lopeți, 
Zăngănind, de zinc, găleți — 
Din găleți cum facem lanţ 
De la Dunăre la foc — 
Dar de ce am stat pe loc? 

„Com > De ce? Ce-a spus? 

Ce vrea?“ 

„Cine? Ce? Patronul?“ — De” 

Domnu Radu Portocală, 

El cu mina lui, patronul, 

Foc i-a pus și cind ardea 

Fabrica-i de cherestea, 

Da in oameni cu bastonul, 

Da in oameni și rinjea : 
„Las' să-mi ardă fabricà — 
Mi-o plăteşte «Dacia» / 

Dar vă satur de gilceve, 

De şicane şi de greve l...“ 


Piept dădurăimn cu jandarmii ! 
Ei ne-mpung æu baioneți, 
Dau la mir cu patul armii — 
Noi cu bite, cu lopeți 

Și cu pietre din găleți 

Ti băgăm în jărăgaie, 

Ori în Dunăre, la baie! 

Dar veni din spate grosul 

De armată! Darăm dosul. 
Fabrica înconjurată 

De jandarmi și de armată 
Arse pila garduri, toată ! 
Mde, era asigurată... 

Cioc! Cioc! Cioc! in geam iți bate 
Cine ? Vrun prieten poate. 

Dar e noaptea jumătate. 

Cioc ! Cioc! 

„Cine-i 7% 

„Oameni buni !“ 

„Nu deschide! zice Voica. 
Oameni buni la ora asta ?“ 
„Oameni buni, vedeți nevasta 
Mi-i lehuză... şi-ora asta...” 
„Radule, o vorbuliță 

Și-apoi draga ta Voichiță 

Poate iarăși să se culce 

Și să-și doarmă somnu-i dulce.“ 


Trage Burcea clanţa — 
Beznă, ochi ca de tăciuni, 
Dau năvală „oameni buni“ 
Șuierind sec: „Siguranța ! 
Iute-mbracă-te și hai, 
“Declaraţie să dai!“ 

A! E domnul Ovanez, 

Cel cu bot de pechinez, 

Voica sare : „Ovaneze, 

Poate oare siguranța 

Fără ordin s-aresteze ? 

Asta e o fărdelege !“ 

„Fă, borţoaso, ţine-ţi clanţa 1“ 
„Lasă-i, Voico, să mă lege — 
Miine roua cînd scinteie, 

Sar hamalii drum să-mi deie !“ 
„Radu Burcea, uite ce e: 
Lasă-te de sindicate 

Și ţi-oi îi, mă, ca un frate. 

Leafă-ţi dau de comisar, 
Stai acasă, n-ai habar; 
Nici un deget n-o să miști, 
Doar aşa, din cînd în cînd, 
Scrii pe-o listă cite-un rind: 
Nume de sindicaliști, 
Nifilişti, socialiști...“ 
„Leaiă ? Nici să n-aud, comisare | 
Leajă mie? Mie leafă ? 
Plumb topit mai bine-n ceafă — 
Mor pe-altarul clasei muncitoare 1“ 
„Dragă Burceo, ai muiere, 
Miine plodul multe-ţi cere, 
Știi, gură de om sau ciine 
Scheaună și cere piine.“ 
Voica — miinile pe pintec, 
Simte junghiuri cum o spintec, 
Vinăt-albă 
Ochii-nhoalbă : 
„Ciine mops, să piei din faţă, 
Scirbă mi-i de tine, greață 1“ 
Și lehuza ia un scaun, 
Zvirle-n geam zornăitor, 
Strigă : „Hoţii, ajutor !“ 
Ciinii latră, ciinii scheaun', 
Latră ciinii mahalalii, 
Deșteptind din somn hamalii. 
Vin vecinii — gira-mira — 
La copoi le iau doar dira — 
Fug agenţii și-Ovanez 
Cel cu bot de pechinez. i 

Astea ni le spuse Radu, 
Cătrănit in el ca iadu. 

„Hei, de-acuma cu uratu, 
După-al nopţii negru miez, 

O să-ți vină Ovanez 

Tot mai des să-ţi cate rică, 
Ba te-o duce și la bică.“ 
„Vie, moș Buţurcă, vie 
Comisari, jandari — și-o mie! 
Zidul lor de baionete 

Tot l-om trece pe-ndelete, 
Iar a statului pecete 
Ce-nroșită ne-arde-n spete, 
Miine-poimiine-o să stee, 
Cum stau banii la muzee 
Cu-mpăraţi și regi de seamă, 
Grosolan bătuți pe-aramă,..“ 


Primăvara, cam prin marte, 
Sloiurile toate-s sparte, 
Dunărea venită mare 
Peste grinduri, maluri sare — 
Şi-ncepe să bulbure 
Roșie și tulbure. 
Mahalale pier sub apă... 
Oamenii pe case-și scapă 
O boccea... o rogojină... 
O tăgirţă de făină 
Și „vaca săracului“, 
Capra, chipul dracului. 

Case de gudron și brad 
În virtej de valuri cad 
Și-o pornesc pe-al apei vad. 
Fiece cocioabă-i parcă 
Strămoșeasca lumii arcă. 
Sus, pe-acoperiș un moș 
Ține-n braţe un cocoș, 
Fierăstrău, topor şi coș 

Și bliesteamă Dunărea, 

Că i-a spart maghernița | 
„Geaba sudui, moș Manole, 
Că-n «Veneţia» mahalii 
Nu vin domnii în gondole 
De la-nec să ia hamalii...“ 
Băltărețul cind adie 
Cam dinspre tăbăcărie, 
Stirvuri — caii, ciinii morți 
Se opresc, rînjind, în porţi. 
Șarpele-notind din baltă, 
Negru, lingă uger saltă 
Și cu bot teșit își mulge 
Laptele călduț și dulce... 
Burcea sapă la un şanţ 
Să se scurgă apăraia, 
Mormolocii, broscăraia. 
Voica — burta pîn' la nas — 
Apă dă afar’ din cas’, 
Cu găleata cară, mută, 
Apă verde și stătută. 
Simte cum obrajii-i ard — 
Stă, se reazemă de gard: 
Pruncu-n pintec i-a mișcat! 

Dă să strige la bărbat — 
Dar zări la sindicat, 
Colo-n verdele pridvor 
Cum se clatină de zor 
Roșia îlamură, 
Roșia flacără ! 
Lancea steagului de lemn 
Clătinind-o nencetat, 
Moș Buţurcă face semn 
S-alergăm la sindicat. 
Oare ce s-o îi-ntimplat ? 
Voica strigă la bărbat. 
Burcea iese-acum din șanț, 
După el vin și ăilanți, 
Care-i țin de-aproape hangu, 
Alde Mangu 
Urangutangu. 
Moș Buțurcă, președinte, 
Din pridvor cu-aste cuvinte 
Ne întîmpină: „Ascultaţi 
Un răvaș ce-adusu-mi-l-a 
Un matroz de la Brăila: 


«Fraţi hamali de la Galaţi, 
Boicotaţi 


Vapoarele, 
Următoarele, 


Incărcate cu elevatoarele: 

„FRESINETE“, „SUSETTE“, „CONSTANȚA“, 
„PRAGA“, „IAŞI“, „PERSEVERANZA“, 
„KENMORE“, „FENMORE“, „ESPERANZA“, 
„INDEFICENTE“ şi „GHIZELA“ — 

Nu le prindeţi, 
Nu le-ntindeţi 
Nici parima și nici şchelat 
Din Constanţa la Sulina, 
Din Sulina la Brăila, 
Din Brăila la Galaţi, 
Vin tot de-a-ndaratele — 
Boicotaţi „ciumatele“ !» 


Strigă Burcea : „Iată-le ! 
Vin convoi «ciumatele», 
In catarg cu îlamurile 

De la toate neamurile...“ 


Umblă-așa ca după mort, 
Ancorind din port în port. 
Las’ să umble alandala — 
Putrezește portocala ; 
Griu-ncins aprinde cala — 
Şi ca pulberea-n cartuș 
Vasul crapă-acuș-acuș ! 
Comandanții buza-și mușcă 
Pin' la singe cald-sărat: 
Griîu-i pulbere de pușcă, 
Trebui' musai descărcat, 
Ori în Dunăre-aruncat ! 

Geaba ţipă 

Ghiţă Ripă, 
Geaba face-atita gură 
Alde Fani Saramură, 

Alde Durdă, Beleurdă — 
Golănimea parcă-i surdă ! 
Miinile pe piept (colac 
De odgoane) nu-şi desfac, 
Scuipă-n Dunăre și tac. 
Gheară 
Zbiară : 
„Mă, nu staţi așa ca proștii, 
Haide, mă, să punem poștii | 
Nu-i dați lirei cu piciorul, 
Că i-oţi duce miine dorul“. 
Dar Cenușă Luptătoru : 
„Faceţi poște din vătaşi, 
Că sint grași și uriași !“ 
„Uriaşi în burtă, dragă, 
Dar în loc de singe, bragă! 
Fug de muncă, fug de prat, 
Dar năvală dau la jaf, 
C-așa-i tagma de vătai!“ 
Zice Bureea și mai zice 
La vătaşi să cate price: 
„Graşi — cu macaralele 
Nu-i urnești ; pașalele 
Ochii-și scurg și balele 
Prin toate traftirele, 
Azvirlind cu lirele. 
Noi, în port, cu hamalicul, 
Ei, in tirg, cu craialicul, 
Zaraflîcul, codoşlicul ! 
Dar curind tot pașalicul 
Tălpășiţa o să-și ia 
Și-o să spele putina !“ 

Vine din căpitănie, 
Vine oarbă vijelie, 
Vinăt-vineţiu ca norul 
„Dumnezeul“, comandorul : 
„Staţi ca proștii! 
Faceţi poștii | 
Faceți șchele și degrab' 
Inhămați-vă la treab’ !“ 
„Dom'le comandor, degeaba, 
Graba știți că strică treaba: 
Nu vom descărca nici noi vapoarele 
Incărcate cu elevatoarele !“ 


Dar Pantazi alb ca varul: 
„Domnu Burcea, secretarul 
Sindicatului Galaţi, 

Aţi trecut de mult hotarul 
Modestiei și aflaţi 

Că veţi fi toți ridicați — 
Secretar și președinte — 
Și... o să mă ţineţi minte!“ 
„Domnule Pantazi Noe, 
Ne-nţelegem anevoie ! 
Siguranța de ne leagă 

Şi la bîcă de ne bagă — 
Sar hamali și ne dezleagă !“ 
„Nu uitaţi voi că-n Galaţi 
Pe la nouă sute șapte 
Impușcarăm răsculați — 
Patru șlepuri — într-o noapte!“ 
„Că putem îi împușcați, 


A! 


Asta bine noi o știm 
De la cei din ţintirim, 
Dar și noi vă amintim 
Că sub haina de cătană 
Siîngeră aceeași rană, 
Inima de rob ce bate 
Pentru sfînta libertate !“ 


In ăst timp, buluc, la vale, 
De la case comerciale 
Vin grăsane matahale, 
Negustorii 
Şi-armatorii, 
Greci, armeni, evrei, arabi, 
Oacheși, grași, bălani sau slabi, 
Ca un stol de corbi năval 
Croncănind pe-un stîrv de cal. 
Barba-și jumul, scuipă, jură, 
Fac clăbuci și caș la gură: 
„Dom'le comandor, te vreţi, 
Să rămineți fără greţi ? 
Dacă nu descarţi vapore, 
Toate greţile, toți more: 
Negustori și armatore!“ 
Strigă Gheorghi Penelopus: 
„Ploua! Simt pe faţa stropus ! 
Saţii de cafea — o suta — 
Mi se strica! Ține-i muta ? 
Dose, dose mu antropus!“! 
Comandor Pantazi Noe 


' In greceşte: „Daţi-mi, daţi-mi. oameni!“ 

ră 


Dă să spună, dar nu-i vâie, 
Nu, nu-l lasă să vorbească 
Hoarda negustorilor 
Şi a armatorilor, 
Ce-au făcut clăbuci la gură: 
„La prefect! La prefectură !“ 
Scurt, gălăgioasa clică 
Delegaţi-hamali ridică — 
Burcea, Riga și Buțurcă 
Sus la prefectură-mi urcă... 


Astea Burcea ni le-a spus 
După ce-au venit de sus: 
„Ne-a luat prefectu tare: 

Că dă ordin de-arestare, 

Că la ocnă ne trimete 
Adumbriţi de baionete. 

Eu i-am spus că de ne leagă, 
Sar hamali și ne dezleagă. 
El, că multe n-o să rabde 
Și-o să fim toți împușcați, 
Ca la nouă sute șapte. 

Eu: Vă rog, să ne iertaţi, 
Chiar pe toți nu ne-mpușcaţi: 
Șapte mii sînt în Galaţi, 
Zece mii la Brăilița 

Și, cum răspîndită-i vița 

De hamal pe-ntregul glob — 
Nu uitaţi că, rob cu rob, 
Milioane-n sindicate 

La un Singur, unic semn 

Se opresc — păpuși de lemn — 
Nu încarcă, 
Nu descarcă. 
Stau pe loc și toate-ngheaţă, 
Fiindcă robii le dau viață. 
Robii din întreaga lume 
Un năvod întind anume 
Și mi-l string cu dibăcie 
Ca să-mi prindă cea scrumbie 
De-ngrășată burghezie. 
Voi ne-aţi pus în miini năvodul, 
Dar căzurăţi ca nerodul, 
Incurcîndu-vă în plasă 
Solzi de aur, aripioare — 
Moare lumea voastră, moare! 
Noi, aceștia, proletarii, 
Noi o să vă fim groparii!“ 
Astea le spuneam, cînd Rigă 
Domnului prefect îi strigă: 
«la poitiţi ici la fereastră 
Și priviţi și dumneavoastră !» 
Domn’ prefect, miini cu inele 
Sprijină pe jilț de piele, 
Vine scîrța-scirț! la geamuri, 
Vede şir de roșii flamuri... 
Eu: Vedeţi ? Pestriţe neamuri 
Sînt pe cele zece vase, 
Dar pe toate flamuri roșii 
Flutură a lor mătase! 
Asta-nseamnă că matrozii 
Luminaţi de-aceeași rază 
Pe patroni îi boicotează 

Și cu noi fraternizează. 

Dom'prefect in negru, cioclu, 

De la ochi scăpînd monoclu, 

Zice, închizindu-și geamul: 

«Măi, al dracului vi-i neamul! 

Dar să nu uitaţi, docheri, 

Că patronii sînt bancheri ! 

Aur au să vă răstoarne 

Și hamali de fier să toarne! 

Ei făcură drum de tier, 

Ei — silozuri piînă-n cer, 
Docuri —  plutitoarele, 
Porturi și vapoarele 
Și... elevatoarele ! 

Astea-n cioc de papagal 

O să vă cam dea de mal 

Meseria de hamal !»“ 


„ORGANIZAȚI-VĂ, LUMINAȚI-VĂ!“ 


Mangu, Mangu, Bivolomu, 

Cel cu brațul citu-i omu 

Și cu pumnul cîtu-i pomu — 
Nu mai doarme, nu mănîncă, 
Ci la Dunăre, la stîncă, 

Stă la pindă, priveghează 
Dunărea ce scînteiază 

Sub a lunei blîndă rază... 


Luna plină se scufundă 
După salcia rotundă 
Care-n argintia undă 
Despletite plete lasă, 
Ca beteluri de mireasă. 
Pe o creangă plingătoare 
Cîntă o privighetoare, 
Pe al lunii disc lucind — 
Ciripind și unduind 
Gușa-i moale de argint! 
Oare Mangu 
Urangutangu 
A venit s-asculte trilul, 
Trilul de privighetoare, 
Picuriînd mărgăritare ? 
Altceva pe Mangu-l doare: 
Mingiie (colac) fitilul 

Lăzii ce la piept o stringe, 
Incălzind-o cu-al lui sînge. 
Lîngă mal stă ancorată 
Matahala deșirată, 
Zeripțorul cu fălci de fier, 
Care paște stele-n cer: 
„Ăsta, care va să zică, 
Breasla de hamal ne-o strică | 
la în burtă-i binișor 
Dinamita să-mi cobor 

Sub electricu-i motor — 
Intr-o clipă să mi-l zbor !“ 


Lung fitilul alb întinde. 
Scapără chibrit. Aprinde 
Viriul de fitil ce arde — 
Fugi acuma, fugi de moarte! 
Fuge dar pe punte-l prinde, 
De picior încolăcită, 
Sirma, sirma oțelită — 
Voi muri într-o clipită! 
Jos fitilul sfiriie — 
Mangu-abia se tiriie — 
Se sfirșește-arzînd fitilul, 
Focul intră-n dinamită, 
Piriie-nfundat trotilul — 
Trăsnete și fulgere 
In orbească smulgere 
Rup și taie-n vilvătaie 
Fieru-n dinţi de fierăstraie. 
Trec prin carne, cad în plaur 

Schije-aprinse ca de åút. 
Mangu urlă: „Ajutor! 
Blestemat e/ivator !“ 


De pe creanga plingătoare 
Zboară cea privighetoare 
Să-și ascundă trilul, trilul, 
Trilul dulce 
Să și-l culce... 


Și-astiel aprinzind fitilul, 
Bietul Mangu 
Urangutangu, 

Mangu nostru, Bivolomu, 

Cel cu brațul citu-i omu, 

Cel cu pumnul cît un pom — 

Ciung de-acum vedea-ni-l-vom ! 


Cioc ! Cioc! Cioc! în geain îţi bate 
Cine ? Vrun prieten poate. 

Dar e noaptea jumătate. 

Cioc! Cioc! 

„Cine-mi smulge clanța ?“ 
„Domnu Burcea,-i siguranţa — 
Latră domnul Ovanez 
Cel cu bot de pechinez. 

De-astă dată te-arestez 
Și te duc pe sus — pachet: 
Ordin am de la parchet!“ 
Şi cărunta, neagră fiară 

Cu-alţi trei pistolari — potăi — 
Intr-o noapte ne-arestară, 
Și-apoi să te ţii bătăi. 


Tata iarăși mi se scoală, 
Gilgiie adînc din oală; 
Greu în scaunu-i se lasă, 
Fruntea aplecînd pe masă — 
Grea de ginduri ce-o apasă. 
— Tată, spune mai departe, 
Spune-mi, ca să trec la carte! 
Tata spune... Eu ascult 
Povestirea-i de demult: 
— M-a bătut Ovanez pin'la ziuă, 
Cum se bate postavul în piuă. 
Prin speteaza de scaun îmi bagă 
Tălpile și începe să-mi tragă. 
După-aceea-n cinghel mă atirnă 
Cu picioarele-n sus, de o birnă, 
Și mă bate, mă bate, mă bate, 
Pînă singe-mi țișnește din spate. 
Gifiind îmi dă drumu-Ovanez: 
„Te ridică-n picioare, băiete, 
Că de nu, nasu-n dinţi ţi-l retez!“ 
Mă ridic — dau cu îfruntea-n perete. 
Că mi-i talpa umilată — burete. 
Ovanez, bot de mops, se apleacă 
Și cu dinţii de nas mă înșfacă, 
Și mă tîrnuie, trage-n tavan 
Pînă stau în picioare — buștean. 
Ca pe àce-a mea talpă-abia calcă, 

Greu un pumn mi se-oprește sub îalcă 
Intr-o negură oarbă căzînd, 

Mai aud pe călău șuierînd: 
„Altul! Daţi-mi altul la rînd!“ 
Noi în temnița neagră, în noapte, 
Grevă ținem de zile, azi, șapte: 
Pe-o bucată de zahăr, puțină 
Glicerină 

Junghiul foamei ne-alină... 

Moș Buţurcă, Bou-Roș, Hamalbașa 
Lui Axint' Delagară-i schimb fașa 
De la tîmple... Matroz Polișciuk 
Işi sfișie-n bandajuri cămașa. 

Pe Rigatus bătut ni-l aduc, 

Auzim cum pe Burcea din nou 

Il lovește cu vina de bou. 
Coridorul răsună-n ecou: 


Burcea 

— Nu mă bate, nu bate în cap! 
Ovanez 

— Cinci sutare să-mi dai și te scap! 
Burcea 

— Comisare, nu bate, nu bate, 

Că mi-i singe cămașa în spate! 

Ți-e destul! Șapte nopți ne-ai bătut! 
Ovanez 

— Cinci sutare cereți — sindicate, 
Ori bastonul vi-l vir pe șezut! 

Roşii raze-n celulă se-aciuă, 
Printre gratii se crapă de ziuă... 
lar răsună sub pași coridorul, 
De la ușă iar sare zăvorul. 


Burcea 
— Comisare, din nou vii la harță ? 
De-atita singe izmana ni-i scoarță... 


Ovanez 

— Ți-am adus purceluș și cu varză, 
Mămăligă-aburindă și-ardei... 

Vrei 2 


Burcea 
— Comisare, un foc să te arză! 
Ia-ți momeala de-aicea și piei! 


Ovanez 

— Ușurel, măi băiete, ușor! 

Stă-n puterea-mi oricînd să te-omor 
Și procesul-verbal să-ți închei. 


Burcea 
— Stă-n puterea-mi să fiu trădător, 
Ori cinstit și în lanțuri să mor! 


Astea Burcea le-a rostit 
Cumpănit și liniștit... i 
Greva crește... Groase rînduri 

De hamali la sindicat l 
Se înscriu pe nemîncat, 

De cuțit se leapădă 
Și carnete capătă. 


Greva-n porturi să-nceteze, 
De la bică ne dă drumu — 
Slabi eram, ușori ca fumu. 
Cînd ieșim pe prag afară, 
Moș Axinte Delagară 
Strigă spre cărunta fiară: 
„„Ovaneze, Ovaneze, 
Greva n-o să înceteze 
Pînă cînd «girafele» 
N-or să-și plece scafele 
Pîn’ la clasa truditoare - 
Ce, scăldată în sudoare, 
Mi le-a zămislit din fiare“. 


Cu obraz ca de cenușă 
Burcea-adaogă din ușă: 
„Ovaneze, Ovaneze, 
Lupta n-o să înceteze, 
Pîn' vătafii 
Strinși în matii 
N-or zvirli jobenut, fracul 
Şi să ia-n spinare sacul“. 


Hei, și-acuma să vă spun 
Despre fiul cel mai bun, 

Fiul clasei truditoare 

Ce-i citeai în ochi că-l doare 

Chinul celor cu samate — 
Fratele Ștefan Gheorghiu. 


Burcea, cînd trimisu-mi-l-a 
Sindicatul la Brăila, 

La întoarcere-n Galaţi 

Ne-a vorbit așa: „Măi frați, 
Rogu-vă să m-ascultaţi: 
Azi văzut-am pe Gheorghiu, 
Luptător Ștefan Gheorghiu, 
Oacheș, ochii ca burghiul, 
Vorba-i — nitroglicerină — 
Detuna și da lumină. 

Spusa lui i-o rugăciune 

De martir care ne spune: 


«Suferințele voastre, frați muncitori, sint mari; ele se vor 
mări dacă staţi în nepăsare: organizaţi-vă, luminaţi-vă !» 


Și-apoi de la Birnova, 
Unde-n patu-i mi-l topea — 
Lumînare — oftica, 
Făclierul nostru, viul 
Luptător Ştefan Gheorghiu 
Moaie pana gîndului 
În cerneala inimii 
Și cu mina lui de ceară 
Scrie slovele de pară — 
Luminoasa lui scrisoare-n 
„Rominia Muncitoare“ : 

«Prin organizare şi numai prin organizare sindicală munci- 
torii portului vor putea să impună patronilor reglementarea 
numărului de mașini...» 


Și-uite-așa ne-a dat, cindva, 

Farul de la Birnova — 

Ce cu-ncetul se stingea — 

Din lumina lui lumină, 

Ca balaurul-mașină 

Robi sub colți să nu ne ţină, 
Aur dînd bancherilor, 
Foamete — docherilor! 


SUS HAMALII! — JOS VATAFII! 


Lampa îumegă-n oglindă 
Pilpiindă pînă-n grindă. 
Zice de pe vatră Ghindă: 
Verișcane, 
Vere Dane, 
Hai, grăbește-a ta poveste, 
Că bat zorile-n ferestre! 
— Vere Ghindă,-a mea poveste 
Mult "nainte nu mai este: 
Ți-amintești ? Era-ntr-o vară 
Cu belșug de roade-n țară. 
De-atit griu, porumb, secară — 
Port și gară 
Se-necară. 
Dunărea de-atitea grîne 
Locului putea rămîne, 
Dunăre de coaptă pîine! 
Cam atunci din Birnova 
Luptător Ștefan Gheorghiu 
Sanatoriul mi-l lăsa —: 
„Stringeţi-vă-n Uniune 1* 
Și ne-am strîns toți oropsiții Dunării. 
De-am simţit ca valurile — umării! 
Hei, puteai atunci să ne asameni, 
Cu o mare Dunăre de oameni! 

Fiecare port era ca o cetate 
Cu armate mari de sindicate. 
La Brăila-i inima ce bate 
Pentru-a muncitorilor dreptate ! 
Din Brăila la Galaţi 
Vin pe caii înspumaţi 
Zi şi noapte — delegaţi. 
Printre ei și Burcea Radu, 
Zis „Spaima vătatilor“, 
Du-te, vino, iute adu 
Veștile răvașelor: 
„Greva, fraților, i-o bardă 
Care poate să ne ardă! 
Dacă nu știi cum să dai 
Pe patron să mi-l despici, 
Singur în tăiș te tai — 
Fir de păr căzut pe brici. 
Dar acuma greva pică — 
Muntele pe o furnică ! 
Vreţi să doborim vătafii 
Ce ne-năbușă ca plavii 
De mătasea broaștei — pislă — 
Care-atirnă greu de vistă 
Și rămîne groasă cergă 
Iarba verde de-o-nscovergă ? 
Vreți balaurul-mașină 
Bot și ceafă 
De girafă 
Să se-aplece pînă-n tină 
Și din scafă să dea piine? 
Dacă vreți, la grevă! Miine!“ 


236 


Și-ncepurăm greva, frate, 
Porturi, docuri, căi ferate, 
Grevă — zece sindicate. 
Negustorii 
Și-armatorii 
De la port, la prefectură, 
De atita-alergătură 
Spume fac la buci și gură. 
Geaba zbirii-n haite suie 
După turci în Cetăţuie, 
Geaba cu cravașa-i arde 
Și spre port îi mînă-n hoarde — 
Geaba cu-oameni de stînsură 
Cearcă trenuri de descarcă — 
Oamenii bătuți sînt leoarcă 
De sudori, de singe — rîu, 
Cad sub sacii grei de grîu. 
Vin soldaţii trela-lela 
Pe-o ureche cu capela, 
Dar se bițiie vai! șchela! 
Baldisesc de amețeală, 
Cad în apă, cad în cală. 
Ca hamalul, ah! sireacul 
Nimenea nu duce sacul!) 
Sacii — sute — 
Vino, du-te, 
Din vagoane, șlepuri, iute 
Poate pe vapor să-i mute! 
Dar hamalii 
Mahalalii 
De cărat nici nu le pasă, 
Ci la sindicat se-ndeasă 

Sub a flamurei mătasă 
Roșie, de vinturi roasă. 
Din Brăila la Galaţi 
Cai ăleargă nenșăuaţi 
Cu hamalii-delegați. 
Burcea-al nostru vine : 
„Fraţi ! 
La Brăila-i inima ce bate 
Pentru libertate și dreptate! 
Azi am stat de vorbă cu «Mesia», 
Cu Ştefan Gheorghiu! Ca făclia 
Fruntea, ochii îi ardeau și părul — 
Scăpăra pe buze-i adevărul! 
lar ne-a dat lumină din lumină 
Pentru veacul de-aur ce-o să vină !“ 
Greva crește... Din zvicninde 
Inimi roșii, pîrjolinde 
Ca o flacără se-ntinde, 
Dunărea de mi-o aprinde! 
Burcea-al nostru cu-alți greviști 
Merg la București — dar trişti 
Se întorc la Uniune: 
„Dom' ministru-aşa ne spune: 
«Că guvernului se pune 
De onoare-o chestiune 
Și de-aceea nu cedează 
Şi că multe n-o să rabde, 
Ci cu tunu-o să ne rază 
Ca la nouă sute şapte! 
O să pună să ne-mpuşte, 
Morți să biziim sub muşte !>“ 

Astea Burcea ni le-a spus în hală 
Şi s-auzi femei plingind — boceală 
Şi S-auzi bărbaţi urlind — orăcăială: 
„Grevă! Cerem grevă generală! 
Jos cu baș-patronii! Jos vătajii! 
Jos guvernul galbenelor mafii!“ 
Greva ca un prunc în fașă 
Creşte — grevă uriașă! 
Dunăre de oameni, valuri, 
Năboiește peste maluri, 
Port cu port 
Adoarme mort... 
Burcea goana dă pe-o iapă 
Pină iapa sub el crapă — 
Iată-l flăcări tot și-o apă: 
— La Brăila-i inima ce bate 
Pentru-a lumii sfintă libertate! 
Miting! Cuvîntări înflăcărate. 
Manifeste. Cinturi. Roșii flamuri ! 
(Guri de tun, mitralii printre ramuri!) 
Galbeni stau boierii pe la geamuri — 
Oastea proletară să mi-o vadă: 
Căruțași pe caii de zăpadă, 
Flamuri roșii duc, ca la paradă! 
În convoi, căruțe cu placarde 
Bat granitul de pe bulevarde — 
Dunărea de oameni parcă arde! 
Oameni sluți cu faţa neagră, arsă, 
„Drojdia“, „gunoiul“ — se revarsă, 
Flutură cămașa — tot o zdreanță — 
Tremură prefect și siguranță! 
„Dunărea de oameni — gură mare — 

Dau dorințelor din piept strigare: 


„La ma-șini e-le-va-toa-re, 
Dreap-tă re-gu-la-men-ta-re 
Prin bi-ro-uri de pla-sa-re ! 
Pii-ne cla-sei tru-di-toa-re !“ 


Trec hamalii, uriașii, 

Trec docherii, căruţașii, 

Scîndurarii și rujarii, 

Lopătarii și ciurarii, 

Marinarii, ceferiștii, 

Lăcătușii, tramvaiștii, 

Oţelarii și fierarii, 

Tuciurii — cărămidarii, 

Trec dulgherii și zidarii, 

Croitorii şi cizmarii 

Și lăptarii și birjarii — 
Dunărea de oameni — valuri — trece, 
Mii, dacă-i înnumeri, douăsprezece... 
Dar deodată haot mare, larmă! 
„Ce-i ? Buiesc jandarmii din cazarmă 
Şi-n copitele de cai ne sfarmă ?“ 
„Nu! Sînt fraţii noștri din Galaţi! 
Au pornit pe jos ca delegați — 
Două mii. Au pulberi pe obraji. 
Gălăţenii! Vin să dea curaj!“ 
Șase sute ghiociuri noi și cară 
Cu urale, flamuri şi fanfară, 
La juma' de drum i-ntîmpinară. 
Și-acum iată-i, iată gălățenii 
Trec, cîntind la braţ cu brăilenii. 

Hamalbaşa, Burcea şi Buţurcă 
Sus dintr-o căruță steagu-şi urcă ; 
După ei de-aproape le ţin hangu 
Toţi, ba chiar şi anarhistul Mangu... 


După-o lună grea de hărţuială, 
Domnii din guvern băgaţi în groază 
De această grevă generală, 
Ne trimit depeşă că... „cedează“ | 
Într-o dimineaţă — muncitorii 
Dăm năvală-n port o dať cu zoril. 
Grîu, secară 
Descărcăm, 
Grîu, secară 
Incărcarăm, 
De-am pornit vapoarele-n şiraguri 
Către marea cea albastră, 
Grele-n pintec ca gigantici faguri — 
Cu sudori din țara noastră... 
Hei și-acuma să vă spui 
De Cenușă şi sfîrşitul lui: 
Prins la rampă-ntre tampoane 
De vagoane 
De la brîul roşu-n sus — 
Mor ! Luaţi-mi altul sacul !“ 
Doar atîta a mai spus, 
Și s-a prăpădit, săracul ! 


Tii! Ce om era ! Lupta 
Pe la circ (greco-romane) 

Și pe-atleţii lumii-așa, 

Laţi pe spate ţi-i bușea! 

Iar în port de-ntîrzia 

Și-alungat era din ceată, 

Sub vagon, o dată „cric“ — 

Şi sălta ca pe nimic 

Roata lucie, buzată 

De pe şina ei ferată! 

Zece ne puneam puterea, 

Ca să dregem „deraierea“. 

Și-acum mort! Cenușă mort! 

Plins va fi de-ntregul port. 

Lui Cenușă Luptătoru 

Mulţi de-acum i-om duce doru... 
— Dar vătafii, tată, ce făcură ? 
— Radu Burcea-i urmări cu ură, 
Că şi azi vătafii mai îngaimă: 
„Dusă e pe gîrlă-a noastră faimă ! 
Naş ne-a fost el, Burcea, zis şi Spaimă !“ 


Alde Ghiţă Ripă, Gheară, Durdă, 
Fani Saramură, Beleurdă, 
Gitulici, Gîfoi și Bolohan 

O ţinură tot intr-un chiolhan, 
Flăcări de holercă bînd avan 

Şi cafele negre prin șantan. 
Ziua mi-i vedeai în lung convoi 
De trăsuri trecînd cu tărăboi 

Pe Regală și pe Strada Mare: 
Birja-ntiîi” ducea jobenul tare. 
Birja doua — ghetele, bastonul, 

Birja treia — hainele, plastronul, 
Birja patra vine cu pianul 
Și cu pianistul chior, ţiganul ; 
Celelalte-aduc, cîntind, taraful 
Şi-n trăsura ultimă — vătaful 
Beat, doar în cămaşă, capul gol, 
Ochii tulburi, roșii de alcool, 
Gras, de scara birjei se atirnă, 
Bălegind în văzul lumii scîrnă. 
După-o lună de chiolhan întins, 
Maţele de spirt li s-au aprins 
Și-ortul popii-l dară, ins cu ins. 
Şi-uite-așa, ca niște sloiuri-stafii, 
Dusu-s-au pe Dunăre vătafii... 
Mult s-au bucurat hamalii 
Din cocioaba mahalalii — 
Dar urmară... „represalii“. 
Iarnă... Chiciură pe ramuri, 
Crini de gheaţă groși pe geamuri. 
Țurţurii atîrnă-albaştri, 
Scăpărind de ger și aştri. 
Cioc ! Cioc ! Cioc! în geam îţi bate 
Cine ? Vreun tovarăș poate — 
Vine de la sindicate. 
Cioc ! cioc! 
„Cine-i ?“ 
„Oameni buni !“ 
„Oameni buni, dar e tîrziu, 
Ori aţi tras niscai rachiu.“ 
„Nu deschide !“ zice Voica, 
Ochi rostogolind cît scoica. 
Boc! Bo! 

„Ce tîlhari de zor 
Dau în uşă-mi c-un topor? 
Cine pe sub ușă-mi bagă 
Lată rangă — 
Cine-mi sparge ușa, clanţa ?“ 
Dau năvală „oameni buni“ — 
Ochi aprinși, ochi de tăciuni. 
„A! Voi sînteţi ? Siguranţa !“ 
„Bună seara“ 
Zice fiara, 
Comisarul Ovanez, 
Cel cu bot de pechinez 
Și pistolu-n buzunar. 
„Seară, dom'le comisar, 
A cam fost de mult asear’ 1“ 


Voica geme, se-ncirligă 
De durere și-așa strigă: 


„Cîine mops !“ Dar un căluş 
I se vîră-n gură-acuș. 
Burcea dă năval să sară, 
Dar agenţii de la ușă 
Mina-i viră-ntr-o cătușă. 
Voica, ochi cît strachina 
Spre călăi bolovănea. 
Radu-ngaimă : „Te urmez, 
Comisare Ovanez — 
Dar călușul ! Este mumă ! 
Scoateţi-i-l — o sugrumă !“ 

Fiara-şi smulge din mustăţi 
Chiciură — bucăţi, bucăţi: 
„Mai întîi să ne arăţi 

Cîţi înscriși ai în registru — 
Raportăm la domn’ ministru 1“ 


Ochii Voicăi, ca de gheaţă, 

Cată la bărbat în faţă; l 

Muti, cu focul lor verzui 

Parcă strigă: „Să nu spui!“ 

Ovanez 

— Dă-mi registrul ! Registrul mi-l ădu, 
Și eşti slobod ca vîntul, măi Radu! 
Burcea ` 
— Comisare, prea proști ne socoți, 

De mai crezi că registru-ai să-l scoţi! 
Ovanez 

— Eşti nebun ? Vrei să-mi pierd slujbă, leafă ? 
Burcea 

— Ha! De leafă te plingi,.tu, caiafă, 
Dar hamalul cu sacul pe ceafă, 
Care-asudă din greu fără leafă ? 
Ovanez 

— Dă-mi registrul cu toți cei din port, 
Dă-mi, c-așteaptă ministrul — raport. 
Burcea 

— Şapte mii de hamali — pe cît. știu — 
Şi cu alţii ce zilnic se-nscriu — 

Fac registrul docherilor — viu! 

Şapte mii de hamali din Galaţi 
Arestați, fedeleş mi-i legaţi 
Şi „registrul“ — ministrului dați ! 
Ovanez 
— Haimana ! De ministru-ţi baţi joc ? 
Mi te pun eu cu ochii pe foc! 
Hai, agenţi, pentru ţară şi rege, 
Datoria vi-o faceţi în lege! 
(către Voica) 
Fă, borţoaso, călușul ţi-l scot, 
Dar de urli-ţi bag perna pe bot! 
(către agenţi) 
Dezlegaţi-o! Călușul — afară! 
Dar de zbiară... 


Burcea dîrz, cu-obraz de schijă, 
Zice Voicăi : „N-avea grijă ! 
Siguranţa azi mă leagă — 
Miine portul, Voică dragă, 
Face grevă — mă dezleagă l“ 


Voica plinge: „Blestematul, 
lar îmi chinuie bărbatul !“ 
Lasă patul, 

Iute-și pune o broboadă, 
Iese-n stradă 

Să-l mai vadă: 

„A! se miră-acum lehuza, 
Sîngerîndu-și buza. 

Nu spre tîrg îl duc, ci-n port! 
Dar e iarnă... Portu-i mort ! 
Ia să mă cobor devale — 
Vai ! Picioarele mi-s goale... 
De mă-ntore să-mi pun sandale, 
I-am pierdut pe după gard. 
Nu mi-i frig! Ca focul ard. 
— Gard cu umbră, 
Mă adumbră, 
Fiarele să nu mă vadă... 
Oh, nu mai scrișni, zăpadă, 
Fiara crudă 
Să n-audă... 
— Felinar cu geamuri sparte, 
Unde-l duc așa departe ? 
— Bintă lucie, de tuci, bintă,, 
Ţine-mă, să nu mă simtă! 
Unde-l duc pe late cheiuri 
Poleite cu poleiuri ? 
— Şlep cuprins de gheţuri, şlep, 
Unde-l duc ? Nu mai pricep. 
— Salcie ce plîngi și picuri 
Lacrimă de albe chiciuri, 
Unde-l duc? La abatoare? 
Oare vor să mi-l omoare ? 
— Dunăre cu sloiuri, neagră, 
Care-alergi spre Marea Neagră, 
Unde-l duc pe Radu, unde — 
Maică Dunăre, răspunde! 
Sloiuri lucii se ciocnesc, 
Se rotese și surd trosnesc... 
lată-acuma mi-l opresc 

Sub cea salcie pletoasă, 
Scorburoasă, chiciuroasă. 
Lună albă, stele-n cer, 
Jos, luceferi albi de ger. 
Pe sub tălpi mă frige neaua, 
Parcă-mi pune-n tălpi dangaua. 
Miinile .mi-apăs pe pintec — 
Junghiurile iar mă spintec. 
Pruncu-n măruntaie-mi mişcă — 
Simte gerul ? Frigu-l pişcă ? 
Ia broboada s-o-nfășor 
Peste bietu-mi puişor. 
Dar picioarele mi-s goale — 
Un cuțit mă arde-n şale. 
Voico, fă, la-ntoarcere, 
Gata fii de facere!“ 
Ovanez din mopsa-i surlă 
În tăcerea nopții urlă: 
„Radu Burcea, n-am vreme prea multă, 
Deci deschide-ți urechea și-ascultă : 
Ori ne spui cine ţine registrul — 
Ori (am ordinul scris de ministru) 
Te silim să treci Dunărea-not !“ 
Burcea 
— Doar atîta îmi ceri? Asta-i tot? 


Ovanez 

— Radu Burcea, privește la sloiuri, 
Trec sub lună coșciuge-n convoiuri... 
Intr-o copcă, doi scuți de te-apucă, 
Țeasta capului pîriie-ţi — nucă. 
Burcea (aparte) 

Nu, de apă, de sloiuri n-am groază: 
Știu să-not. Crucea la Bobotează 
Ani în șir tot de mine-a fost scoasă, 
Cu „botezul“ să umblu din casă în casă, 
Şi să las manifestul pe masă... 
Ovanez 
— Ce tot biigui ? Destul! Te dezbracă, 
Şi-ntre scuţi sări cu capu-n băltoacă ! 
Indărăt de te-ntorei — pe trăgaci 
Ţinem degetul strîns şi-apăsăm ! 
De te-ntorci, te-mpușcăm ! 
Burcea (oftînd) 
— Dar pe malul celalt vrun dibaci 
Nu m-așteaptă c-un deşt pe trăgaci ? 
Ovanez (rizind) 
— De ești dracu și-noți pe sub gheață 
Și-ălalt mal de-l atingi încă-n viaţă, 
Slobod «eşti la podar să ceri strai 
Şi vin fiert, dacă-ai prins guturai, 
Voica (în şoaptă) 
Blestematul, blestematul, 
Imi omoară, vai, bărbatul! 
Clopot de-ar fi — noaptea — luna, 
Limbă grea ce sună-ntr-una, 
Adunare-aș mult norod, 
Pe bărbat să mi-l slobod! 
Dar sint grea și copilul m-apasă, 
Teamă mi-i să nu nasc pină-acasă. 
(cu glas tare) 
— Ovaneze, oprește ! Iertare ! 
Ingenunchi la picioare ! 

De-ai avut şi tu mamă și lapte 

De la sîn ai supt noapte de noapte — 
Milă ai de-o lehuză sărmană, 

Ce nu vrea să rămiie vădană 

C-un orfan lingă ea, sau orfană... 


Ovanez (uluit) 
— Uite-a: dracului broască ţestoasă, 
S-a ţinut după noi de acasă! 
Paceauro | Strigoaico ! Stafio ! 
De la Burcea al tău ia-ţi adio! 
Ori șopteşte-i, femeie, 
Documentul să-mi deie! 
Voica 
— Documentul ? Cereţi-l lui Radul 


Ovanez 

— Burcea, ia-ţi bun rămas de la soaţă! 
(Voica se alătură de Radu) 

Tu rămii să-i dai pruncului viață, 
Văduvioară de văduvi iubeaţă. 

Burcea 

— Bun rămas, Voica mea! Dacă mor, 
Copilașul tu crește-mi-l mare 

Şi sădește-i în piept răzbunare ! 

Voica 

— Nu! Rămas bun eu nu-mi iau. Tu în piept 
Taie Dunărea,-noată de zor — 

Eu aicea pe':mal te aştept. 


Burcea 
— Chiar de mor terciuit între scuţi, 
Voi, călăilor, sînteți pierduţi ! 

Şi acum să v-arăt cum se moare 

Pe sfinţitele clasei altare! 

Ovanez 

— Eşti nebun ? Nu ţi-e frică de moarte? 


Burcea 

— Cin’ se naște, dator e c-o moarte! 
Intr-o zi, Ovanez, te-oi desparte 

De pistoale, 

Procese-verbale, 

Ceas de aur, ceaprazuri şi șapcă 

Şi de toate ce strîns-ai prin japcă — 
Și atunci, Marea cîrnă osoasă 

Te-o cosi şi pe tine din coasă. 

Hei, atuncea s-o faci pe trufașul 

Și s-arăţi cîte-ţi poate curajul ! 
Ovanez 

— Hai, agenți, daţi-i brinci ! Mai încoace! 
Ţineţi degetul toţi pe trăgace! 


Burcea 
— Să m-aşteptaţi, Voica mea! De scap viu, 
Ucigaşi, să vă faceţi sicriu ! 


Tata — mineca sumeasă — 

Dă cu pumnul greu în masă: 
— Da, aşa cu Ovanez 

Cel cu bot de pechinez ; 

L-a silit pe Burcea Radu 
Dunării să-i treacă vadu 

Cam prin faur, cam prin marte, 
Sloiurile cînd sînt sparte. 

Ce-a păţit o să vă spui, 

Și, să ştiţi, că-i spusa lui: 
„Cind sării de pe mal, apa rece 
Am simţit-o prin suflet cum trece. 
Parcă-o mie de reci lipitori 
Mă sugeau de căldură prin pori. 
Parcă o mie de bice de gheaţă 
Mă plesneau peste trup, peste față — 
Răsuflare şi sînge-mi îngheaţă ! 
De pe mal strigă Voica la fiară: 
«De se-neacă, hamalii te-omoară 1» 
Ovanez o loveşte în falcă, 
Peste pintec cu cizma o calcă — 
M-aş întoarce, dar gloanţele — stol — 
Ar zbura din trei guri de pistol, 
Ciuruind trupu-mi gol... 
Dau din braţe prin apa ca bruma — 
De la deal vine sloiul, acuma 
Bat pe loc; matahala cea albă 
Cu tăișuri de scoică — sub talpă 
Mă zdreleşte la singe, dar lupt, 
Pînă sloiu-a trecut dedesubt... 


Alte sloiuri — stafii, matahale! — 
Vin pe Dunăre albe și goale, 
Vin ia vale. 


Acum două-ntre ele se-alătur'l 

Lung scrîşnesc, cad în apă omături — 
Eu înot, rind pe rind braţe scot 

Şi înot și răsuflu, și-not, 

Cu bojocii în piept — două foale; 

Dar deodată-n spinare, în şale, 

Simt un fulger, un foc care creşte, 

Şi tot trupul — din tălpi pînă-n 
Mi-ncălzeşte ! 
Şi-adevărul vi-l spun, deşi-s ud, 
Parcă-n apa de gheaţă asud 
Și înotu-mi mai viu se-nfiripă. 
La jumate-s acum... 
Dau din miini fără pripă... 
De pe malul de fum 
Un copil nou născut parcă ţipă! 
Mă opresc doar o clipă... 
De sub salcia lucie-n lună, 
«E băiat !» glasul Voicăi răsună... 
Eu : de vrei să-ţi vezi băiatul, 
Dă-nainte cu-notatul ! 
Şi-atita foc simt în piept, 
Că prin sloiuri aş da eu de-a drept. 
Iată malul ! Dar zid, împotrivă, 
Se încalecă scuţii, în stivă ! 
Mă-aridic pe un sloi, mă scufund, 
Cu picioarele, ah, dau de fund! 
Dintre scuţii ce-n juru-mi se ţes 
Ca un giulgiu al Dunării des — 
Ca o focă răsuflu și ies, 

Roș ca racul, ard ca focul. 

Strig la Voica: «Ia-mi cojocul 


creştet — 


Şi-nfăşoară-mi strîns ghindocul !» 


Scol podarul din somn și ca dracu 
De cojoace dezbracu-l 

Şi-l zoresc să mă treacă cu bacul. 
Luna-apare departe pe sloiuri, 
Care-n trosnete fac tărăboiuri — 


Mari năluci plutitoare-n convoiuri.. 

De sub salcia pletoasă, 
Scorburoasă, chiciuroasă, 
Voica-n alba dimineaţă 

Imi dă dulcea mogildeaţă 
Din cojoc s-o duc în braţă: 
«E băiat. Să ne trăiască! 
Sub o salcie-n zăpadă 

I-a fost scris să mi se nască, 
Dunărea de mic s-o vadă 

Și pe taică-su de moarte 
Tnotiînd prin gheţuri sparte l» 
«Dar călăii 2» 

«Au fugit, 

Cînd a dat copilul țipăt 
Ascuţit !» 

«Ăsta om ! Numai de-o clipă 
Şi cu glasu-i năzdrăvan 
Pus-a trei călăi pe goan'! 
Asta o să-mi cucerească 
„Griviţa cea boierească“ !»“ 


Hei, dar iată-i ziuă-afară, 
Soarele o să răsară... 
Tata-oftează, se ridică, 

Face lampa mică, mică, 
Palma-i sticla lin atinge, 
Suflă-n flacără şi-o stinge. 
— Tată, despre Burcea, zic, 
Spune, nu mai ştii nimic ? 
— Ştiu că boala ce nu iartă, 
Flacăra din piept îi scurmă, 

Şi-n spitale mi-l tot poartă... 
Nu-i mai ştiu de mult de urmă... 


Lîngă Dunărea bătrină 

Ce de veacuri valu-și.mînă, 
Cat la-ncovoiatul, val 

Ca spinarea de hamal — 
Și-ntre gene şi-n cuvinte 
Siarm o lacrimă fierbinte 
Pentru bunul meu părinte, 
Prin a lacrimilor ceață 
Crucea tatii string în braţă. 
Verde-n juru-mi cimitirul 
Crește loboda şi pirul 

Şi, sălbatic, trandafirul. 
Cruci uitate, cruci căzute 
Putrezesc printre cucute... 
La bisericuţă-n beci, 

Tidve cu orbite seci 

Dorm în somnul lor de veci, 
Țeste goale peste teste... 

A lui Burcea care este ? 

O fi asta ? 

Sau aceasta ? 

Poate-i a lui Ovanez — 
Zvîrlu ţeasta 

Și oftez : 

De hamal sau de vătaf, 
Hîrca se preschimbă-n praf. 
Nu. Pe morți să nu-i bocim 
Printre cruci de țintirim, 

Ci mereu să ne-amintim 

De-ale morţilor cuvinte, 
Fapta, inima fierbinte, 
Focul ce le-a ars ființa — 
Lor să le-mplinim dorința, 
Lupta lor urmînd-o, 
Moartea răzbunind-o ! 
les din cimitir afară 

In pojaruri mari de seară... 

lată portul. Macarale, 

Ca hamali aduși din şale, 

Se apleacă-ntre catarge, 
Să încarce, 

Să descarce. 

Cine minuie maneta 
Ce descarcă, 

Sau încarcă 

Navele ce bat planeta ? 

Cine sînt pe glob acarii 

Navelor ? 

Sînt docherii, PORTUARII! 
Ei, la dane, 
Milioane, 
Braţe-odgoane — 

Strajă păcii stind pe stinci, 

Aprigi fac din trupuri — praştii 

Și cu umărul dau brinci 

Tancurilor — în prăpastii ! 

* 

Ciţi eroi ca Burcea-anume 

Neștiuţi pieriră-n lume, 

Pașii noștri să-i indrume 

Spre lumină! 

Burcea ! 

Lira mea cu şapte strune 
Pe mormiînt o floare-ţi pune 
Şi se-nclină, 

Ca o salcie ce plinge 
Peste-o Dunăre de sînge... 


LINGA DUNĂREA BĂTRINĂ... 


II 


— Dunăre, maică bătrină, 
Multe-ai mai răbdat sub turci, 
Dar sub talpa cea păgină 
N-ai putut să mi te spurci 
Ca sub ciocoiasca mină! 


Ah, ciocoi spurcaţi, ciocoi, 

De pe-aici de pe la noi 

Sau din țările străine, 
Bine-aţi dus-o-aicea, bine, 
Trintori grași printre albine! 


Pentru voi, de prin meleaguri 
Binele-l stringea în jaguri 
Roiul harnic de clăcași, 

De hamali și căruțtași... 


Cind în bezna mahalalii 
Piine n-aveau cei săraci, 
Lingă Dunăre, hamalii, 
Griu cărau, saci după saci. 

Griu în șlepuri și-n vapoare, 
Dunăre de griu spre mare. 


Griul țării — spic de aur — 
Mustăcios ca moșii sciți, 

Il cărau peste coclaur 

Cai şi oameni biciuiți. 


Parcă sciți de sub movile 
Se trezeau şi, la un semn, 
Dind căluților îndemn — 
Scirțiiau mii de rotile, 
Osii aprinzînd de lemn! 


Ca-n bejenii, mii de care 
Duruiau pe mii de roți, 

Munti de grine să tot care, 
Munţi de scîinduri, pentru hofi. 


Munţi de aur, munți de grine, 
Noud pleava ne rămine... 


Munţi de grine, să le vinturi 
Șapte veacuri nu termini! 
Stive albe, munți de scînduri 
Cu miroznă de răşini... 

— Dii! si diù! minau spre schele 
Căruțașii — parcă draci! 

De biserici, cruci şi stele 

Înjurau şi pe șosele 

Scăpărau roți si caiele — 

Parcă turci cereau haraci! 


Mii de care, cai și sacl, 
Miini pe hățuri, ochi dibaci. 


Se fringea sub cal oiștea, 
Sau ieșea roata căruții — 
Pin la singe, codiristea 
Peste bot lovea căluții. 
Bărăganul pus sub bice 
De-ai ciocoilor vechili 
Potopea-n potop de spice 
Pe iobagi, pe cei umili, 

Ce mincau o viată-ntreagă 
Mămăligă de mei neagră, 
Roși la sînge de pelagră. 


Brazii fării cădeau sute, 
Plutăreau la vale plute. 

De pe Bistrița, brădetul 
Cobora atit de iute, 

Că bușteni podeau Siretul 
Pir la Dunăre, în port — 
Griu şi lemn pentru export. 

Munti de griu — cînd de-o colivă 
N-avea baba milostivă 

Pentru mortu-i din bordei... 
Munti de scinduri, stivă-n stivă, 
Cind coșciug, după-obicei, 
N-aveai scinduri să-l inchei! 


După ani, Dunărea-albastră, 
Cu miros de sălcii crude, 
lar îmi murmură-n fereastră 
Cintecu-i de paparude! 

lar şi-a desfăcut măiastră 
Coada-i de păun albastră. 


— Dunăre, de-a pururi vie, 
Pe făgașul tău de-a pururi 
Duci nămoluri si azururi — 
Dar a mea copilărie 

Ce-şi privea în valuri chipul 
Și-mpletea-n povești nisipul, 
Unde-i, Dunăre ? Răspunde ! 
Sălcii pling pe mal, răchite, 
Bocitoare despletite 

Peste unde... 


Mama-a-mbătrinit... De-acuma 
Eu o duc la braț pe ea... 
Peste tata cade bruma — 
Tinără-i doar Dunărea, 
Dunărea ! 

De pe cînd eram de-o șchioapă, 
Dunărea, ah, Dunărea 

Uliță mi-a fost cu apă, 
Dunărea ! 

Tiuga goală, sunătoare 

Și legată de curea, 

Ea mi-a fost învățătoare, 

Ea deasupra mă ținea, 

Cind treceam cu ea-n spinare, 
Dunărea ! 

Mai tîrziu ca băiețandru 
Tiuga-am spart-o: știu să-not 
Și din fund, ca un scafandru, 
Mil din Dunăre să scot... 

Azi, din Dunărea-amintirii, 

Ce de-o viață-n sin o port, 

Din nămolul omenirii 

Impletii fir povestirii — 
Robilor strămoși din port. 


Închid ochii... Văd strămoșii 
Cu sudori de singe — roșii... 
Patru veacuri la catargă, 
De aici, la Marea Neagră, 
Robi au fost sub turci și-apoi 
Robi sub regi și sub ciocoi! 


— Dunăre, mult răbdătoare, 
După veacuri, ca norodul, 
Slobodă alergi sub soare, 

Rostogol ducînd la mare 

Turci, ciocoi şi regi — tot glodul! 
Dunăre, neagră cerneală, 

Singe, lacrimi, nădușeală, 
(Năduşeala de pe spate 

A poverilor purtate 

Patru veacuri sub păgtni 

Si un veac sub „frați“ romini) — 
Mulţi bunici cu trupuri supte 

Și scăldate-n năduşeală 

Au căzut aici în lupte 

Sub a plumbilor rafală... 


— AR, ciocoi, hapsiîni ciocoi, 
Pielea-aţi luat-o de pe noi, 
Ca s-o dați în țări străine 
Pe dolari şi pe sterline, 

Să vă fie vouă bine!... 


Dar acum e lupta-n toi 

Și-n curind pe-al lumii glob 
N-or mai fi ciocoi şi robil 
Eu, zicindu-vă acestea, 
Depănatu-v-am povestea — 
Negrul chin în fir de tort 
Al robiților din port. 

